
ZLATNA NAŠA MLADEŽI! 


T E L' da, Ti ne voliš ni dugačkih, ni učenih predgovora? 
J Hoćemo dakle ukratko 1 

Za posljednjih dvadeset mjeseci, otkako sam započela da 
pred Tebe iznesem »Slavenske priče« u posve slobodnoj obradbi, 
a kao ustuk protiv stranih »Marchena«, dolazim Ti evo već i 
trećom knjigom. Mnogo si ih u to kratko doba kupovala i čitala. 
Na diku Ti bilo 1 

Treću knjigu moram ipak da popratim kratkim slovom. Uoči 
proslave 1000-godišnjice hrvatskog kraljevstva naumila sam, 
da ovu knjigu »Slavenskih priča« posvetim užem području, 
naime našem slavenskom jugu, pa da prikazem, kako smo i 
bez sudjelovanja sjevernih Slavena prebogati narodnim ljepo¬ 
tama, vedrinom i humorom. Od kranjskih planina preko ne¬ 
prežaljene sestrice Istre, uzduž Jadrana, kroz sav slavenski 
Balkan, primivši u naše kolo i Muslimane, pa onda gore preko 
Vojvodine do Gradiščanskih ugarskih Hrvata, to je naša najuža 
rodbina. 

Ne tražim od Tebe, zlatna naša mladeži, da »Slavenske priče-< 
čitaš i kupuješ lih rad »rodoljubne požrtvovnosti«- Te trivijalne 
fraze vrijede za one, u kojih je masnija kesa, nego li što je 
djačka. Tim više sam se trudila, da Ti moje priče omile i da Ti 
zaslade Tvoje mučno djakovanje. 

U oči cvjetne nedjelje 1924. primi taj darak od hrvatske 
majke. 


Autorice. 







KUMA SV. PETRA 

(IvSVaRSKA iz KASTAVČINE) 

K ad je SV. Petar bio imenovan, da čuva nebeske porte, ve¬ 
selo se uzdigao nad oblake i pjevao po plavom prostran¬ 
stvu: 

»Vesel'te se, dušice, ke mi greste (idete) gor na raj 1« 
Najedanputa spazi Petar, da za njim bježi stara kuma, maše 
rukama, dozivlje ga i viče : 

»Počekaj me, kumpare Petre, da ja pojden s tobon va raj 1« 
*No sv. Petar kruto joj se je nasmijao, pa joj s visine do¬ 
vikivao : ' ' 

»Ne ćeš, kumo, vidit raja, ač ga nisi zaslužila I Ubogu nisi 
delila I Ač si mu ulje prodavala^ skarsu (preslabu) meru si davala, 
a punu plaću potezala. Ač si vino prodavala, skarsu meru si 
davala, aP punu plaću potezala. Tvoja je duša žalostna 1« 

No kuma ne čuje, ni ne će da čuje, već bježi za sv. Petrom 
i viče: 

»Počekaj, počekaj, kumpare, da ja s tobon na raj greden !<-. 

Sv. Petar već je uzletio na visoko, pa kroz* oblake zagrn\i; 
»Grešna kumo, grešna dušo I Nisi gladna nahranila, niti 
željna napojila, niti naga obukla 1 Niš nisi za dušu priskrbila, 
V ime božje nisi nikad delila, samo jedno povesance 1 Još i njega 
si žalila, da će ti se povaljevat po petljarskih torbetinahi« 

No sv. Petar, premda strog, ipak je bio meke duše, pa mu 
je bilo žao rodjene kume. Došavši do rajske porte, stao je na 

prstima brojiti, koliko je u kume teških grijeha. No nije imaO' 
dovoljno prsti, ni na rukama ni na nogama, koliko je kuma 
kroz dugi svoj život skrivila siromašnom puku svojom ne- 
navidnošću. 

Kako je kuma još svejednako trčala za Petrom, došla je do- 
mosta. A kad se je po njem ustrčala, od teških njenih grijeha, 
pod njom se most stančao kao dlaka, a ona pala na dno pakla 
i tako zavrisnula, da se je čulo do neba. Sv- Petar se trgne,, 
brzo se odluči, stupi pred Krista, pokloni mu se duboko i lijepo 
ga zamoli; 

»Oj, Isuse, dragi meštre, kako bin ja učinio, da bin vanka 
iz palda izbavil rojenu svoju kumu ?« 

Isukrst mu reče : 

»Hodi, Petre, u ono široko polje, gdje nadješ jenu crikvicu, 
tam pogledaj na oltarak, onde ćeš najt povesance, ko ti kuma 
podelila I Veži lakno za lakance, pa peljaj kumu vanka iz pakla 1« 

Kako je Isukrst rekao, sv. Petar je odmah učinio. Spustio se 
je na zemlju, potražio široko polje, tamo je našao crkvicu, a 
kad je ušao u nju, kod oltarića je spazio ono povesance,. 
jedini darak, što ga je kuma za svog dugog života po¬ 
dijelila siromahu. Tad je sv. Petar sjeo u travicu pred crkvicom, 
pa iz povezanceta trgao vlakanca i vezivao ih u dugačko tanano 
uže. Onda je pošao na most, s kojega je griješna kuma pala 
na dno pakla, i čekao. 

Tanano je uže kao riblja udica doplivalo do paklenske žari, 
a kuma je ova vlakanca, što ih je jednoć sama isprela, odmah 
prepoznala i uhvatila se za njih. Vidjele su to dušice, koje su 
za teške svoje zemske grijehe kroz vjekove u paklu se bile 
pokajale i pretrpljenim mukama ih već ispaštale, a bile su sada 
lake kano perce, pa su se uhvatile za kuminu šubicu, svaka 
dušica za jedno vlakance, a njih po četiri za gumbiće i gajtane. 

Sv. Petar je vukao ter vukao, a napokon izvukao kumu i 
bezbrojne dušice. Sve su one veselo izašle, stresle se na hladnom 

uzduhu, i sretno udisavale zemsku svježinu. Kad je kuma spazila, 
da nije spašena ona jedina, već i druge grješnice, Ijutito se je 
razvikala: 

»Aj vah meni, kumpare Petre, ča si ti sad učinil ? Pakal očeŠ 
vas sprazniti, a raj oćeš utesniti ? Kumpare^ stresi još jedanput 
povisancen, da se ove duše nazad va pakal vrnu I« 

Sv. Petar stresao je uže, ali ne prema paklu, već po uzduhu. 
Odjednom su sa šubice padale izbavljene dušice, a na suncu 
su se posve očistile i pobijelile. Kao bijeli golubovi, kojima su 
narasla krila, stale su lepršati oko dugih svetačkih skutova, 
prikvačile se za njih,- pa ih nisu više ispustile. Kuma je od 
nenavidnosti sva pozelenila i gromko zadrečila : 

»Stresi bolje, kumpare Petre, da mi va raju ne će tesno biti [v^ 
Sv. Petar nije tresao dušica, već zlobnu kumu, strpao ju je pod 
most, da je pala natrag u dubinu, pa je za njom vikao : 

»Nizko pojdi va pakal, nigdar s pakla ne zrekla, ni božjeg 
lica ne vidla, ni svitle Danice, ni svete Dive Marije, Amenk 




2. KANJOŠ 

<CRNOGORSKA IZ 15. VIJEKA) 

U malenoj luci sjedjeli su četiri sugje (sudije) i dvanaest vla¬ 
stela pod jednom medjom, nazvanom »na drobnijem pi¬ 
jesku«. Bilo je svake godine o Vidovudne (Vidovdan) u onoj 
pučini zeman (običaj), da se ovdje vijeća i sudi o najvažnijim 
poslovima. Jedan vješti pisarčić svaki bi put zapisao u veliku 
knjigu, što je časni zbor zaključio, sugje bi srebrenijem pečatom 
potvrdile, a narod bi podalje sjedjeo i poštovanjem mirno slušao. 

Otkako je pomorski vojevoda Bembo crnogorski i dubrovački 
narod premamio, da se svojevoljno metne pod zaštitu krilatoga 
lava svetoga Marka mletačkoga, — tobož da ih Turčin ne oprži 
— nije bilo bolje, no prije. Venecija im je obećala, da ni od 
Dubrovčana ni Crnogoraca ne će uzimati nikakova poreza ni 
danka, ni krvavog, ni novčanog. Ali ne pitaj, kako je Venecija 
svoju riječ održala 1 

Na to »obično mjesto od pravde« dodje iznenada Pere 
Kanjoš, čovjek hrabar i razborit, a živ i okretan, da bi se i na 
igli zavrtio. On zavikne : 

»Pomoz Bog, braćo! Imam da vam pričam dosta, ako vi ne 
dosadi slušati !« 

Svi se s njime lijepo izgrliše i izljubiše. Ali jedva mogoše 
dočekati, što će im Kanjoš pričati. Ta on je skoro (nedavno) 
pohodio Mletke, pa je mnogo toga doživio. Već se je bilo 
smračilo, zbor se zaključio, pa sugje u znak sporazumka i rije- 
šenja svih sporova i dogovora zapalili vatru, svi posjedali bliže 
oko nje i zakadili svoje lule. Kanjoš morade da sjedne na višu 
kladu, da svi bolje gledaju u časni mu obraz, a sad neka priča. 

On se duboko zamisli, da sredi riječi, kako valja, a onda 
poče : 

»Zimus prevezi ja nešto trgovine u Mletke i napuni brod kao 
oko, što uljem što lojem i vinom. Kad dodjoh onamo, protiv 
našega utanačenja navale na me žbiri (vojnička straža), da me 
globe i gule. No ja se otima riječju, šakama i nogama, pa se 
skloni u oštariju, gdje je vazda na okupu Bračana i drugih 
našijeh pomoraca.« 

»Tamo ja sluša, što se je u Veneciji dogodilo. Neka čoetina 
furlanska (Furlani, naseobina oko istarske Gradiške) odmetnula 
se duždu (glavaru mletačke republike) i poinatila se (zavadila 
se). Furlan je svoj šator razapeo na jednoj ostrvici usred grada, 
brani ga voda odasvud, a on bome zove dužda na megdan. 
Ako mu na megdan ne izadje ili zatočnika ne pošalje, mora 
Furlanu predati krunu i ključeve blaga sv. Marka, a povrh toga 
i kćerku svoju za ženu.« 

»Naš Bračanin završi pričanje ovako : Mlečani ostadoše pod 
harači Zatočnika (branitelja) nije, a dužde klonuo godinama i 
srcem, pak je gotov da se osVadi s Furlanom i da mu preda 
gizdavo gosp>odstvo I« 

»Te su me riječi«, nastavi Kanjoš, »upravo žacnule i ja 
povika: A da vidiš, kolišni sam, rad bi se s njim obisti 
(pohrvati) I« 

»Tamo u oštariji bio i neki mletački galanta (plemić). Njemu 
zape oko o meni, a videći moje grudi i šake, popljesne me po 
ramenu i reče slatko : Pa ajde sjutra sa nmom duždu I« 

»E, pa ajde, ja mu reko, pa se sjutradan lijepo ogjeni 
(odjenuh) zelenom dolamom od kadife, što sam lane u Dubrov- 
i\iku krojio, Ječermom i dokoljenicam u čistoj srmi (zlatnim 
žicama), što sam ljetos dobavio iz Skadra, pripaši mač vukovac 
u srebrenijem pločama, što mi ga je gjed u Španji kupovao, 
a stavi na glavu čelenku carigradsku, a na čelenci bome pero 
labudovo, skoro moje visine;« 

»Galanta je uranio, došo da me povede, a mi u golemu palaču, 
stube od mramora, stupovi visoki kao topole. Kad mi u duždovu 
odaju, a tamo čuda od gospode — kao pljeve a svi ogjeni 
svilu, zlatom vezenu. Oko mene se kupe sluge kao tiče oko 
ćuka, da me gledaju i haljine da mi piplju. U tome se rastvore 
vrata i izagje jedan gjed, sijed kao ovca, ter žavikne : Evo 
dužda I« 

»Kad zbilja, po za njim čepukajući ispade dužde. Tek ga 
vigjeh, rekoh u sebi: Ovaj ne može ni svilene svoje povlake 
da za sobom vuče, a kamo li megdan da dijeli I A dužde 
bome pravo na mene, kucne me po ramenu i dovati mi desnu 
ruku, kao da smo zajedno već ručali i noćili. Okrene se tada 
dužde k jednom gospodinu, koji bijaše najprikladniji od sviju, 
te stade s njim da govori na po glasa. Ovaj pako poče sa mnom 
naški kao i ja, ćah (hotijah) reći, da zanosi kotorsko. On će meni: 

»Čestiti dužde prevedre vlasti, dade ti prepoštenu poruku, 
da ti njegove riječi protumačim. On i s njim sva gospoda 
Venecije poštuju tvoju braću, koja su odskora (nedavno) pri¬ 
bjegla pod sjen krilatoga lava, da izbjegnu jarmu turskom, pa 
se tu srećom svojom utekla k jednoj od najvjemijeh naroda u 
bogatom i pravednom carstvu, gdje je sam Bog za sto sio I« 

»Sva gospoda klimaše glavama, a onaj govornik nastavi 
slatkijem ustima: Sad je za vas ugodni čas, da djelom po¬ 
tvrdite to duždevo mnijenje o vašoj valjanosti I Hoće se duždu 
zatočnika, da izagje na megdan jednoj smiješnoj i nevaljaloj 
rgji, kojoj je omrzlo življeti, pa to grdilo radi, da se ovjeko¬ 
vječi I Mogao bi dužde naći sreda svoju zamjenicu, ne jednu, 

no trista, pa kakve zamjenice, da se zemlja trese I No dužde 
je odbio sve prosioce, jer želi tvojoj braći, skoro posinjenoj, 
otvoriti put do slave, poštenja i neumrlostill Pogji dakle, kud 
ćemo te uputiti, pa ako Bog da, potvrdi slavu i diku tvoga 
naroda crnogorskoga I« 

»Ja mu se pokloni do crne zemlje, a misli u sebi: E, e, lijepo 
li ova gospoda mažu i šaraju 1 A duždu reko, da ja ni najmanje 
ne sumnjam, da on pozna narod crnogorski, pa da rado pri¬ 
hvaćam čast, da ja izagjem na megdan protiv Furlana I« 

»Nato će mi jedan visoki stari gospodin : A ti ajde sjutra na 
pogibiju I Jeli ti mač oštar ? — Ja pako reko : Na ove vaše 
junake ne trebuju ga oštriti 1 Kažite mi, gdje je megdan i 
megdangjija, pa komu što da I« 

Tada stade Kan još da na podugo ispriča, kako se je dalje 
zbilo. Nadjoše mu pratioca, koji će ga prevesti do Furlana, ter 
mu kazati, gdje će ga zakopati. Kad je crnogorski junačina drugo 
jutro došao na obalu, reče mu mletački vogja: 

»Tamo ti je na toj ostrvici megdangjija, a evo ti čunj, pa se 
prevezi f« 

A Kanjoš će njemu: 

»Pa hajde bolan sa mnom, pak me zavezi i prevezi, dat ću 
ti platu, pak mi budi gjeveri« 

No Mlečanin zadrhta čitavim tijelom, pa se otrese : 

»Nijesam se pomamio, niti mi je, hvala Bogu, život omrznuo 1« 
Tim riječima primakne kapu preko očiju i pobjegne u bestrv. 
Kanjoš ostade sam, pa se zamisli: nanesao ga nečiji grijeh, 
da ovgje ludo pogine. Pa da je za koga, ni po jada I No za ove 
strašivice i naduvene nikove I Čitav svijet zna za njih, ali mu 
se bome ipak klanja 1 Šta ćeš ? Sreća, pa Bog I 

U to se on ipak odveze sam do ostrvice i dopre k obali. 
Kad li tamo zbilja Furlan palošinom (kratki plosnati mač) o 
pasu, a odio (obukao) vučetinu. On povikne Kanjošu: 

»Što si tu ? Zla ti sreća 1 A koji si ?« 

Kanjoš ga omjeri, pa će njemu: 

»Ja sam duždev zatočnik 1 Nego kaži, gdje ćemo se sjeći ? 

Nije meni dangubiti 1« 

Ukrcaju se svaki u svoj čunj i zavezu po krmi. Kanjoš, 
prispjevši na ostrvicu, otisne svoj čunj od kraja. Furlan zaviče ; 

»Što oturi čimj ? Jesi li pri sebi ?« 

Crnogorac će' mu mrko : 

»Ne trebaju nam dva! Ja ću se s tvojim vratiti, a tebi već 
ne trebaju ni čunja, ni konja! Ti si svoju čašu ispio I« 

Furlan zastade od čuda i nešto mrknu u brk. Ali onda stade 
gizdavo pričati, koliko je već junaka posjekao i pokosio. Prekide 
ga Kanjoš: 

»Muči, rgjo I Ti nijesi junaka još ni vidio, kamo li ubio 1 Nego 
baci tu palošinu, da ti vežem ruke naopako, da te vodim duždu. 
pa da ti se smiluje i da ti oprosti, kad te tako vidi!« 

Furlan mu se nasmije: i 

»Progji se belaja i boja I Nego ajde pod moj šator da ručamo, 
a vjeruj mi, neznana delijo, taj dužde, za kojeg ćeš poginuti, 
jednaki je dušman i meni i tebi 1 Ja te žalim, gdje te gjavo nanio, 
da ti popijem tu pravednu krv !« ^ 

Ali Kanjoš zavikne: 

»Ništa me ne žali 1« ) 

On trgne iz korica mač i nasrne na Furlana. Ovaj odbije 
palošem, povrne jedan, povrne drugi, dok crnogorski mač ne 
udari Furlana ispod lopatice, a iz rane izvrca krv kao u vola 
zaklatoga. Kanjoš digne s ruke protivnikove zlatan prsten, ras- j 

paše mu paloš, a njega samoga ostavi da diha, dok ne izdiha. i 

On se pako ukrca u Furlanov čunj i odvesla do obale mletačke. ' 

Kad li tamo kao božje čudo nakupilo sve, što je žensko u | 

Mlecima. Na devet jada 1 Kanjoš se od neugodnosti strese, 
prokrči si put i prispi na konak, ali one žene udare za njim | 

pojanjem i klicanjem i dragim uzvicima. 

»Teže mi bijahu ove žene, nego Furlan i njegova palošina k 
prituži se Kanjoš svome zboru na »drobnijem pijesku«. 

Tek što po Mlecima puče glas, da je Furlan poginuo, zazvone 
sva zvona, pozatvaraše se svi dućani, udarahu svirala i talam- 
nasi (bubnjevi), rasvijetli se gi'ad, da se je vidjelo kao u podneva, 
a narod je vrvio na čopore k velikoj crkvi sv. Marka, da zahvali 
Bogu i da prilaže zavjete, što je Previšnji oslobodio grad od 
neugodna neprijatelja. 

U prvom mraku dodjoše pred Kanjošev konak oko trista 
ljudi, odjeveni u jednakoj mletačkoj nošnji, a za njima svijeta 
na gomile sa zapaljenim duplijerima i zubljama. Tad smjestiše 
Crnogorca u zlatna kola, ter ga odvezoše u duždevu palaču, 
gdje mu je svu noć trajala pošta (počast) i veselje. Tamo je 
Kanjoš predao duždu Furlanov prsten i mač, a gospoda u 
strahopočitanju razgledavali i propitkivali se, kako je bio megdan. 

Sutradan o podne pogje dužde sa svom gospodom u sv. 
Marka na blagodamost, a Kanjošu opredijeli u hramu mjesto 
odvojeno i uzvišeno spored sebe. Crkva se napunila sjajem i 
ugledom, a nabilo se jedno na drugo, da ne mogu hrknut. 

Iza službe božje pogje dužde, s Kanjošem o desnoj, s gospo¬ 
dom i s pratnjom u najveću odaju (dvoranu), gdje se krune 
duždi i primaju carevi. Tamo je bio svod izvezen pozlatom, 
mramorni stupovi optočeni zlatnom žicom, stolice od kadife 
bisernim uresom, a duždevo prestolje od slonove kosti okićeno 
svježim lovorom. Što je pobjedio Furlana 1 

Sjede dužde, pak sa prestolja poče govoriti talijanski. Kad 
prekide, jedan od gospode Raguzana prevede svaku riječ 
Kanjošu na naški. Bile su to riječi pune meda i zahvalnosti njemu 
i općini, iz koje je nikao. Tad mu reče tumač: 

»Evo smo otvorili blago svetoga Marka 1 Pristupi, Crnogorče, 
i uzmi koliko te volja, što znaš i zapovijedaš I« 

Kanjoš pristupi ka gvozdenoj škrinji sa tri brave, kad li 
škrinja puna udušena zlatnijeh dukata. Pogleda Kanjoš zlato, 
strese glavom, podsmijehne se, a onda polako izvadi iz svog 
tobolca jedan dukat, pa ga baci na ostale, da je zazveknulo. 


Tumač zavikne : 

»Što činiš ?« 

No Kanjoš će mimo : 

»Brate, da se iz ove škrinje diže, a ne meće, to bi blago 
ubrzo nestalo I Brzo bi se vigjelo i dno 1« 

Malo zatim reče mu tumač, da bi duždu vrlo drago bilo, 
s Crnogorcem da se osvati, (u ženidbeno rodstvo), ima na izbor 
pet kćeri, pa bi mu rad jednu poklonio za ženu. 

Crnogorac se pred duždem duboko nakloni, pomakne na 
glavi čelenku, pa će ozbiljno : 

»Blagodarim na takvu plemenitu ponudu I U našoj je općini 
običaj neprekidni, da se svaki ženi u svom jatu I Tako mi 
čuvamo poštenje našijem sestrama I« 

Opet će tumač: 

»Veliki dužde kaže, da tražiš kakav dar!« 

Sad se Crnogorac isprsi, da su mu se naduvale grudi, ter 
zavikne, da je ječilo kroz mramorne zidine : 

»Pitam (tražim), da nam ne uzimate carine, da stojite pošteno 
na pogodbi, koju smo utvrdili pri predaji, a za bolje jamstvo, 
da se ona obala u Mlecima, gdje se iskrcava naša trgovina 
s onkraj Jadrana, prozove imenom našega naroda [ Drugoga 
dara ni obilježja niti tražim, niti primam 1« 

Senat kimne glavom i pristane, da se ono mjesto za do vijeka 
naziva slavenskim imenom »Riva dei Slavoni« (obala 
Hrvata), i propisa, da se na njoj iskrcaju i rasprodaju slavenske 
dovozne trgovine bez carine i bez gjumbruka (danka). 

Ti propisi trajali su u koliko jedan široko (južni vjetar) na 
moru. Ime trga i ulice kraj pristaništa preokrenu Mlećići u nisko 
i podlo »Riva dei S c h i a v o n i« (obala robova), pa naskoro 
počnu uzimati carine, ne pazeći ni na pogodbu, ni na zadanu 
svetu riječ ... 

Kanjoš umuče. Teški uzdasi vinuše se iz svih junačkih crno¬ 
gorskih grudi. Po »drobnijem pijesku« odasvud tišina. Napokon 
će jedan od sugja : 

»Zašto smo prste metnuli u tugja vrata? Na nama je sad 
grijeh i muka 1« 

3. KAKO JE POSTAO PRVI VRAČ 

<IZ PAPUK-GORE U SLAVONIJI) 

U malenom mjestu živio je seljak sa ženom, a imali su sinka 
jedinca, koji bi vječito bolovao. Dijete je gotovo od poroda 
bilo grozničavo, treslo ga je do tri puta ob dan i isto tako 
ob noć. Patilo je tako kroz prvih sedam godina malenog svog 
života, a da za nj nigdje nije bilo lijeka. 

Na sam osmi svoj rodjendan ostalo je dijete na domu samo 
sa prababom, gluhom, nijemom i hromom, dok su svi ostali 
ukućani pošli u svatove u susjedno selo, pa ih nije bilo kući 
osam dana. 

Oko ponoći zahvatila dijete opet žestoka vrućica, pa je od 
muke stenjalo i buncalo. Najednoć doletiše kroz mrak noćne 
aveti, vilenjak sa žutom bradom i njegovih dvanaest vještica. 
Oko njih se je sav uzduh napunio šišmišima i sitnijim noćnim 
leptirima, svuda je vrvjelo, šumjelo i šaputalo. Nato su tri 
vještice kroz dimnjak ušle u kuću, sa kreveta su digle bolesno 

dijete, iznijele ga na mjesečinu, predale ga vilenjaku, koji je 
dječarca zavio u duge svoje tamne skute, pa je cijela noćna 
svojta za tren oka izniknula u mraku. Letjela je prema Papuk-gori. 

Medjutim su najmladje vještice na vrh gore sastavile sitno 
prestolje od srebrolikih breza, ovile ga mirisavom mekom maho- j 

vinom, okitile ga sunčanicama i ljubičastim zvončićima, za 
jastučić postavile veliku crvenu muharu, a za zaklon protiv 
mjesečine široko lišće paprata. 

Kad je dugačka povorka s djetetom doletjela, vještice su 
malenog bolesnika oprezno spustile na meko prestolje, koje još 
niko nije zauzeo, a on je najednom progledao, bistro i pametno, 
kao odrasao momak. 

Šišmiši su se spustili na travicu, lepiri na cvijeće, vještice 
su se oko prestolja lagodno ljuljale, a vilenjak dobrim je blagim 
očima uporno gledao u dijete, da ga pripravi na buduće njegovo 
zvanje, koje će vršiti medju rodjenim svojim narodom. 

Tad su se svi stali klanjati pred dječarcem, te mu govorili: 

»Zdravo da si nam, vilinski kralju na zemlji 1 Budi nam od 
milosti, a ljudskom rodu od pomoći I Ti ćeš biti vrač i narodu 
pomagač 1« 

Dijete ih je ozbiljno gledalo, mudro i pronicavo, kano da je 
kroz stotinu godina proživjelo radosti i žalosti. Vještice su pred 
njega postavile preraznolike travke i koi'enje, što su ih donijele 
iz blagoslovljene Papuk-gore za vrijeme uštapa. Najstarija pako 
vještica učila bi sada dječarca, kako će koju travku upotrebiti 
kod preraznih bolesti ljudi i životinja. 

Dijete nije ništa govorilo, već svu svoju pamet skupljalo, 
mudro slijedilo, što su ga stare vještice upućivale. No one bi 
mu se zaprijetile: 

»Ako hoćeš, da budeš dobrotvor naroda, onda za svoj trud 
ne smiješ primati ni od bogataša ni od siromaha više od jednog 
grošića, makar ti ponudio i strostruko 1« 

Tad su donijele dugačak prutić, koji je bio tanak kao vilinska 
vlas, savile su ga kao maleni ženski uvojak i podali djetetu, 

neka ga uvijek nosi u njedrima. Bit će mu od koristi, ako ikada 
treba vilinske pomoći. Pa mu rekoše : 

»Kad navali pošast i zahara čitavim krajem, ili kad mladež 
umire od neznane bolesti, tada idi do onog mjesta, gdje tvoja 
majka baca pepeo iz lužnice, udari prutićem tri puta po pepelu, 
dok se ne uzvitla po uzduhu. Nato će ti odmah osvanuti 
vještice, pa će ti donijeti one trave, koje će svladati bolest —- 
ako je čovjeku sudjeno, da ozdravi. Ako su pako uroci, protiv 
kojih treba prizvati onoga sveca, koji nad njima imade najveću 
moć, da ih istjera, tad mu se treba moliti: 

Anto bono poniparto, 

Anto santo velepanto, 

Anto sigo prepovigo, 

Anto mango čerepango, 

Anto silo saparilo, 

Anto dale dividale, 

Anto lemi natilemi, 

Anto pana dilovana, 

. Anto šaku karasaku, 

Anto vamen usti — Amen, 

Tada doda najstarija vještica: 

»Ako je pako samo kućna nevolja, onda ti uči ukućane, da 
i oni sami sazivlju svece po koledaru redom kako slijede. Kod 
onog imena, u kojega je moć protiv nastale nevolje, zastat će 
sazivaču riječ u grlu, a neće moći dalje da sazivlje. Onom svecu 
pako treba paliti luč kroz tri dana i noći, treba kuću i staje po¬ 
škropiti čistom vodom iz česme, bacati odasvuda bosiljkove 
grančice, pa će pomoći f« 

Dijete ih je još uvijek nijemo slušalo, a svaka mu se je pouka 
duboko usjekla u mozak, pa će ju upamtiti za sav život. Kako 
je ono od poroda bilo čisto i bezgrešno, to nije nad 
njim bilo zle moći, koja bi tu dušu mogla da poremeti. 

Kad je dijete napokon sve bilo prihvatilo, sjela je čitava noćna 
svojta na cvjetnatu travu da večera. Bilo je žabljih koljenaca, 
prženih u cvijetnom medu, a redom je kružila velika čutura 
plemenita vina sa zapadnog obronka Papuk-gore, koje je po 
svem svijetu na glasu. I sam šutljivi vilenjak duboko je posrkao 
iz čuture, a onda ju nadvio nad djetetom, neka primi posvetu 
i snagu. 

Tri noći stolovale su vještice na vrhu Papuk-gore i naučavale 
dječarca. Prije no što je nastalo četvrto svitanje, dok je drugi 
oroz zapjevao, postavile su se mladje vještice u dugačkom dvo¬ 
redu, svukle su dječarca gola golcata, pa ga tankim prutićima 
tjerale do tri puta kroz svoj red. Svaka bi ga prutićem do tri 
puta ošinula, da on ojača i otvrdne, da ga groznica već ne može 
svladati, već da joj on bude gospodarom. 

Tad morade dijete da zamahne svojim prutićem prema svim 
četirim stranama svijeta, odakle dolazi zlo i nevolja, a u taj čas 
se vještice, šišmiši i noćni lepiri razletiše na sve strane, kud je 
dijete smjeralo. Samo stare vještice ostale su oko sitnog pre- 
stolja. Vilenjak je dječarca opet pomno zavio .u svoje tamne 
skute, onda ga smjestili u sitna češljugarova kolica, pa ga prije 
svanuća odnijeli na bolesnički log — i izginuli. 

Pustopašne jnlade vještice još su neko vrijeme po zemlji 
svoj zulumluk nesmetano tjerale, objesnije i okrutnije no ikada, 
buduć da su znale, tek što će čisto ono djetence odrasti umom 
i snagom, da će ih nadmašiti u vraćanju. Da se ono mjesto 
nikada ne zaboravi, gdje je vilenjak u ljudske ruke predao pomoć 
i milosrdje, objesiše jogunaste mlade vještice potrgani opanak 
za šiljak planine, pa se okamenjen još i dandanas tamo vidi. 

Dječarac je opet ležao u svojoj sparnoj posteljici, ali kad su 
se ukućani osmi dan vratili iz svatova, našli su ga bez vatrice, 
mirna i spokojna. No mališ ne htjede ni sada da ustane, nit da 
se igra poput ostale djece, već je mirno ležao još punih sedam 

godina. Za to vrijeme nije dirao u ljudsku hranu, nije jeo ni pio 
od ljudske ruke, ali ne bi oslabio, jer su mu vještice noću nosile 
^ mirisave plodove iz šume i gore. 

Kad je navršio petnaestu godinu, jednog je dana sam ustao, 
stupio na kućni prag, pa ga je prvi put obasjalo žarko sunce. 
On se je protegnuo od neznane sreće i postao u taj čas lijep i 
snažan momak. Tad se je otputio u šumu i stao sakupljati ljeko¬ 
vito bilje i korenje, pa ga nosio kući, pomno ga očistio, sušio i 
spremio na okrepu ljudskog tijela i duše. Živio bi i odsele u 
samoći i tišini, nikad ne bi zašao nit u kolo nit na sijelo, nikad 
medju djevojke ni jogunaste momke. 

To je bio prvi vrač. 

Narod je naskoro osjetio njegovu moć. Izdaleka bi k njemu 
dolazilo staro i mlado, muško i žensko. Duboke njegove oči 
pune samilosti, zagledale bi se u patnika, uhvatile bi jednim 
pogledom svu njegovu bijedu, i našao joj lijeka — ako je bilo 
sudjeno. 

Rijetko je kada trebalo, da vrač uspiri pepeo od lužnice i da 
dozove vještice, a još redje prizvao svece i njima se molio. 
Ostao je siromah, živeći od hljeba i vode, buduć da ne bi od 
nikoga primao više od grošića. 

Kad je na zemlji dovršio svoj zadatak, tad ga je jedne noći 
^ nestalo. Stari ljudi, koji se njega sjećaju, kažu, da je u Ivanjskoj 

noći pošao na vrh Papuk-gore, pa da tamo sjedi na svom pre- 
stolju. Slavonske su žene mnogo toga od njega naučile, pa 
(3 vole liječiti bolesti i uroke sa travama i korenjem, koje traže 

po gori, a koje nadju u taj čas, kad se onom poznatom mo- 
litvicom utječu vraču na vrh gore- On im se nikada ne ukazuje, 
ali pred ženom nikne tada kao gljiva ona ljekovita travka, treba 
samo da je ubere i u njedra sakrije. Za to je dobri Bog i travke 
i korenje stvorio I 

4. GRČE AMANOJČE 

<MAKEDONSKA SVATOVSKA BALADA) 

M lado Grče Amanojče jednoć se je ljuto razbolilo. Ranila 
ga je duboko u srce ljepota djevojke. Ta je moma bila na¬ 
zvana dilber-djevojkom radi prelijepog svog stasa, bijelog lica, 
bajnih tamnih očiju i zavodljivog grla. No u tim očima mjesto 
blagog sjaja bio je blistav kamen, u tom zavodljivom grlu bila 
je laž i himba. Grče Amanojče bilo je tom ljepotom tako za¬ 
travljeno, da je odlučilo, djevojku ipak da isprosi, u svoju kuću 
da je dovede, kruti prkos nježnošću da skrši, slatkom pjesmom 
srce da joj gane. 

Jednog je dana mladi Grk stao pod njen pendžer, pa joj 
milo zapjevao. Pjevao joj o svojem slavnom plemenu grčkih 
junaka, o svom živom rodu i bogatstvu, o svom gizdavom 
dvorcu i bijelim paunicama, što se šeću po mramornim ste¬ 
penicama. Narod ga je slušao, a slušajući pjevaču se divio. Nije 
bilo na daleko ljepšeg momka^ ni boljeg pjevača, ni vjernijeg 
druga. Zavoljelo ga je zato staro i mlado, muško i žensko, samo 
nije dilber-djevojka. Ukočenim licem ona ga je slušala, a na¬ 
pokon se nag'nula sa doksata, pa mu govorila: 

»Koj napravi puti od kaldrmu. 

Od Vidina, bogme, do Budima, 

Taj će uzne dilbera-devojku.« 

Slušalo ju je Grče Amanojče, slušalo i dobro upamtilo, da 
uhvati sreću. Tri godine se je momak trudio i mučio, tri godine 

tvrdi kamen s pećine na drum nosio, pa od Vidina sve do starog 
Budima cestu kaldrmom obložio. Kad je minula treća godina, 
a Grk svoj posao pošteno izvršio, na bijelom svom doratu do- 
jašio je pred kuću miljenice, pa joj se javio ; 

»Evo, djevojko, iskoči, da me čuješ! Ja sam napravio putove 
od kaldrme, od Vidina pa sve do starog Budima. Kud god će 
tvoja nožica kročiti, po suhom će stupati I« 

Ali djevojka mu je sa doksata odgovarala : 

»Tako m' Boga, Grče Amanojče, 

Ja nesam ti tebe toj zborila. 

Nego sam si druškom prozborila 1« 

No Grče Amanojče nije moglo da popusti. Žarkom je 
pjesmom djevojku zaklinjalo, da će za nju sve žrtvovati, neka 
ga samo iskuša. Tad mu se ona nasmiješila, te mu odredila, 
neka donese pravih sultanovih šljiva-šerbetlija i neka ih zasadi 
u njenoj bašći. Ako će one iznova procvasti i plodom uroditi, 
onda se može nadati, da će poći za njega. 

Mladi je Grk još iste noći zajašio bijelog svog dorata. Tjerao 
ga je prema Carigradu tolikom žestinom, da se je konj sav 
zapjenio, a kad su onamo stigli, ušao je mladić potajno u 
Sultanov perivoj, ondje iz zemlje istrgnuo nekoliko mladica 
plemenite šljive-šerbetlije, privezao ih uz sedlo i jurio u noć. 
Ali su ga zaustavili sultanovi stražari i teško ga ranili u ruku. 
Grče je nato trglo pušku, ispalilo nekoliko hitaca na lijevo i 
na desno, oslobodilo se i hitilo dalje prema Zapadu. Pred jutro 
je ušao u djevojčin cvjetnjak, ondje zasadio mladice, a otada bi 
ih svake noći po mjesečini zaljevao i ravnao, vezao i gojio, da 
su se snažno uspravile i bujne grančice širile. Jednog su jutra 
procvale bijelim i rumenim pupoljcima, a pod jesen su se okitile 
sočnim plodom. Tad je presretan mladić u sumraku stao pred 
djevojčin pendžer, slatko joj zapjevao, te ju dozivao, neka se 
nasladjuje sultanovim plemenitim šljivama. No ona ga je gledala 
u čudu, pa mu odgovarala: 


29 



»Tako m’ Boga, Grče Amanojče, 

Ja nesam ti tebe to zborila. 

Nego sam si druškom prozborila!« 

A onda je završila: 

»Koj napravi češnu pozlatenu. 

Taj će uzne dilberu-devojku 1« 

Tek što je ona novu želju izustila, othrlilo je Grče Amanojče 
do svog doma, skupilo sve svoje cekine, strglo zlatni nakit 
s odora i čalma, pa pred kućom čistim zlatom oblagao česmu 
iznutra i izvana tako obilato, da se u toj pozlati odsijevalo sunce, 
a i mlada lica djevojačka. Tad se uputio pod pendžer okrutne 
ljube i dozvao ju, neka dodje, da iz zlatne česme toči vodu. 
No ni ta čeznutljiva pjesma nije ganula tvrdo djevojačko srce. 
Moma se je začudila i njemu zborila, da je tek s družicom o 
tome govorila, a tad je završila: 

»Koj će svede Danicu zvezdicu. 

Da gu turi mene na pazuku. 

Kud god idu, bogme, da mi greje. 

Kude sedu, bogme, da mi trepti. 

Taj će mene mladu da me uzme I« 

Grče ju je slušalo, ali se kruto rastužilo. Na zemlji joj je 
mogao stvoriti čudesa, ali sa nebesih ne može. Ipak se je popeo 
na najvišu, na Šar-planinu, i zagledao se u sunce, kako tone, 
i u zvijezde, kako se plahe pomaljaju, a tek kad se je posve 
smrklo, krepko zasvijetle. Okrutnu je djevojku slušao ne samo 
grčki mladić, već ju je slušala i zvijezda Danica. Ona se je na 
kraj obzorja spustila nad Šar-planinu, ražalila se nad momkom 
i njegovoj vjernosti, pa mu kroz noć i lahorić šaptala: 

»Djeva, što junaka muči od prkosa, objesti i gorde oholosti, 
nije zavrijedila drugo, nego da joj se savije mrak oko očiju, 
nikad više danka ne ugledala 1« 

Tužni se momak spustio nuz planinu, a Danica ga slijedila. 
Tužno je stao pod djevojčin pendŽer, a Danica se iza njega 


krila. Tužno je djevojci zapjevao, neka izadje pred kuću, da na 
svoje ruke primi zvijezdu, koju joj je skinuo s nebesih. Djevojka 
je izvedljivo iskočila iz kuće, no kad je prvi put došla momku 
bliže, on se je skamenio od ledena daha iz njenih ustiju i od 
tvrda pogleda iz njenih očiju, U taj čas zasvijetlila je Danica 
plamenim ognjem, ispalila djevojačke oči, da su odmah po - 
tamnjele, a iz njih se sipao garav pepeo i cijedio se nuz blijede 
obraze. Iz šupljih dubina dvije su se izvijale sitne guje, i sakrila 
se u njedrima slijepice. 

Tužno joj je momče posljednji put zapjevalo : 

»Čuješ mene, dilbera-djevojko 1 
Sad ti turi Danicu zvezdicu, 

Nak' ti greje na onoga sveta, 

Nak’ te greje i nak' ti trepeti. 

Ja će nadjen poubavu momu I« 

5. BRICO 

<SRIJEMSKA> 

N a vrh planine stajala je od davnine strahovita viteška kula, 
o kojoj je kršćanski svijet gatao, da po njoj obilaze zh 
dusi, vukodlaci, vještice, nrore, utvore i na stotine drugih po¬ 
ganih stvorova- Mnogi su već ljudi iz pohlepe ušli u tu kulu, 
da tamo grabe zlato, o kojem su se pričala čudesa. No niko 
živ, koji bi ušao, nije se još vratio. »Jak je Bog, ali su vragovi 
koj put još jači 1« Tako bi govorio narod. 

Ko bi ušao u vitešku kulu, trebao bi najprije da se domogne 
ključeva one bajne riznice, a to bi svakog čovjeka stajalo glave. 
Na to se već dugo pripravljao i neustrašiv mlad brico, v jetro- 
gonja, koji bi bezumno letio po cesarskom drumu, bio pijan 
ili trijezan, a bio je tako tanak i nesmotren, da je narod o njem 
kazivao: 

»Ma da i padne na ledja, razbio bi nos I« 

Nije brico mario za te rugalice, propio i prokartao je sve, 
dok nije dotjerao do prosjačke torbe, a dalje — kako Bog da I 
Kad ga je jednog dana gazda istjerao iz posla, a on ostao bez 
krova i meke blazine pod sobom, odluči brico, da se probije 
do mrke viteške kule i da se domogne sakrivenog golemog 
blaga. Ima kojput sreće u ludjaka! 

Onako odrpan i izderan kao bušarska baba u pokladama, 
prispije on jednog dana do zloglasnog stana. Bilo je o zapadu 
sunca. Kula je zaista bila viteška, prostrana sa više tornjeva. 

ali njeno predkućište poharano, kameniti pod svagdje razrovan 
kao od konjskih kopita, a bilo je i mnogo gada i gjubreta, čitava 
gnijezda guja i guštera, a sve zarašteno trnjem i korovom. 

Brico se po širokim plemićkim stepenicama uspe na prvi 
kat, pun znaličnosti, što ga tamo čeka. On udje u tmurne 
dvorane sa pohabanim namještajem i starinskim viteškim 
obrazima u pozlaćenim okvirima na istrunjenim zidinama. Kako 
su bricini džonovi ostali odavna već negdje na cesti, to se 
tihi njegovi koraci nisu čuli, a on od čuda razrogačenih očiju 
zurio i razvaljenih usta zijao, dok nije došao i do posljednje 
dvorane, najveće i najšire, a u njoj našao čudan namještaj, sve 
na mrtvačku. 

U sredini dvorane bio je ogroman stol za stotinu gosti, pre¬ 
kriven crnom ćohom, na njem veliko raspelo od mrka kamena, 
a sa svake strane po jedan nenačet voštan duplir. Samo što 
nema mrtvaca, Brrrrrrr 1 strese se brico, da su mu tanke kosti 
pucale. Oko stola dugačak red visokih stolica, a tamo u kutu 
postelja, zavita u crno, kano da je kugin ležaj. Brrrrrr 11 

Vani se počelo smrkavati, kad se naš brico, nagledavši se 
tih strahota, polagano spremao na odmor. Skinuo je pripasani 
svežnjić, jedino mu dobro, svoj alat: tanjur za sapunicu, dvije 
oštre britve, jedne odugačke makaze (škare) i otarak (ručnik). 
Sve je lijepo smjestio na stol, po gospodski se je spustio u 
crni naslonjač do postelje i čekao, pa se junačio : 

»Kako Bog da f Ma došla i sama paklena avet, s jednim 
bricom imat će vražjeg posla, dok će ga strpati u torbu 1« 

Nije njega strah za život. Nasitio se je lijepih i veselih dana 
po sunčanom Srijemu, u bogatim selima, pa mu gotovo već i 
dodijalo. 

U to silno zagrmi. Dvoranom zahuji nevidiv vjetar, zabljesne 
munja, te vješto zapali ona dva duplira oko raspela. Brijač 
malko protrne, naćuli uši. Što će sad ? Osjetio je oko sebe leden 
dah, kano da ide sama Smrt I Pipao se brico, da li je još živ 
ili nije. Odjednom ga iznova prodrma užasna tutnjava i lomljava 

po svoj kuli, da se odasvud rušilo, cvililo i jaukalo iz kutova 
i rupa. Zidine su osjetljivo zaklimale, al onda opet — tišina. 

Odjednom se otvore velika vrata, a u dvoranu stupi nad- 
čovječna prikaza, sjena od čovjeka, blijed i mršav starac; a 
kosa mu i brada do koljena. O njih najprije je zapelo bricino 
oko. Bit će i sto godina, što tog jadnika niko nije obrijao nit 
podrezao. Starac se sav pognut na nevidivim nogama polagano 
vucario napred, držeći u desnici kukast štap, a u ljevici svežnjić. 

Ta silna prikaza pristupi k raspelu, pokloni se duboko i 
prekriži se tri puta, zatim otvori svežnjić, te izvuče brijački 
alat, a još i bočicu vrele vode. Sve to poredi starac po crnoj 
prostirki, tad se odjednom okrene prema začudjenom brici, i 
pogleda ga oštro iz šupljih dubina. No bricu je već minuo sav 
strah. Alat ga je primirio i udobrovoljio. Možda je njih dvoje 
dapače i od jedna zanata. Ako ne bude gore, hvala Bogu 1 

Starac digne jednu od visokih stolica, primakne je, sve¬ 
jednako zureći u bricu mahne rukom, neka sjedne onamo. Taj 
poskoči naglo, kano da ga je utvara jeknula u rebra, spustio 
se na visoku crnu stolicu. A mirno trpio, da mu ta sjena zaveže 
otarak oko vrata. No kad je prihvatila britvu, a ova zasjala u 
mjesečini, brici se smrklo pred očima. Zurio je u starca kao 
miš u mačku, kad ga ona hoće da zaskoči, pa ne može nikud 
nikamo da se skloni. Utvara šuti, ne progovori a ma baš nijedne 
ljudske riječi. 

« 

No posao je bio baš vještački. Najprije ulije starac nešto 
tople vode u limenu pliticu, uze sapun, namaže njime blijedog 
gosta, pa ga obrije onako spretno kao izučen brijač. A ovaj 
ni makac 1 Suspreže dah i čeka, ne će li mu grdesija prerezati 
grlo. Bila je bome, velika britvurina, da bi njome zaklao 
i svinjče. Na bricinu mlohavom obrazu kano da silna kosa 
struže po tananu busenu. 

Kad je starac svoj posao ljudski izvršio, spremi alat, a naš 
brico poskoči, pokloni se duboko i izmuca: 


»Hvala 1 Baš si me gospodski obrijao [ Ni sam cesar ne može 
se boljim dvorskim bricom pohvaliti [« 

Misli brico, ne škodi malko okrenuti na šalu, ali u sebi reče: 
Ala, da mi je obrijati tu bradurinu 1 Čekaj, vratit ću ja tebi 
pošteni zajam 1« 

Stane brico oko duha ševrdati i poskakivati, a napokon ga 
uljudno ponudi: 

»Starče, čuješ li, sedaj sad ti, ako ti je drago, pa ću i ja 
tebe ljudski obrijati, da ćeš mahom biti skuplji za dvije polture 
(starinski novac). 

Starcu se nešto zapuši u očnim dubinama, a iz ustiju se izvine 
neko groktanje, kao da nije vičan govoru. On sjede mučke na 
onu istu stolicu, dopusti da okretni brico po navadi tiho zvižda- 
jući razriješi svoj svežnjić, iz njega da izvadi čist otirak, da ga 
razastre po uleknutim grudima sjenatog duha, da uzme makaze, 
njima da odreže podivljalu kosu i dugačku bradu, što se je 
plela oko koljena kao stoljetni bršljan. Sve je to okretni brico 
svalio i oljuštrio sa starčeve glave, da je izašao nekako Ijudskiji. 
Onda mu nasapuna mrtvačko lice, a duh još uvijek šuti i mirno 
trpi, dok mu se koža pod bricinim prstima ne ledeni i ne kameni, 
kano-da nije nikada bila s ovog svijeta. Brico se žurio poslom, 
dok se starac ne dosjeti kakovu zlu, a britva cvrčala po uko¬ 
čenom licu kao loše pero u nevjesta pisarčića. 

Kad je brico svoj posao ljudski obavio, othuknuo je sa 
starčevih obraza i posljednje dlačice, uzeo otarak pod pazuh 
i gipko se naklonio : 

»Hvala lijepa 1« 

Starac je ostao ukočen, ali je duboko odahnuo, kano da se 
mentuje (oslobodi) stoljetna bremena. A kano da je pod 
britvom oživio, napokon je progovorio : 

»Hvala i tebi, junački sine, što si me oslobodio nesnosnih 
muka 1 Skitajući se po ovoj tisućljetnoj gradini kao kriva duša, 
nisam nigdje mogao da nadjem pokoja, buduć da su me teretile 
kosa i brada, u kojima sam kroz stoljeća vukao svoje grijehe I 

Trebalo je da dodje lakomiajeno, neustrašivo momae pa da 
jednim jedinim činom okaje svoje i moje grijehe. S J 

pokon kucnuo čas oslobodjenja I« ^ 

Starac se digne, svali sa sebe čitavu sumu dlaka sjedne d 
kreveta u duboki crni naslonjač i produlji svoj divan (razgovor). 

»Ne dao Bog ikad tebi doživjeti, što sam ja prepatio . Bio 
sam nekoć bogat vlastelin u tim gizdavim dvorovima, ah duša 
mi je bila opaka! Ja sam svoj narod globio, varao grabio s^ 
To, imao, sav svije, san, obrijao do gole duše! Kad n,, ,e pAo 
svanula smrtna ura, pokajao sam se za sva svoja okrutna djela, 

ali već nije bilo pomoći I« , j i • 

Starac klone pod uspomenama, a trebalo je dugo, dok je 

opet našao snage da nastavi: a .. uum 

»Žrtve moje odavna su bile preminule, nikog vec nije ^ , 

na kome bih mogao da popravim, što sam kroz dugi svoj život 
skrivio. Kad mi se duša napokon rastavi sa tijelom, mje posla 
Bogu na istinu, već ostala - valjda po najvišem^sudu - na 
zemlji. Lutala je i lutala po opustjelim dvorima i^ čekala spasi¬ 
telja. Bilo mi je dosudjeno, da ne ću naći pokoja, dok mi ne 
osvane čas, kad će amo doći dobrodušno momče, koje bi me 
bez straha riješilo stoljetne kose i brade, a time s moje nesretne 
duše skinulo vječno prokletstvo i vječni nepokoj!« 

Starac opet sustane, ali za njegovog govora sav mu se hk 
pomalo ispunio ljudskim mišičjem, očne se udubine ’-asvijethle 
Lječjim pogledom, a kamen lica pretvarao se pomalo u zivo 
meso, čak i usne mu se zarumenile. Tad nastavi: 

»Mnogi su dolazili amo, tražeći zlato, što sam ga prokletom 
rukom zgrtao i nagomilao, no svaki čovjek, koji bi ušao u moj 
dvor i Sedao mene, srušio bi se od straha ii 
pomalo Lirao pod mojim ledenim rukama, dok ga one 
brijale. Ti si prvi, koji nije znao za strah i koji ® 

zanat, koji mene može da spasi. Evo ti zato nagrade ! Uzmi 
ključe ove kule! Ona je sada tvoja! U njoj ces naci silno on 
grešno blago, a ti nastoj, da ga upotrebis kako valja « 

U taj par sruši se starac na tle i raspade se u prah i pepeo. 
Brica sJaJao je pred njim, ukočen od čuda zatim ponajpnje 
dohvati iz kuta metlu, pobere njome hrpu kose 1 pa 

starčev pepeo, i spremi sve u gospodski komin. Tek sto j 
ondje zapalio vatru, u čitavoj kuli osvane dan, prijatan 1 topa , 
a sunčane se zrake zarinule u svaki kutić, da ga opet je nom 

"^fričo je pripasao svoj svežnjić s alatom, a tad je odostraga 

Jo taktove ? gizdavo stao šetati po -i— 

svoiu baštinu. Ponesavši ključe, otvarao je redom komoru z 

kolrom, u kojima je bilo nagomilaito silno 

čemu će mu služiti. Tad naheri kapu, nasmije se 1 zajujuska 

°^»Sle došlo iz naroda, neka se povrati u narod ! Blagoslova 

i onako ne može da je njem!« , 

Tad je brico pozvao graditelje, obrtnike 1 umjetnike, ^rav 
i oprlio je svu kulu, da se je opet svijetlila od prljavosti 1 
udobnosti. Otada dozivao bi amo plemiće i 

nedjeljom i svetkom. S njima bi se dan 1 noc veselio 1 častio 
pjevao i pio, u ludo trošio baštinjeno blago, a om bi mocn , 

gospodara slavili širom zemlje. l,ano 

No brico ko brico! Ispod dlanova izmicalo mu je zlato, k^o 

da se topi na suncu. Al’ on nije zaoto mario. Kucnuo je napokon 
i čas, kad je naš brico lake kese, al’ i laka srca iznova opasao 
svoj svežnjić s alatom, naherio kapu, i pošao u svijet, siromasmn 
i bezbrižan kao nekoć. Silazeći posljednji put nuz široke stiAe 
one kule, koju je opet prepustio gušterima 1 
mišljeno je zafićukao onu staru srijemsku : »Sto dikla navikla .. .< 






6. DUNJA^DJEVOJKA 

<MUSLIMANSKA IZ SRBIJE) 

N eKi bo'g-ataš i njegova hanuma (žena) toliko su vrijedjali 
Alaha, da ih je kruto kaznio. Kolikogod bi im se rodilo 
djece, nijedno ne bi ugledalo svijetla u ložnici, već u krupnom 
plodu velike dunje, koja je rasla u njihovoj bašči. Svake jeseni, 
kad bi se dunja okitila novim zlaćanim plodom, iz njega bi 
pjevalo ili jadikovalo od dječjeg veselja ili žalosti. 

Kad je bogatašu i njegovoj hanumi prispio pisani (smrtni) 
dan, tad su molili Alaha, neka bar po njihovoj, smrti izbavi 
nedužnu dječicu iz dunje. Ali je Alah odredio : 

»Samo će ono dijete iz dunje biti izbavljeno 
na trajni ljudski život, kp je će pravovjernik u 
sevdahu (ljubavi) prigrliti!« 

Jednoga dana prolazio je mimo one bašče mlad efendija 
(gospodin) otmjena roda. Ugledavši prekrasne plodove, morila 
ga je želja za njima, pa je, ne misleći zla, preskočio tarabe, 
ubrao tri ponajljepše dunje, turio ih u njedra i produžio svoj put.^ 

Onog je dana bila nesnosna žega, sunce je pripicalo, kano 
da se je sa nebeskog svoda spustilo izravno na ljudske glave. 
Mladić, imenom Sabik, bio je svog konja ostavio u gradu na 
liječenju, pa je pješke hodao kući do nedalekog čiflika (dvorca) 
svojih roditelja. Bio je tako ožednio, da mu se je isušilo grlo, 
pa je izvadio dunju, da si trpkim plodom utiša nevolju. Kad je 


zagrizao, izvine se iz dunje prekrasna djevojka, blijeda i kihka 
kao vodeni ljiljan, pa stane da slabašnim grlom zaklinje Sabika; 

»Vaj bana (teško meni)! Efendija, podaj mi kapi vode, 
umrknut (umrijet) ću!« 

Mladić se je očajno ogledavao za vodom, ali nigdje ni za 
lijek, pa morade na svoje oči gledati, kako nježna djevojka, 
gradjena iz dunjinog soka i mirisa, obnemogne i izdahne. 

Sabik je zamišljeno produljio put po sunčanoj žegi, pa opet 
kruto ožednio i lakomo zagrizao u drugu dunju. Ali i iz nje 
izraste prelijepa djevojka, no kako ni njoj nije mogao da po- 
mogne, to je i ova pod njegovim rukama preminula. 

Treću dunju ne htjede Sabik nikako da dira, ali ga je pre¬ 
vario put, produžio se po žegi na tri sata, a još uvijek nije bilo 
vidjeti očevog čiflika. Sabik izvuče iz njedara i treću dunju, 
bilo mu je da pogine od žedje, pa napokon i u nju zagrize. 
Kadno iz načeta ploda izraste predivna djevojka, maštanje 
ljepote, i tihano uzdahne : 

»Efendi, ako nema vode, Alaha ti, podaj mi bar kap rose, 
da mlada ne poginem!« 

Sabik se ogleda na sve strane, ali odasvuda ofureno drveće, 
popaljena travica. Na sreću je bio skoro dospio do očevog gaja, 
treba samo zakoraknut još kojih sto koraka, pa je s djevojkom 
u hladu i kraj česme. Toliko ona još mora da izdrži. On ju je 
oprezno nosio na svojim dlanovima, da je krhku ne ozlijedi, a 
napokon ju posadio kraj česme, na čistom listu joj zagrabio 
) vode i podao,"zatim je on pio, pa su se u travici u hladovini 

odmarali. 

Tad mu stane djevojka pričati svu nesretnu sudbinu svoju 
' i svojih sestara, a Sabik ju pomno slušao. A1 nije mogao da 

se nje do sita nagleda. Ljepota! Dilberluk! Tako divna, da bi 
^ se čovjek tom divotom mogao i zakleti! Umalo su se i zavoljeli. 

Djevojka se je od svježeg napitka od časa u čas oporavljala, 
pa je mladiću govorila: 

»Efendi, ne vodi više gajle (brige) [ Sad mi je dobro i« 

Sabik ju pako zahvati za blijedu ručicu, pa je upita: 

»Hoćeš li da mi budeš hanumom ? Još sam momak I U mene 
je lijep čiflik sa prekrivenim’ doksatom, gdje se neopaženo 
možeš nasladjivati sunca i svježeg uzduha, u mene su dobri 
brižni roditelji i vjerna izmećarka (služavka) Lale, koja će te 
posluživati f« 

Djevojka, kojoj je Sakib nadjenuo ime Ajma,^.privoli, ali mu 
reče: 

»Poći ću s tobom sve do blizu tvog čiflika, da ga se nagledam 
ali te ne ću slijediti unutra, već ću te ovdje čekati na drvetu 
nad česmom. Ti podji sam do roditelja, pričaj im, što si do¬ 
živio, pa ako im je s voljom, da ti budem hanumom, neka bude. 
Ali upamti 1 Kad stigneš kući, ne smiješ se izljubiti s majkom, 
sve dok za mene nije riješena ljudska sudbina. Inače si skrivio 
moj belaj (nesreću) I Upamti dobro 1« 

U to se ona digne lako i okretno, kano da poleti perce po 
uzduhu, pa sjede medju guste grane nad česmom. Sabik pako 
pohiti kući. U trijemu čekali su već roditelji ljubljenog jedinca, 
pa se njegovu povratku tako poveselili, da su ga zagrlili i srdačno 
izljubili. 

U taj čas se Sabiku smrklo pred očima, palo mu na dušu i 
zavilo mu mozak, da se nije sjećao ničesa, što je nedavno pro¬ 
živio. Zaboravio je pretrpljenu žedju i samu ljubljenu dunju- 
djevojku, kano da je nikada nije ni vidio nit je zavolio. 

Kad su uveče sjedjeli za večerom, posla majka izmećarku, 
robinjicu Lalu, na česmu. Ova uze ibrik (bakreni sud) i ode do 
česme, nad kojom je u granama čekala Ajma svoga vojna. 
Nagnuvši se nad vodom, da je grabi, ugleda Lale u njoj divno 
djevojačko lice, a misleći, da je to njena vjerna slika i prilika, 
dkne od čudjenja i radosti i zaviče: 

»Alah li sa mnom I Ala sam ljepota nad ljepoticama! Čudo 
od čuda f« 

Ona odbaci ibrik i odjuri u dvor, pa zaviče izdaleka: 


»Nikad vas više vodom služiti ne ću! Treba da mi ljubite 
lice, da me odjenete svilom i kadifom, da mi podate k’na, 
kojim ću da bojadišem nokte na rukama i nogama!« 

No stroga hanuma je izgrdi: 

»Ajd u mtvak do odžaka (dimnjak), ludo jedna! Alah ramhet 
ejlec n! (Bog da prosti) Pomračila ti se pamet! Da si se odmah 
vratila do česme i da doneseš pun ibrik!« 

Lale se pokunjeno vrati do česme, no kad tamo, ugleda u 
vodi opet lice dunje-djevojke, zakrikne od veselja, pa se opet 
vrati kući bez vode. No hanuma je prisili i po treći put. Tad 
je garava robinjica zastala pred česmom, odasvud se ogleda¬ 
vala, a napokon na drvetu spazila prelijepu Ajmu. Ova sidje 
s grane i obasjana bajnom mjesečinom, tužno se zagleda u 
izmećarku. Ova se trgne od jada i zlobe i zavikne ljutite : 

»Što sam ti skrivila ? Hoćeš li svojom ljepotom da me omamiš 
i upropastiš, belaja ti ?« 

No Ajma pristupi bliže, sjedne do robinjice kraj česme, te 
joj stane pričati svu svoju nesreću, a onda ju zapita, zašto joj 
se Sabik ne vraća. Lale se u duši izjedala od zavisti i srdžbe, 
ali na oko bila je s Ajmom prijazna i Ijubezna, umivala joj na 
česmi sitne bijele ručice i nožice, rasplela joj zlaćanu kosu, 
ali joj potajno turila u tjeme otrovanu pribodaču. Dunja-djevojka, 
nježna i osjetljiva kano voćni cvijetak, spusti se omamljena na 
tle i zaklopi oči. Lale se pako uzverala po stablu i sjela u one 
iste grane, da pričeka Sabika. 

' Oko čiflika pao je već mrak, a Lale nema kući. Svi se u 

domu zabrinuli, da li joj Ebli (turski zloduh) nije poremetio 
pamet, pa ona nekuda odlutala. Sve muške glave razbježale se 
po okolici, da je traže. I Sabik skočio na noge, a put ga nosio 
izravno do česme. Kako je hodao istom stazom ka prije nekoliko 
satova, to mu se pomalo vraćale uspomene na današnji do¬ 
življaj, a dok je došao do česme, obuzimala ga je vruća čežnja 
za divnom dunja-djevojkom. 

On priskoči do di-veta, snažnim rukama raširi guste grane, 
kadno tamo mjesto žudjene Ajme nadje garavu robinjicu Lale. 
Sabik tr'o si je oči, ne vjerujući sam sebi, ali mu Lale istim, 
nježnim Ajminim grlom još jedared ispriča današnji njihov 
susretaj, da se je svega dosjetio, a onda djevojku nevoljko uze 
za ruku, i odvede je do očevog doma. 

Još iste večeri stupio je pred roditelje, da ga s robinjicom 
prstenuju. Bio je to za njega velik kuban (žrtva), ali što će ? On 
ne može da se iznevjeri svome obećanju. Majka žalosno slegne 
ramenima i uzdahne : 

»Valah, nema druge čare (nema pomoći) I« 

Ali otac je tresao glavom : 

»Djevojka te izvara 1« 

One je večeri zašutio čiflik kao nikada, svi pokunjeno legli, 
a tri dana nije bilo čuti ni smijeha ni šale. Nije bilo nikakovo 
zlo, što gizdavi Sabik uzima džariju (robkinju). To se već često 
zbilo, da bi koji efendija iskupio izmećarku i do hanume po- 
dignuo. Ali Lale nije se odlikovala nikakovim čarima ni dra- 
žestma, bila je vjerna, ali i podmukla. Za kratko vrijeme obavilo 
se vjenčanje. 

Jednog jutra dohrli k mladom gazdi stari baščar Ibrahim, pa 
će tajnovito : 

»Sajbija (gazda) 1 U ribnjaku pliva zlatna ribica, kakove još 
nikada ne vidjeh 1« 

Otac i sin pohrle u bašču do ribnjaka i nadjoše tamo pre- 
dražesnu ribicu, kano da je izvajana iz sunčanih zraka. Oni je 
naskoro tako zavoliše, da bi joj svaki dan nosili hrane, pa se 
s njome poigravali i šalili. Sabik si je od svakog ručka pričuvao 
nešto lokruma i baklave (sitni slatkiši), pa bi njima domamio 
ribicu do obale, da primi hranu s njegova dlana. 

Lale znala bi sa trijema promatrati, što se tamo na ribnjaku 
zbiva, a slutila je, tko bi ta ribica rijetke ljepote mogla da bude. 
Jednog se dana Lale bajage razboli, a nikakove domaće ti'ave 
nisu mladoj hanumi mogle da pomognu. Tad ona izjavi nekog 


jutra, da joj je u snu prišapnuo glasoviti neki Ijekar (liječnik), 
da će ozdraviti, ako pojede onu zlatnu ribicu, koja se je zarad 
nje nastanila u ribnjaku. 

Sabik se je duboko snuždio, nije htio da privoli, da se rihica 
uhvati i zakolje. No majka mu je govorila; 

»More, sinko, žena ti je ipak srcu bliža ja glupa riba I« 

I oni žrtvovaše ribicu, a Lale bome sutradan ozdravi. Pod 
Lalinim pendžerom ležale su porazbacane sitne riblje kosti, a 
mlada se hanuma nasladjivala, gledajući te ostanke gizdave 
dunje-djevojke. 

Jednog jutra dobježi opet stari Ibrahim i šapne Sabiku : 

Sajbija I Veliko čudo 1 Ispod hanuminog pendžera porasla je 
preko noći prekrasna dunja sa zlatnim plodovima I« 

Sabik ispane iz kuće i razgleda drvce, bilo je vitko i tanano, 
a plodovi mu tako mirisavi, da je otada po čitave satove sjedio 
pod dunjom i sanjario o divnoj Ajmi. Bio je najčamiji san 
njegova života 1 

To spazi Lale, pak joj zloduh Bbli opet nešto prišapta. Lale 
bajage opet kiaito oboli, nigdje joj nema lijeka, dok joj nije 
palo na pamet, da se njena bolest može izliječiti jedino time, 
ako se drvce sa zlatnim dunjama posječe, spali, a od pepela 
da se zamjesi hljebac, koga bolesnica mora da pojede. 

Sabik se tri dana branio, nije nikako htio da privoli. Poslao 
je vjernog jednog slugu na najbržem hatu na jug u Grčku, neka 
odanle donese skupo drvce mirisave ćul-ruže, pa je od toga 
dao ispeći hljebac za hanumu, ali utaman. Na posljetku reče 
stara hanuma: 

»Alaha ti, sinko, žena ti je ipak srcu bliža ja li glupo drvce I« 

Isti dan oni posjekoše zlatnu dunju. Lale pojede hljebac, 
izmješen od pepela, i preko noći ozdravi. 

Jedne su večeri sjedjeli na doksatu, a Lale bila zdrava i 
vesela. U to se onamo navrati pričalac. Žene se sklonu za kavez 
(rešetka na pendžeru), a starac sjedne, da razveže po koju 
istočnu priču, kako je muslimani vazda vole slušati. One je 

večeri pričalac stao pripovijedati • o dunji-djevojci. Sabik se ža¬ 
losno zadubio, a slušajući, sve mu je bivalo jasnije, da to nije 
bila samo obmana za sunčane žege, već istina, koju je pro¬ 
živio, a on da je, kako je otac rekao, od robkinje izvaran. 

No Lale za kavezom svaki bi čas pričaoca prekidala, zbrkala 
bi čitavu priču i uplitala se toliko, dok nije nevjesta i glupava 
sama sebe odala. Starac, kao da je ne čuje, produžio je pričanje 
sve dotle, dok nisu svi spazili Lalinu varku. Tad on izvuče iz 
karmana (duboka džepa) zelenu grančicu, pa će ovako : 

»Tako mi Alaha, to je jedino, što je preostalo od dunje- 
djevojke i njenog drveta I Ajde da i to popalimo 1« 

Lale skoči od veselja, zagme preko lica jašmak (žensko velo), 
uhvati sitnu sjekiricu i stane sjeći grančicu. Ali ova zajaukne 

»Ajaj, ubogi moji prstići I« Pa opet: »Ajaj, uboga moja 
nožica I« i sve tako svakim otkinutim listom po jedan uzdah ili 
vapaj. 

Sabik uhvati Lalu za ruku, da stane, kadno na pragu doksata 
ugleda bajnu dunja-djevojku, koja je stala u mjesečini kano 
zračna utvara. No bila je živa i polaganim koracima se svom, 
sudjeniku približavala i kimala mu blijedom izmučenom 
glavicom. 

Lale se od toga čuda tako prepala, da je udarila o zid i mrtva 
se srušila na tle. Za osam dana oživio je sav čiflik, spremali su 
se novi svatovi. Odasvud se je digla graja veselja i začudjenja, 
odasvud se orilo »Sućur (hvala Alahu) I« odjekivalo izdaleka 
»Sućur 1 Sućur I« 

Stara hanuma oblačila je Ajmu u svadbeno odijelo, divno 
joj je lice prekrila jašmakom od brusa-svile, tanane kao paučina, 
dok je Sabik navukao niske komure (cipele), isječene i^zlatnom 
srmom izvezene, na glavu si stavio turban, a oko pasa četrnaest 
puta ovio svileni tarabalo, a bio je lijep i ponosit kao mlad 
paša. 

Hanuma im je tada uredila odaju, svilene im je jastuke na¬ 
punila najtanjom paučinom, a do kreveta im postavila kristalni 


svjećnjak, i u nj usadila krupni alem-kam, da će im svijetliti 
ob dan i ob noć. Napokon je majka uzela skupocjenu bočicu 
s mirisavom ćul-vodom i njome poprskala svu odaju. 

Sve do grada pročula se je ljepota dunja-djevojke, a kad se 
je vjenčanje obavilo i sav svijet se gostio, tad je stari pricalac 

dovršavao ovako: , , 

»Ispunila se je molitva grešnih roditelja! Otsada ne ce vise 

biti nevolje u kući, nit će se dunje-djevojke roditi u bašči 1 Naš 
efendi, čestiti pravovjernik, u sevdahu je priljubio posljednju 
dunju-djevojku, pa ju izbavio na trajni ljudski život. Alah 
mubarek est’n 1« (Bog im dao mnogo godina.) 

7. GAVAN I GAVANKA 

<S DALMATINSKIH OSTRVA> 

S V. Jakov pozvao je jednoć sv. Pavla i Mikulu: 

»O presveti angeli f Hodimo mi po svitu, da malo vidimo, 
ča narod radi 1« 

Dugo su išli po svijetu, svuda su se razgledavali, kako se tu 
i tamo živi, ali su rijetko kada bili zadovoljni s pukom. 

Jednom su došli pred gospodske dvore bogatoga Gavana i ^ 
gizdave mu Gavanke. Tamo su zastali u čudu pred tolikim 
raskošjem i preobiljem, a onda su pristupili bliže, potražili do ¬ 
maćicu, te ju prijazno umolili, neka ih nahrani i neka ih za 
jednu noć ukonači, veleći: 

»Aj, bogata Gavanko, poznaš li ti va Boga i va Majku Mariju 
i va svete nedilje i va dneve delavne ? Češ ti nam ča podilit va 
ime Boga i Marije, da ti bude za dušu ?« 

Gavanka se na njih ljutite okosi: 

»Odlazite pmjavci 1 Ča su vaši Bogovi i te vaše Marije, ki 
vas petljat pošilju i ki vas nemoru hranit ? Ja nepoznam va 
Boga, ni va Mariju, ni va svete nedilje, ni va dane delavne, 
zač ja iman moga Gavana za Boga, ki mi ima svačega, suha 
srebra i zlata, a va planini čobana, ki mu pase sto ovac 1« 

Tad uze Gavanka suhu koru, što joj je preostala od kruha, 
koji su izmijesili u srijedu, ispekli u subotu i družini razdijelili 
u nedjelju. Tu tvrdu koru nije ona podala svecima u ruku, već 


ju je bacila pred njihove noge i stala na nju. Još je požalila, 
što tu koru nije dala radje psima, da joj bolje čuvaju dvore od 
putnika i prosjaka. 

Sveci su ipak taj jadni zalogaj primili i domaćici zahvalili: 

»Lipa hvala, Gavanko, po imenu Jelena, ali bome ohola 
gospoja 1« 

Tad su krenuli dalje. Došavši u goru, sreli su Gavanova 
čobana, te mu govorili: 

»Oj, Štipane čobane, poznaš li ti va Boga i va svetu Mariju 
i va svete nedilje i va dneve delavne ? Češ li nam ča podilit 
va ime Boga i Marije, da ti bude za dušu ?« 

Štipan čoban skine kapicu, pozdravi ponizno svece i reče : 

»Lipa hvala, angeli! Ja mi poznam va Boga, i va Majku 
Mariju i va svete nedilje i va dneve delavne 1 Neg san brižan 
(u brizi, u nuždi) sirota. Ja san služil Gavana, prokletoga pogana, 
i Jelenu Gavanku, devet let san ih služil i jedan dan. A ništar 
mi ona ni dilila, neg za to moje dug'o mitace (mito, plaća) dala 
mi je samo jednu ovčicu i jedno janješce I« 

Tad Štipanu čobanu reče sv. Mikula: 

»O Štipane čobane, sirota na tom svitu 1 Češ li nan ti janjčića 
dobre volje podati, da ti bude za dušu ?« 

Pripravno će Štipan : 

»Dobre volje, sv. Mikula, da bi janjčić tuka bil I Nego mi je 
daleko spod one visoke gore, na širokoj paši f« 

Još nije Štipan ni izrekao, kadno im je janješce iz planine 
priteklo. Oni su ga uhvatili, za panj privezali, zaklali i kožu mu 
odrli, a onda ga na ražnju ispekli. Tad su svi posjedali oko 
ognja i zajedno večerali, a sitne janjeće kosti su složili na kup 
u travici. 

Kad se sutradan razdanilo, ugleda Štipan čudo nevidjeno : 
Eto, koliko je sinoć bilo malenih janjećih kosti, toliko se sada 
ondje paslo bijelih ovčica. Štipan čoban od velike je sreće 
glasno klicao, pao na koljena, skinuo kapu i glasnom molitvom 

slavio Boga i njegovu veliku dobrotu. Zatim je svoje silno krdo 
ovaca tjerao do siromašne svoje kolibice i živio ondje sretno 
i zadovoljno. 

Tri sveca su se naskoro zasitila života na zemlji i uspela se 
na nebesa, da se odmaraju od daleka puta. U raju ih zapita 
sveta Marija: 

»O presveti angeli I Kako je tamo bilo doli na zemlji ?« 

A sveci joj odgovarali: 

»O presveta Marijo 1 Ta, ki ima, ta neda, — ta ki bi 
dal, nimačal 

»A gdi ste vi bili ?« 

»Mi smo bili pod zadnje pol (kod) Gavana i pol gizdave 
Gavanke i pol uboga Štipana čobana. Gavanka nan je dilila 
koru suha kruha, va u sredu mešena, va subotu pečena, va 
nedilju družini delena. A1 ni nan kruh delila va ruke, neg je 
na tla bacila, z nogon ga je zarinula i po njen gazila. A za kruh 
se je i pokajala, da ga nije brekon (psima čuvarima) podilila, 
ki bi joj grade bolje čuvali. Ali nan je onda Štipan čoban podilil 
ono malo janješce, ko je brižan prislužil pol bogata Gavana i 
pol gizdave Gavanke, devet let i jedan dan. Više ni nan bil 
udelil, da bi bil imel ča 1« 

Sveta Marija pomno je slušala. Blago joj se lice stade mrštiti, 
kad reče trim svecima: 

»Hodite tamo k Iliji i recite mu, da spusti oblake i grmavce 
(grmljavinu) i još vragove i hudobe i strelove (strijele) 1 Sve 
neka spusti na bogata Gavana i na gizdavu Gavanku, na njihove 
palače i dvorove, da in bude sve z ognjen zgorilo, i z jezero 
poplavalo I« 

Sveci su po svemiru potražili sv. Iliju, koji tamo vlada po 
volji božjoj, poručili su mu, što je sveta Marija odredila, a dok 
su se opet spustili na zemlju, da vide, kako će Ilija poruku 
izvršiti, zateče ih užasna grmljavina i krupna tuča, koja se je 
sipala samo po Gavanovim poljima i njivama. Božje strijele 
udarale su u Gavanove dvorove, porušile ih do temelja živim 

ognjem, a susjedno jezerce je nabujalo i cijelo Gavanovo dobro 
preplavilo. 

Kad je to vidjela Jelena Gavanka, potražila je iza mnogo 
godina crkvicu i vapila pred licem svete Bogorodice : 

»Pomozi nan ti, sveta Marija, i te svete nedilje i vi dani 
delavni, da nan se srebro nerastopi ni palače neruše, da mi se 
mili Gavan negubi, ni njegovi dvorovi, ni njegove plodne njive, 
ni polja!« 

Najedanputa se smrkne slika Majke božje na oltaru, a Ga¬ 
vanka začu stroge riječi s visine: 

»O bogata Gavanko I Ča zazivaš va svetu Mariju ? Kasno si 
se stajala za zazivati Taj ti imaš va Boga tvoga bogatoga 
Gavana, da ti oganj potrne, da ti splava jezero, da ti se srebio 
netopi, palače neruše i da ti se tvoj Gavan negubi I« 

Oluja i vatra harale su nad Gavanovim imanjem osam dana 
i osam noći. Bogatašima nije nato preostalo ništa do li korice 
suha kruha, u srijedu izmešen, u subotu ispečen, a u nedjelju 
družini razdijeljen. S tom korom u torbi ostali su pred uništenim 
dvorovima, a onda su krenuli u svijet. Hodali bi od mjesta do 
mjesta, u dobrih bi ljudi hrane prosili, pa bi bili sretni, kad bi 
ih tko primio na konak i toplom ih jušicom nahranio. Kad su 
pako ostarili i od velike nevolje oslabili, vraćali su se na ono 
mjesto, gdje su nekoć gizdavo vladali. 

Kad su došli do one pustoši, gdje nije već bilo ni dvora ni 
kamena na kamenu, pali su umorni na zemlju, koja je nekoć 
bila njihova. Ona se je otvorila i primila siromašne putnike u 
svoj naručaj, jer su se kroz godine bijede i gladi naučili moliti. 

»Očuvaj nas dragi Bog, 
i ta sveta Marija, 
i te svete nedilje, 
i ti dnevi delavni. 

Vazda budi Bog zahvaljen 
z Divon Marijon, Amen.« 

8. VUČI PASTIR 

<HRVATSKO-ZAGORSKA U KAJKAVŠTINI) 

V U zagorskem selu je živel jen dečec, ki je imel petnajst let, 
a zvali su ga Jankič. Taj dečec se je vučil stolariju, al još 
pređi neg kaj je zvučil meštriju, navčili su ga kalfe grdo pit. 

Navek su rekli, da drugač nemre bit poleg drvenih ostružinah 
i poleg praha, ki se človeku zedeneju v požirak (jednjak). d 

Poleg te velike falinge ni Jankič bil nigdi za hasen (korist), i 

ni nigdi zvučil do kraja, nit ga nijen pošteni majstor ni htel 
prijet pod svoju strehu. Jen den je bogček zel svoj mali pinklec, 
pak je prešel vu svet. Ni išel daleko, kajti je preveč rad imel 
svoj dom, neg samo do šume, s koje se bu lehko vrnul dimo. 

Bilo je toplo leto, pak se je nadal, da se bu vre nekak prehranil. 11 


Gda je došel v šumu, videl je mam (odmah), da je duga i 
vuzka, pak ni dečec mogel iti popreč, neg po dugačkom, a to 
znači kaj hudega. Jankič je svoj škrlačec porinul na vuho, 
počesal se je po glavi, pak je gruntal (premišljavao): 

»Denes nebu niš, poteri ga sveti križ 1« 

Al je ipak nekaj bilo 1 Gda je Jankič došel na središče šume, 
zgledal je mam jenega šepavega vuka, ki se je s tacum po 
gubcu tukel i brundah Dečec ni znal, za koje drevo bi se skril, 
da ga šepavec ne vidi. Al najenkrat su tu brunderiju čuli i drugi 
vuki V šumi, pak ih je prihajalo tuliko, da ih ni bilo moči 
prebrojit. 

Vu velikem strahu zmislil se je Jankič, kaj su ga pokojni 
čača navčili: »Gda vidiš kakvu divlu živinu, spusti se nakle, 
pak se napravi, kak da si vmrl (umro) I« 

To je hasnilo. Gda su vuki prišli bliže, podihnuli su Jankiča 
od glavice do opajnkah, al su gruntali, da je vre mrtev, pak 
su ga puščali na miru. 

Vezda je prišel vu šumu jen jako špajsni človek, kak ih je 
videt po sejmu i na bistričkem proščenju, gdi popevleju i krajcere 
prosiju. Človek je gledal na skriž (škiljio), imel je dugačke lasi 
kak lovački pes, na glavu je bil del jen veliki podrapani tulec, 
a jahal je na starem kosmatem vuku, ki je bil šepav. V ruki je 
taj človek držal jen kožnati korbač, i ž nim tirjal vuka. To je 
bil vuči pastir. 

On je mrtvoga Jankiča rezgledal, onda je sel ober negove 
glave, iz kožnate torbe je zvlekel sira i kuružnaka, pak je vse 
podelil med vuke. Al kulikogod je delil, navek je još preostalo, 
nigdar ni se dokončilo. Vsakemu vuku je pastir rekel: 

»Na, vuček moj, to ti naj bu na četrnajst deni Više nimaml 
Kaj ti još fali, to si sam priskrbi!« 

Vu torbi je ostal još jen falačec (komadić), pak su gladni 
vuki pitali: 

»A gdo bu tega dobil ?« 

Vuči pastir im je šepnul: 




»To bu za onega, ki tu spi [« 

Anda se je stal, pak je Jankiča tak jako stepel, da je dečec 
mam zdigel glavu i odprl oči. Vuči pastir mu je rekel: 

»Na, poječ, kaj sem ti pričuval I Nek ti bu na tvoju sreću, 
da buš ostal živ i zdrav i da se buš pokajal za veliku svoju 
falingu 1 Ak me posluhneš, ti ne fali, ak pak nečeš, mam te 
buju pojeli vuki f« 

Jankič se je od straha stepel, pak ni štel jest z vukam. On se 
je izgovarjal, da je vre sit, kajti se je doma najel. A1 ga je vuči 
pastir hudo pogledal i zekričal; 

»Nevemi človekl Ni istina! Vezda moraš ž nimi jest, em 
vidiš, kak te živine hudo glediju! Mam bi te poždroknuli, kajti 
im ludsko meso sladko diši!« 

Žalostni Jankič je zel falaček belega sira i žutega kuružnaka, 
porinul ga je v zube i zdihaval, kajti je znal, da ga vuki nebuju 
pričuvali do božiča. A1 se je začudil, gda je počutil, da je od 
malih falačecov, kaj ih je pogutnul, tak sit, kak da se je najel 
za jen ćeli mesec. 

Onaj vuči pastir, ki ni bil hudi človek, neg samo nesrečni 
bogec, mamil je dečeca pod drevo. Taj se je bojal, da mu je 
vre tukla zajdna vura, pak se je fletno obrnul i zašel na hrast, 
kakti da je veverica. A1 vuči pastir mu je šeptnul; 

»Buš mam zišel dol, pesja capa!« 

Jankič se je v strahu zopet spustil nakle, pastir je zašel 
nuter vu veliki dub, dečec se je moral postavit pred njega, a 
onaj ga je pital: 

»Vender poveč po duši, kaj očeš rajše ? Očeš bit sedem let 
vuči pastir kak sem ja bil, ii očeš, da te vuki mam restrgaju?« 

Jankič je zadrhtal kak lesek, rezplakal se je i šeptal: 

»Baš ni lepo ni jeno ni drugo! Ak si dobri človek, kak se 
meni vidi, onda me pušči it dimo!« 

Vuki su to čuli, pak su pričeli strašno tulit, al vuči pastir ih 
je sladkim rečim miril, a Jankiču se je zapretil : 

»No, al bu ovak, al onak ?« 


»Naj bu onak, kak veliš, da bum mesto tebe sedem let vuči 
pastir!« 

Vezda je pastir zel jen železni obruč, rezgrijal ga je na 
suncu, a Jankič se je moral črez nega prekopitnut i postal je 
— vuči pastir. 

Gda su to vidli vuki, od veselja su strašno zatulili: 

»Hu-hu"hu ! Imamo novega pastira ! On bu za nas kral puraire 
i guske [« 

Vezda su se vuki prijeli za tace i repe, pak su pričeli skakat, 
kak da su ponoreli. Onaj pak nihov stari pastir najenkrat je 
nekam zginul. On se je žuril dimo, gda je vukom ze sedem let 
odslužil svoje kaštige i ludske grebe, pak je vezda zopet bil 
vu selu pošten človek, kakti vsaki drugi zagorski mužek. 

Vuki su bili navajeni, da po zimi malo jedeju, pak nisu ni 
svojemu novemu pastiru mnogo dali jest. Jenkrat na kjeden su 
mu donesli malega tiča ili divlu racu, naj si ju na ražnu speče. 
To je bilo se! 

Jankič je vezda bil navek gladen, a kak je bil snažni, zdravi 
dečec, bi puno jel, da ga ima. Gda su vuki po noči spali v lukni 
spod mosta ii dreva, tiho se je Jankič dosmical do svojega 
lublenega sela i do svoje hiže, gdi se je rodil, pak je po gnoju 
bral glive i s prstom je lizal iz kopajne, gdi hraniju pajceke. 
Al još je moral i to podelit s onim šepavim, kosmatim vukom, 
na kojem je jahal, da taj ne bi povedal pajdašom, kak ih je pastir 
prevaril. 

Druga zima bila je strašno huda i duga, pak ni vukom nigdar 
bilo dost, kaj im je Jankič za vsaku nedelu moral krast vu selu. 
Jenkrat su mu zapovedali, da more dovleči debelu prasicu iz 
svoje hiže, a drugi krat zopet mlađega bicka. 

Starši Jankičev brat rekel je jeno jutro svojem dečku; 

»A gdo bi to mogel bit, ki vsaku božu noč zajde vu naš 
kotec, pak nam odvleče pajceka ? To mora bit domači človek, 
koga se naša živina ne boji!« 

Onaj dečec je vre dugo služil pri hiži, pak je vu strahu rekel: 

»To im nemre nigdo drugi bit, neg naš bogi Jankič, kega su 
vuki želi za pastira I« 

Starši brat je zekričal: 

»Ak ga najdem, bum ga nabil kakti vola 1« 

A skoro je tak i bilo I Gda je Jankič jenu noć zopet moral 
dojti krast, vre su ga čekali domači, pak su ga tak krvavo na- 
tukli i natirjali v šumu, da im vre nigdar nemre dojt na kvar. 

Vezda je Jankič navek plakal i jako se je kajal za svoj veliki 
greh, ki ga je naterjal v šumu med vuke. Ni vre niš štel krast. 
Naj ga slobodno vuki poždereju. Vezda je po noči zašel v selo 
i k svoji hiži golimi rukami, prilubil se je k nizkom obločeku 
i lukal je nuter, kak negovi starši i deca lepo sediju pri ognu, 
pak se spominaju. Jenkrat su se baš od nega spominali, pak 
su se ženske i puce prekrižile, a deca su od straha belo gledala, 
dok ni najstarši brat rekel: 

»Naš Jankič nemre se od vukov spasit, dok ni okajal veliku 
svoju falingu I On mora sedem let služit v šumi, nikaj mejirše I 
Samo bi mu moglo pomoč, gda bi mogel pojest falačec p o- 
s v e č e n e g a m e s a I« 

To si je Jankič dobro zapamtil v glavi, pak je dugo gruntal, 
kak bi do tega mesa mogel dojt. Znal je, da si bu teško pomogel, 
kajti ni negovo selo, ni ćela zemla, ni sam cesar nemre niš 
pomoči proti hudobam i coprarijam. Svet i šume su ih puni, 
a pop V cirkvi veli, da samo pobožna i pravedna duša more se 
od nih obranit pod božjom rukom. A1 Jankičeva duša je vre 
bila zapisana vragu i čmom negovom peharčeku. 

Došel je vuzem (Uskrs). Ćelo se je Zagorje rezcvelo, kak 
da je božji raj na zemli. Fijolice su dišale, žuti jaglec i pesji 
zub su se rezrasli još bol neg travica, a macice su se po drevih 
rezpuknule kakti deči smeh. Mužeki i mužačice su oblekli čisto 
belo ruble, a gda je došla velika vuzmena nedela, išle su kumice 
z košarama na glavi proti dalekoj cikvici, da im tam prečastni 
gospodin blagosloviju, kaj je hiža dala: meso i klobase, črleni 
luk, orehnaču i kuružnaka, vino i rakiju. 


Iz Jankičeve hiže nosila je košaru na blagoslov najmlajša 
sestra Dorica. Gda se je vrnula dimo, čekal ju je Jankič v šumi. 
Bilo mu je žal, kajti mora pucu prestrašit, al je moralo bit. Gda 
je Dorica zgledala vučega pastira, zekričala je strašno, hitila 
košaru nekle, pak je z praznim rukam bežala dimo- 

Jankič se je pak za njom glasno i srečno smejal. Zel je pre- 
vrnutu košaru, složil nazaj, kaj se je od posvečenega jela rez- 
teplo po kleh, onda je zagrizel vu sladki domači kuružnak, koga 
vre dugo ni jel, pokušal je malo meseka, malo klobasice, malo 
špekeka i malo pisanega jajčeka z mladim lukekom, vsega po- 
svečenoga malo i bil tak srečen, kak da mu je to prvi vuzem 
na božjem svetu. Najzad je zel čuturicu, da bi ž nje malo 
potegnul, al ju je mam hitil na kle i zekričal: 

»Ne, ne, nigdar vre, nigdar 1« i održal je poštenu reč. 

Gda se je dobro najel, odišel je do čistega zvireka (izvora), 
lepo si je tam opral telo i dušu, kleknul je na zemlu, hitil dol 
z glave škrlačec, pak se jako rezplakal i črez plavo nebo se 
izpovedal dragomu Bogu i svetoj Mariji bistričkoj. On se je 
zavetuval, da črez ćelo svoje živlenje nebu nigdar vre ni jene 
kaplice vina ni rakije poskusil, a svi sveci i blaženi na nebu naj 
mu pomogneju, da more svoju poštenu reč držati. 

Onda se je stal, bil je lahek i srečen, smejal se je kak malo 
dete, zložil je jelo v košaru, kajti nijena posvečena mrvica nesme 
ostati na kleh, to bi bil veliki greh. Onda je košaru pokril 
z Doričinim belim rubčekom, navrgel ju na glavu, pak se je 
čistum dušum i gizdavo otprtim očima odpremil proti svojem 
lublenom selu. Z daleka su zvonili zvoni, kakti za Jankičevo 
spasenje, a on je veselo klical i popeval i molil: 

»Aleluja! Aleluja I« 

Gda je prišel k svoji hiži, vsi su se začudili, i od veselja su 
mu mahali z rukami, i v hižu su ga odvlekli, košaru su mu z glave 
želi, vse na stol postavili, a gda su dečeca vsega poškropili 

svetum vodum, su ga zmestili kraj sebe pri stolu, pak su ga 
lepo podvorili. A on je moral puno, puno pripovedat, vse kak 
je bilo, kaj je trpel i kak ga je spasilo posvećeno jelo. 

Dok su z Jankičem drobili vuzmeni kolaček, najenkrat je 
črez mali obloček nuter poluknulo vuzmeno sunce, pak se je i 
ono smejalo, kajti su ludi denes tak srečni. Črez drugi obloček 
lukal sem nuter pak ja, vse sem videl, vse sem čul, pak sem 
išel prečastnemu gospodinu vu farof, ki je mam vse zapisal. Naj 
se zna, kakvega je dobrega i zlega vu hrvatskem Zagorju! 

9. CAR NAD MUVAMA 

<SRBIJANSKA> 

B ijahu nekoć dva brata, pa se dogovarahu, da će medju 
sobom podijeliti očevinu, koja se je sastojala od dvije kuće. 
No jedna je bila nova novcata, a druga stara i klimava. Tad 
utanačiše ovako ; 

»Svaki od nas ući će u jednu od tiju kuća po mraku, kad ne 
vidi, kakova je. Kad je ondje prenoćio, onda mu ona sutradan 
pripada za navijek, bila stara ili nova 1« 

Kad se je razdanilo, vidi mladji brat, da ga je doduše zapala 
nova kuća, ali mu od toga slaba bude korist, buduć da sva 
marva, pa i konji i ovce, ulaze i izlaze iz stare kuće, a on ne 
smije dirati ni u što, što onamo spada. Tek jedno jedino marše 
zabasalo je k njemu u novu kuću. 

No u mladjeg brata ne bijaše šuplja tikva. On jednog jutra 
zekolje i ovo jedino svoje marše, dozove pse iz čitavog sela, 
pa ih lijepo pogosti. Od zahvalnosti ostadoše svi psi uz mla- 
djega, pa ga svuda pratiše. Bilo ih je čudno gledati 1 Napred 
taj čudak, a za njim čitava povorka svakojakih pasa. Svijet bi 
ga pitao : 

»Šta će ti toliki psi ?« 

On bi pako odvratio : 

»Svaka stvar na zemlji nečemu služi! Treba ju samo 
znati iskoristiti!« 

Za tog čudaka saznade i sam kralj. Jednom ga u šetnji susrete, 
zasta pred njim, razgleda tu čudnu njegovu svojtu, pa mu reče : 

»Čoeče, što utaman šećeš svetom ? Eto, dat ću ti zemljište, 
a ti se tamo primiri i radi I« 

Ali će mu čudak : 

»Milostivi kralju! Podaj ti meni radije pusat (dopuštenje) 
nad muvama!« 

Kralj se nasmije u sav glas ; / 

»Ludo jedna, što će ti pusat nad muvama ?« 

Čudak odvrati: 

»Ne treba mi ništa više, no pusat nad muvama, pa da vidiš, 
kako ću biti sretan i bogat!« 

Što je čudak tražio, to je i dobio. Bio je zadovoljan, vazda 
veseo, a svijet ga okrstio »Carem nad muvama! 

Čudak šetao bi se i nadalje vas dan sa svojim psima. Bilo 
ih je svakojakih : starih i čupavih, kosmatih i šugavih, bolesnih 
očiju i ušiju, pa se oko njih najvoljele rojiti muve. No one bi, 
došavši s tom čudnom povorkom u grad, sjedale i na ljudska 
lica, a bilo ih je dabome i velikih i opasnih muva. 

Kad bi koji gradjanin spazio, da mu je muva, dolazeći 
s bolesna psa, sjela izravno na nos ili na ruku, on bi se preplašio, 
da ga ne otruje, pa bi ju tjerao od sebe. No muva najvoli da se 
vrati i po deset puta onamo, otkale je tjeraju. Kad bi to vidio 
čudak, on bi uslužno priskočio k čovjeku, pa bi mu — da uhvati 
svoju muvu podanicu — podao u obraz toliki šamar (ćušku), 
da bi se čovjeku od boli zajnaglilo pred očima. ‘ 

Tako je bivalo danas i sutra i svaki dan. Niko nije čudaku 4 

smio da brani, što mu je sam kralj privolio, naime carstvo i 
vlast nad muvama. Ljudi su se naskoro tih otrovnih velikih ^ 

muva i tih vrelih šamara toliko bojali, da su se »Caru nad * 

muvama« približili ponudama. Jedan mu reče: 

»Možni care nad muvama! Koliko tražiš od mene zemlje, da 
se tamo šećeš sa svojim psima i muvama, pa da ne zalaziš u 
moj sokak (ulicu) ? 


Čudak je tražio deset lemaca, pa ih je i primio. 

Drugi mu reče: 

»A ja ću ti dati petnaest lanaca dobre njive, koja je daleko 
od mojega posjeda, samo da ne zalaziš k meni!« 

Čudak je mjesto tih petnaest tražio ravnih dvadeset lanaca, 
pa ih je i dobio. A tako mu je svaki nudio što zemlje, što 
oranice, što šume, samo da se riješi muva i da si obrani život. 

Tako se je car nad muvama obogatio jedino time, što je u 
svog kralja stekao pusat nad muvama. 

IO. LEGENDA O CRKVICI »ŽALOSTNE 
BOGORODICE« 

<IZ GRADIŠČA=BURGENLANDAKOD UGARSKIH HRVATA> 

U gustoj šumi pokraj hrvatskog mjesta Kolnova blizu 
Šopronja stajao je višestoljetni hrast silno razgranjenih 
uda i snažnih nadzemnih korena. Tamo su nekoć hrvatski seljaci 
za magjarskog svog gospodara krčili šumu, kadno ih je zateklo 
silno nevrijeme. Zahujio je strašan vihor, koji je polomio sve 
mladice, pa je od njega prepuklo i starije drveće. Z.atim su za- 
tutnjili gromovi, da bi čovjek od njih oglušio, zapljuštio je 
prolom oblaka i mekano šumsko tlo u tren pretvorio u jezero, 
dok se je od ognjenih munja mlado lišće ofurilo i izgaralo. Bilo 
je, kano da je božji veliki Sud I 

Preplašeni hrvatski radnici sklonili su se pod stoljetni hrast 
i gusto njegovo granje, pa se vruće molili Bogorodici, neka im 
sačuva život i zdravlje. Na veliko čudo, jedini je onaj hrast 
ostao neoštećen od oluje, a ispod njega i seljaci, kano da ih 
zaista čuva nebeska ruka. 

Od velike zahvalnosti složili su se tada seljaci, izradili oveći 
kip »Žalostne Majke božje«, pa ga usadili medju grane debela 
duba. Otada bi onamo hodočastio ne samo hrvatski svijet iz 
okoline i niže dolje iz Pečuha i dalje iz Subotice, već svaka 
pobožna duša, kojoj je trebalo utjehe. 

Tu vrelu pobožnost ponijeli su Hrvati iz drevne svoje postoj¬ 
bine, iz hrvatskog Primorja, Slavonije i Bosne, kad su poslije 

Mohačke bitke u 16, vijeku bili amo pozvani, da se nastanu u 
opustošenim magjarskim krajevima. Promijenili su tuđe zemlju, 
koju obradjuju, ali nisu promijenili svoje duše ni jezika, što više 
poveli su amo čak i hrvatske popove, da im u rodjenom jeziku 
i nadalje služe misu. Tako je ostalo sve do danas. 

Najboljeg i najblažeg glavara našli su Hrvati oko Šopronja 
pod vlastelinom, palatinom Nadasdyi-jem, kojega su nazivali 
svojim ocem. Kad bi palatin jutrom otvorio gotski prozor u 
drevnom svom dvorcu, već bi s oranice ili iz vinograda začuo 
vedru pjesmu ugarskih Hrvata: 

Na gori visokoj tvrdi stan-grad stoji. 

Iz koga se vidi po vsem onom polji; 

Mesta, sela, kloštri i visoki tumi. 

Kad sunce izhaja, vse mi se prosviti. 

Vsemu polju vlada palatin Nadasdyi, 

Va njem su Hrvati kruto poglaviti. 

Iz hrvatske zemlje v ovo kraj jesu prišli. 

Sad se moru zvati gospoda, ne kmeti. 

Muži ina žene lipo mi se nosu. 

Mladenci, divojke s čižmicami hodu. 

Tako su podobni kot jedni zemani, 

Ničter im ne fali, ča im srdce želji. 

Hvala Bogu otcu, Jezušu Kristušu, 

I Duhu svetomu, našemu veselju. 

Iz Željeznoga polja k sebi nas pozovi 
Va nebeske gosti, kadi j' vsega dosti. 

(Zabilježio Fr. Ž. Kuhač u Železnom po 
pjevanju starih ugarskih Hrvata.) 

Uz palatina stajala bi kojput dvanaestgodišnja mu kćerka, 
da se nasluša hrvatskog pjeva, koji slatko dira u srce. Djevojčica 
bila je vrlo osjetljive ćudi. Rano ju je ostavila vječito boležljiva 
majka, pa je pod očevom brigom narasla kao jablančić, blijeda 

kao ljiljan, a krhka i nježna kao trepetljika. Činilo se i samom 
ocu, kao da nije s ovog svijeta. 

Jednog je dana mala grofinja šetala s ocem po šumi, ugledala 
veličanstveni hrast sa kipom »Žalostne Bogorodice«. Otac joj 
je ispričao onaj davni dogodjaj i prikazao joj pobožnu zahvalnost 
doseljenih Hrvata. A kad je otac spomenuo, da taj kip liječi 
mnoge ljudske bolesti, tad se je djevojčica duboko zamislila, i 
puna nade podigla oči do svemoćne nebeske Kraljice. 

Jednog dana poveo je palatin malu grofinju sobom u lov, 
da ne bude sama i vječito tužna. A kad su prolazili mimo »Ža¬ 
lostne Bogorodice«, umolila je kćerčica, neka je ostavi ovdje, 
da se porazgovori s nebeskom tješiteljicom. 

Palatin je svoju kćerku ovio toplim plaštem, a onda slijedio 
svoje goste i lovce, dok je ona ostala na samu u šumskoj tišini. 
Videći, da je nitko ne gleda, ni ne čuje, podigla je prema kipu 
zastrašene suzne oči, i u vrućoj molitvi zavapila: 

»Nebeska Kraljice, jedina moja majčice 1 Čuj molitvu bolesna 
djeteta I Otkada mi je preminula rodjena majka, gledam, kako 
sve oko mene bujno raste i cvate, sve se širi i raduje svijetu 
i suncu. I ja sam željna sunca i radosti, života i zdravlja! Ah, 
zdravlja mi daj, sveta Bogorodice I U zdravlju ću te vazda 
slaviti, u zdravlju ću tebi zavjete prinositi, u zdravlju ću se tebi 
svaki dan moliti I Obećajem Ti, sveta Bogorodice, da ću Te 
služiti vjerno do smrti, neću se nikada udavati! Samo 
zdravlja mi daj!« 

Mala se je grofinja od ganuća rasplakala, pa joj se kroz vrele 
suze pričinilo, kano da su tanane sunčane zrake natapale Bogo- 
rodičino žalosno lice, da nije više bilo tako tvrdo i ukočeno, 
već milo i blago kao nekoć ono pokojne majčice. 

U to su se približavali lavež pasa i zvukovi šumskih rogova, 
a mala grofinja brzo otrla suze i pošla u susret gostima. Sveti 
svoj zavjet nije odala nikome, već ga je svečano u srcu nosila, 
kroz sve svoje djevojaštvo. 


Od onog dana, kano da se je mala grofinja promijenila. Bit 
će, da je »Žalostna Bogorodica« njen zavjet primila. Slabašno 
se tijelo bolesnice lijepo razvijalo i jačalo, ona je bivala vedra 
i vesela, ne bi se tužila ni na što, a nikad je ne bi mučila ni 



slabost ni bolest. Svakog jutra pošla bi ona u šetnju u šumu, 
praćena od mlade hrvatske služavke, koja je jedina znala za 
njenu tajnu. Ljeti i zimi, u buri i oluji, u sniježnoj vijavici, vazda 
bi mala grofinja pošla do milog joj kipa, pa bi se vraćala kući 
spokojna i zadovoljna. 

Došlo je vrijeme, da mladu grofinju udavaju. Stari je palatin 
medju mladim magjai-skim velikašima odabrao za zeta onoga, 
koji mu se je činio najdostojnijim, i koji je maloj grofinji očito , 

bio i najmiliji. No jednoga dana za večernjeg sutona sjela je | 

ona do nogu svog oca, pa mu ispričala sve o svom tajnom 
zavjetu »Žalostnoj Bogorodici«, što ga ne smije prekršiti. 

Što će sad ? Dugo je njih dvoje ondje sjedjelo i šutjelo. Kad 
se sutradan mala grofinja probudila, rekoše joj, da je otac od- 
jašio nekuda daleko, praćen jednim jedinim slugom, što nije 
bio njegov običaj. 

Pošao je u Gyu r do biskupa, da se s njime posavjetuje, nebi 
li on ludi djevojački zavjet mogao da zamijeni drugim. Biskup 
je palatinu odvratio : 

»Taj zavjet nema uopće valjanosti, nije ni obvezatan, buduć 
da ga je učinila nerazumna i nedorasla djevojčica. Pred Bogom 
nije dakle grijeh, ako ga prekrši!« 

Te riječi slobodoumnoga biskupa posve su oca primirile. A 
i mlada grofinja se naskoro smirila i junačkog svog prosca od 
srca zavoljela. Tad se je u dvorcu pripremalo vjenčanje sa svim 
sjajem i raskošjem onog doba. 

No mala grofinja posljednjih je dana izgubila sav svoj duševni 
mir. Kad je bila na samu, premišljavala bi vječito, da li ju ipak 
ne veže zavjet, buduć da ga je Bogorodica prihvatila, te joj 
podala zdravlje. Rano u zoru prije vjenčanja dozvala je vjernu , 

svoju služavku, pošla s njome u šumu: do kipa, a ondje se vruće |i 

molila. No ovaj put joj se je pričinilo, kano da ju Bogorodica 
ne gleda toli milo i blago kao obično, kano da odvraća oči od j 

njene molitve. Kip je ostao tvrd i ukočen. 

Mala grofinja žalosno se je vraćala u dvor u nekoj mukloj i 

tjeskobi dopustila, da je oblače u bijelu svilu, da je zaviju 1 

u bijelo velo, i da je okite vjenčićem, zlatom i draguljima. Bila 
je blijeda i tiha kao nekoć za svog djetinjstva. 

Palatin se preplašio, kad je ugledao kćerku, a ona mu 
šaptala: 


»Tato, neka se vjenčanje brzo obavi, mene je strah I« 

Meštar ceremonija umoli birano društvo, neka se odmalr 
uputi u dvorsku kapelu, gdje je mladoženje čekao i sam biskup 
iz Gjura, da ih vjenča. Grofinja je još uvijek sjedjela na pozla¬ 
ćenom prestolju u velikoj dvorani, da u svadbenoj povorci bude 
posljednja. Kad joj je djever pružio ruku, da je odvede u crkvu, 
odjednom je nešto silno zašumilo, iz vedrog neba ognjena je 
munja sjekla kroz prozor i grofinju ošinula ravno u srce. Ona 
je klonula, pala na tle i izdahnula. 

Gosti, koji su bili dotrčali iz kapele, gotovo su se skamenili, 
a palatin i biskup, jedini koji su znali za prekršeni zavjet, pali 
su na koljena kraj nevjeste i skrušeno se molili, dok su se žene 
i služavke trudile, da mrtvu probude. Ali sve uzalud. Bila je 
tvrda i ukočena kao Bogorodičin kip, kad ga je mala grofinja 
u svom očaju posljednji put pohodila. . . 

Za koje vrijeme pošao je palatin sa svojim lovcima i lugarima 
u šumu pred kip Bogorodice, pa im tamo na dušak ispričao sve, 
što se zbilo i sagrešilo. Zatim ih je pozvao, neka mu pomognu, 
da se velika počinjena krivnja pokaje novim zavjetom, crkvicom 
u slavu »Žalostne Bogorodice«. Stotinu ruku primilo se je posla, 
da iskrči tlo oko starog duba, samo u njega nije dirnula ljudska 
ruka. Tad je palatin dozvao umjetnike, graditelje, slikare i kipare, 
koji su crkvicu podigli, iznurta resili, a stari kip »Žalostne Bogo¬ 
rodice« postavili na oltar. 

Ta je zavjetna crkvica kod Kolnova postala s vremenom 
hodočašćem svega naroda. No najviše razlijegaju se tamo 
»jačke« (pjesme) hrvatskog naroda pod bivšim magjarskim 
žezlom. 

u. MUJO 

<BUGARSKA> 

U Vidinu živio je musliman, imenom Mujo, kome je iza oca 
ostala golema baština. Ali Mujo nije mario ni za što, već 
se propio i prokerio, dok nije u ludo potrošio svu očevinu. 

Napokon mu nije ostala na tijelu ni časna haljina, već se je 
morao zagrnuti starim ćebetom (gunjem), ispod kojega je bio 
gol golcat, pa tako hodao po ulici. 

U Vidinu živio je i moćni paša, koji se je nekoć rado družio 
s Mujinim ocem, a videći sina, kako je od nemara spao na 
prosjačku torbu, svaki put bi ga karao i opominjao. No Mujo 
mu jednom grdno odsječe: 

»Mudri pašo, što ti je stalo, što ja pijem I Ako pijem, za moje 
je novce! Ako ti pako misliš, da u mene nema novaca . .. Ej, 
pošto mi prodaš pol Vidina ?« 

Paša je doduše znao, da u Muje nema zlatnika, ali možda 
ga je koji irnućnik podgovorio. Ako možda ipak ima zlatnika, li. 

ovaj ili onaj, ne bi bilo loše. Stoga stane pijanici govoriti: 

»Mujo, stari bekrijo, što drdoriš (brbljaš) ? Cijeloga Vidina ti 
nikako ne dam, nego samo polovicu grada za toliko i toliko, 
pa onda možemo za nevolju obojica pašovati I« 

»Evala«, reče Mujo, »donijet ću ti novce!« ' 

Tako se oni rastadoše. Kad sutradan bome nema Muje ni 
novaca, a ni glasa mu ni traga. Paša ga čekao, a kad mu je ' 

dozlogrdilo, pošalje po njega žbire (vojničke straže). Ovi do- I 


vedoše Muju, a taj je u strahu buljio u pašu kao pseto, kad je 
nešto skrivilo. Pokunjeno prizna nato, da zaista nema ni prebite 
pare, a kamo li zlatnika, da prekupi pol Vidina. 

Paša se nato grdno razljuti i odmah odredi žbirima, neka 
brbljavca posjeku na komade i neka ga bace u jarugu. U velike 
je sgrešio, što je lagao, s pašom sprdnju zbijao i zlatnike mu 
obećao. 

Mujo stane moliti i Alahom se zaklinjati, a kad vidi, da mu 
ništa ne pomaže, uteče se mudroj zamisli. On reče paši: 

»Lasno ti je mene pogubiti, nitko ti neće braniti! Ali te 
molim, da prije toga učiniš neku milost: nadji u tvom pašaluku 
jednog čovjeka bugarskog slijepca, koji ništa ne vidi, jednog 
bugarskog bogalja, koji nema novaca, i jednog bugarskog 
sakatog, koji nema nijedne noge, već samo trup. Dovedi ih 
amo, nahrani ih dobro i napoji ih hrišćanskim vinom, pa da 
vidiš, što će oni raditi!« 

Paši se ta šala svidjela, pa je poslao žbire, neka po bugar¬ 
skoj raji pohvataju tri čovjeka: slijepca, koji ništa ne vidi, 
bogalja, koji nema nogu, već samo trup, i siromaha, koji nema 
novaca. Pred tu trojicu izniješe birana jela i velike vrčeve vina, 
koje oni sami nisu nikad okusili, budući da to muslimanima 
brani Koran. 

Kad su se Bugari dobro najeli i napili, progovori slijepac ; 

»Blagodarim Bogu i čestitom paši, koj me nahranil s bjel hljeb 
i s červeno vino !« 

U to plane bogalj bez nogu: 

»Kučko kjorava (čorava)! Kako ti znaješ, da je hljeb bjel, a 
vino červeno, kad ne vidiš ? Sad ću te nogom u zadnicu!« 

Siroimah bez novac poviče : 

»Udri go ot mene, az šte go platja (ja ću ga platit)!« 

Paša ljutite istjera iz dvora svu trojicu, ali će mu Mujo : 

»Paša bej ! Je T vidiš, što čini piće ? Niti slijepac nema očiju, 
da vidi boju hljebu i vinu, nit bogalj nogu, da slijepca udre u 


zadnicu, nit siromah novaca, da to plati. Eto tako sam ti sinoć 
i ja pijan stekao novaca, da ti platim pol Vidina 1« 

Paša to uvidi, oprosti Muji i otpusti ga milostivo. Videći pako, 
kakova je sila u vinu, a kako pijanice za njim ginu, htjede i on 
da to čudnovati piće jednom ogleda. Kad je sva palača noću 
utihnula, povjerljivi sluga morade da donese vrč od plevenskog 
glasovitog vina. Paša se zakračuna u svoju odaju, te ispi vino 
na dušak. Kad sutradan, on oboli tako, da ne može ni da glavu 
digne s jastuka. Smjesta pritekoše liječnici, da mu pomognu, 
ali utaman. Glava zuji i bruji kao pčelinjak. 

Napokon reče paša nestrpljivo : 

»Džabe, ne znate mi pomoći f To bi znao samo Mujo, treba 
ga dozvati I« 

Mujo priteče, ugleda pašino blijedo podbuhlo lice i sazna, od 
čega je gospodaru pozlilo. 

Taj će očajno : 

' »Što da radim, more, Mujo, prsnut će mi glava!« 

Mujo će mudro : 

»Paša bej f Opet da piješ, kako si sinoć pio, pa će te glavo¬ 
bolja proći [« 

A1 će paša Ijutito : 

»Mujo, grdosijo! A što ću onda, kad me od vina iznova zaboli 
glava ?« 

Pašo, opet pij na novo I« 

»Nesretniče, a dokle će to tako trajati ? 

Mujo se podsmjehne : 

»Dok ne ogrneš čebe kao i ja!« i pobjegne iz dvora. 




12, DETE BREZ KERSTA 

<U ŠTAJERSKOJ SLOVENŠTINI) 

E N O je dete umerlo brez sv. kersta, pa miu božja pravičnost 
ne mre dati večno veselje. Ali božja milost mu ne zaklene 
(zatvori) paradiž na vekomaj (vječno), nek veli duši se spet 
(opet) s telesom zjediniti in po svetu tako dolgo z neko posodo 
(posudom) hoditi, dokler se posodo s tako vodo ne napolni, 
k t e r a na b r e g teče. 

Žalostno dete obhodi vse gore in hribe, se muči, trudi in 
žaluje, išče in poprašuje (pita). Ali ves svet ne zna detetu po- 
vedati, kje tište vode najti. Lice je detetu padeno, rokice suhe, 
ves život oslabljen — le same težave, in mala posoda ga 
spremljajo. 

Črez sedem let priđe enega dne do neke gore. Naskorem mu 
nevarni oblaki zakrijejo jasno nebo, blisk in grom ga plaši, in 
zapelje ga daleč v divjo gošavo (gusta šuma). Vsede se bogo 
dete na golo zemljo, in premišljevaje svoje živlenje in toči gorke 
solzice in zdihovaje proti nebu in prosi skorejšnega konca. 

Pa tuđi ura prihaja (prilazi), ko je božja providnost njegovemu 
terplenju konec odločila. Dokler še dete tako zdihuje, zagleda 
ne daleč od sebe milo luč v nekej svetilnici slabo plehetati 
(titrati). Zdaj se detetu serce pervokrat razveseli. 

Dete poskoči proti luči, in najde staro babelku (bakicu), ktera 
je svetilnico v roci deržala in se debelo na vse kraje sveta 
ozirala. Starka dete viditi, na vse gerlo zavpije (zavikne), ker 
meni (mnije), da se kak duh približuje. Nedolžno dete tolaži 
(primiri) babelko rekoč: 

»Ne trepeči pred menoj, jas sem le nesrečno slabo dete, in 
te le prosim toljko prostora, da se črez noč nočiti (otpočinuti) 
zamorem.«' 

Ginjena starka mu odgovori: 

»Ljubeznivo dete ,meni se v serce smiliš, in rada bi ti mojo 
postelj pustila, če bi se hajdukov ne bala (bojala), kterim (kojima) 
zdaj tu nad njihovim staniščem svetim, da v temnej noči svoje 
stanovališče najdejo. Alj gotovo bi tuđi (takodjer) tebe vmorili 1« 

Alj dete se smerti ne boji, ampak prosi samo za majhen 
(malen) kotiček. Starka viditi, da se dete odpraviti ne da, postavi 
svetilnico na tla, in pelje (vodi) dete po stopnicah (stepenica) 
globoko pod zemlju, kjer so hajduki prostrane votline (prostorije) 
imeli. Tu mu pokaže svojo jispico (komoricu), in trudno dete 
kmalo zaspi. [ 

Pa tuđi hajduki pririnejo (prispiju) na skorem domu in pes, 
kteri je hajduke vemo sprejmoval (pratio), zavoha hitro tuj <■ 

sled (nanjuši odmah trag) po stopnicah in zažene (zalaje) strasen 
glas. Hajduki sprašujejo (pitaju) in iščejo, kaj da je, zvedo 
(saznadu) za dete, in ga hočejo vmoriti. 

Vonder se njim čudno zdi (čini), kaj tako majheno dete v tako 
veliki gori išče. Zbudijo dete, peljejo (vode ga) v največo sobo, 
sposedejo se okol miže, in dete se vsede s svojo posodo blizo 
miže na tla in zaone njim pripovedovati od svoje osode (sud¬ 
bine), od božje pravice in od njegovoga smilenja. Pripoveduje 


tako milo, da se ko kamen terda serca hajdokov omeče, da 
njim njihove grozne dela pred oči stopijo in oni sami črez se 
premišljevat počnejo. In rečejo: 

»Kaj bode za nas pravičen Bog peipravil, kteri smo toliki 
grešniki I« 

Gorke solze so se njim vlevale čez divje obraze. Solze prave 
pokore so tekle črez mizo in so napolnile posodo, ktero je dete 
na tleh polek sebe deržalo. Tište solze so bile voda, 
ktera na breg teče. 

Po noči se je otperlo nebo, angeli so pristopili k detetu in 
g’a vred v svetla nebesa odnesli. 

13. LIJEPA MARA 

<BUNJEVAČKA> 

U ubavoj ravnini izmedju Baje i Monoštora izvor je žive 
ljekovite vode, što ga bunjevački narod nazivlje »svetom 
vodicom«. 

Ovdje se jednom kod hodočašća skupilo mnogo šarena 
naroda. Muški posjedoše u krugovima, ženske podalje, bolesnici, 
koji ovdje traže ozdravljenja, legoše pod granatim lipama i hra¬ 
stovima, a brižne ih majke i žene dvoriše i njegovahu i bajahu 
im priče, da zaborave boli i muke. 

Po strani pod velikom bazgom ležaše sam samcat mlad 
prostak (oslobodjeni kmet), od umora je tvrdo usnuo, pa nije 
čuo, kad je na zvoniku crkvice kraj »svete vodice« zabrenčalo 
zvonce. 

Na taj znak sav narod skoči na noge, prekrsti se, zapali svijeće 
u slavu Majke božje i svetog Gjorgje. Bolesnici se polako digoše 
i pridjoše bliže. Dok je sveštenik služio bdenije, širokom se je 
dolinom razlijegala pobožna pjesma naroda: 

»Presveta Bogorodica, spasi nas 1« 

Bijaše mnogo jecanja i uzdisanja, ali i puno ufanja. To bješe 
veliki onaj čas, kad se — prema slavnoj predaji — svaki čovjek 
oslobodi bolesti i mana, tjelesnih i duševnih. Čas spasenja I Čas 
ozdravljenja 1 

Bolesnici; kržljavi, slabunjavi, sakati i slijepi, svi se nadvige 
nad svetom vodom, umivaše u njoj lice i ruke, a oči im goriše 


od zanosa i ufanja. Jedino onaj osamljeni bolesnik, mlad prostak, 
nije se odazvao brenčanju zvonca. Tad prileti k njemu nuz 
tratinu djevojčica, budila ga i zvala!: 

»Čuj, brate, idi da se umiješ u svetoj vodici, već je sveštenik 
zapojio bdenije f« 

Momak se trgne, rasklopi oči, ugleda nepoznato umiljato lice 
i reče : 

»Eto, zaspao sam, tvrdo I Hvala ti, što si me probudila I« 

»Bogu hvala«, šapne djevojčica. 

Momak htjede da se digne, ali ga noge ne nosiše, pa on 
grune o zemlju. A tamo već sveštenik zamočio u svetu vodicu 
zelenu grančicu bosiljka, ljudi već cjelivahu sveti krst, a mlad 
bolesnik to vidi izdaleka, boji se da neće stići za vremena, pa 
uzdahne duboko : 

»Jao meni, ne će za me više biti blagoslova ni lijeka 1« 

On napreže još jednom svu snagu, hoće da četveronoške 
otpuza do svetišta, ali ne može. Djevojčica zakoleba, ali odmetne 
stid, uhvati momka pod pazuho, pomogne mu na noge i povede 
ga korak po korak do svete vodice. Dospješe još u horu, da i 
taj jadnik cjeliva krst i sveštenikovu ruku, da primi blagoslov 
i kaplje svete vode po čelu, obrazu i rukama. 

U taj čas bilo mu je pri duši lakše, kao da je neka ruka sav 
očaj, svu njegovu beznadnu klonulost odnijela. I on sklopi ruke 
i s narodom zapjeva i klicaše od sreće, a nije znao, kuda da se 
metne. Kano da mu se je povratila nova mlada snaga. On pri¬ 
stupi k djevojčici, koja ga je gledala kano čudo, pa joj reče : 

»Sestro, Bog ti platio 1 Ti meni danas učini veliko dobro 1 
Kaži, odakle si i kako ti je ime, da te vazda mogu spominjati 1« 

»Ime mi je Mara, Joze-gazdina sam kći iz Baje I« 

»A ja sam Miloš Dukalić iz Salaše 1« 

Onda njih dvoje predje preko bujne tratine, razgovarajući i 
plandujući, kako to mladež voli. Na rastanku upita Miloš : 

»Spasiteljice moja, ne bi li ti ostala uza me za sav život ? 
Čekat ću te, dok sasvim ne dorasteš, čekat ću te i dok nadjem 

hljeba, da te pošteno hranim, jer sam ubog prostak iza puštenog 
kmetstva, a sloboda nas ne hrani, treba tek upreći nove 
plugove 1« 

Mara će mu nato : 

»Ti me prosiš, a ne znaš, da ja nisam Srpkinja, već Bunjevka I 
Da ja ne idem u onu crkvu, u koju ideš ti 1« 

No Milo š će veselo : 

»U obadvije se slavi isto ime božje 1 Crkva ne smije da ljude 
dijeli, nego da ih sjedini 1 Ako hoćeš da budeš moja, makar 
kada, pazit ću te kao rodjene svoje cime oči 1« 

Mara će tiho : 

»Hoću 1« 

Tad su izmijenili burmu (prsten), pa se ovdje na posvećenoj 
zemljici vjerili. Otada bi prošlo više godina, a Miloš bi svake 
nedjelje polazio u Baju, bar izdaleka da vidi Maru, ali bi se 
rijetko gdje sastali, a po gotovo nije se on usudio, da njenom 
ocu stupi pred oči, dok je još u siromaštvu. 


U onom kutu, gdje je Vojvodina graničila s Magjarskom, na 
kraju Baje stajala je gizdava kuća Joze-gazde, Marinog oca. 
Pred kućom rascvala se je upravo kitnjasta lipa, pod njom je 
bila usadjena drvena klupica, na kojoj bi »Lijepa Mara« — kako 
su je odasvuda nazivali, otkako je odrasla — ponajradje sjedjela. 
Pritisli su je teški jadi. Sva ju je rodbina gonila na udaju, jer je 
nadošlo vrijeme, da se djevojci plete vijenac. Mara bi šutila, 
svoje jade u srcu skrivala, nikome se nebi povjerila, za kim joj 
se srce zanosi. 

Jedne večeri trgne je iz misli komšijica (susjeda): 

»Hvaljen Isus 1 Došla sam ti, da pošalješ maramu Jakovu, ako 
hoćeš poći za njega I« 

Mara nevoljko odvrati: 

»Mani me se, snaho I« 

Ali rodjaka ne popusti: 


»Djevojko, što budališ ? Ako dasas daš maramu, sutra ti 
jabuka ne fali 1 Jakov je priredio šestnaest zlatnih dukata, što 
će ti ih donijeti na križ u jabuci f On neće ni da čeka ugovora, 
već će odmah donijeti dva bureta vina, svome budućem tastu 
dolamu i čakšire (hlače), svome šuru čizme i srebrene mamuze, 
svim snahama od tri koljena (roda) papuče, čarapa i svilenih 
marama, a nevjesti će dat nov novcat pas od suvoga zlata, 
svilen prsluk sa srebrenim pucadima, suknju i pregaču od pri- 
predene svile. Jer znaš, Jakov je gazdino dijete 1« 

Mara je žalosno tresla glavom, a to rasrdi snahu. 

»Maro, ti ćeš se ljuto pokajati 1 Kad čuju momci, da si 
Jakovu dala korpu, nikad više ne ćeš naći prosca u cijeloj Baji! 

Mara slegnu ramenima: 

»Što ćeš, snaho, biva ono, što je sudjeno 1« 

U to utrče dva konja, upregnuta u kola, a gonilo ih je momče 
od kojih petnaest godina i pozdravi Maru: 

»Pomoz Bog, sestro! Jesi li ti Mara, Joze-gazdina kći?« 

»I tebi pomoz Bog! Jesam! Što mi dobra?« 

»Nosim ti poruku!« 

Momčić nekako se gradio važnim i tajnovitim. On odvede 
djevojku u kraj, izvadi iz njedara artijicu, a u njoj savit prsten, 
pa zapita: 

»Poznaješ li ovu burmu?« 

Mara protrne, problijedi i šapne: 

»To je bumna Miloša Dukalića iz Salaše!« 

»Boga mi jest!« kimne momčić glavom, onda šapne djevojci 
nešto u uho, a ona od straha odrveni i problijedi kao snijeg. 
Onda se malko zamisli, čini se, da se sprema na očajnu odluku. 
Ona pobrza do snahe, izvuče iz njedara maramicu, stisne je 
snasi u ruku, pa će krutim grlom: 

»Idi, snaho, idi brzo, neka dodje Jakov s jabukom, prosto 
mu je, ali još danas — ili nikad!« 

Snaha se kruto začudi, naglo ustade, žuri se niz glavni drum 
do Jakovljeve kuće. Mara pako podje pod trijem, stupi pred 
oca, te mu reče oborenih očiju: 

»Čičo, poslala sam Jakovu maramul Ako vam je s voljom, 
doći će još danas, da nas prstenujetel« 

Ne čekajući :ni odg’ovora, pobježe u svoju komoricu, pa se 
tamo očajno isplače. A1 je za njom vikala majka: 

»Oj luda djevojko, što mi prije ne reče, da se pripravimo 
na doček!« 

Tad se starica požuri da otvori sanduke, da izvadi što je u 
njima pohranjeno za svečane zgode, postavi trpezu (stol) 
s bijelim ćerćeliskim čaršavom (pokrivalom), na njega pečene 
kolače irujno vino. 

Otac pako podje da potraži preljubljenu svoju kćerku, kojoj 
nije pravo vjerovao, da je od srca. Izveo ju je u avliju (dvorište), 
pa joj govorio: 

»Dijete moje rodjeno, suzne su ti oči, ali se nemoj kriti preda 
mnom! Ako ne begenišeš (ne voliš) momka, nego si mu poslala 
maramu samo zato, što je rodbina napala na te, jer je Jakov 
bogat, — ne primaj jabuke! Promisli dobro, ta nisi na odmet 
babi (ocu)!« i poljubi je u čelo. 

Mara je šutjela, nije ocu odgovarala na njegovo pitanje, već 
samo drkćući šaptala: 

»Tako je, oče, moja sudbina!« 

Kad je pao mrak, sva se je kuća spremila za doček gjuve- 
gije (prosca). Za kratak čas osvanula su troja kola i zastala pred 
Joze-gazdinim trijemom- Bili su snuboci. Prvi je ušao u sobu 
budući svekar. Umjesto običajnog pozdrava »Hvaljen Isus« 
odmah je započeo : 

»Od nas vam je dobra volja, prijatelji, koji ste rodili i za 
udatbu odranili lijepu djevojku!« 

Marin otac svečano je odgovarao: 


»Od nas vam još bolja, vama, koji dodjoste do nas i koji se 
kažete, da ste naši prijatelji! Ako ste prijateljski došli, koje nam 
dobro nosite?« 

Na to će opet novi svekar: 

»Nosimo vam mir i sreću u dom, svi od srca vama svima, £v 
naš momak vašoj djevojci zlaćenu jabuku!« 

Tada svi posjedaše oko trpeze, momak izvadi iz pasa svilenu 
maramu, u kojoj bijaše zavita velika rumena jabuka, a u njoj 
zadiveno (zadjenuto) na križ šesnaest dukata. Ženikov otac 
opet reče: 

»Naš momak daje zlaćenu jabuku i s jabukom svoje srce 
vašoj djevojci. Ako ste vi tomu voljni, i ako je vašoj djevojci 
pravo, neka primi jabuku, i neka bude naša pred Bogom i 
svijetom!« 

U to udje majka domaćica, koja je za vratima čekala, dok 
joj bude hora, a iza sebe dovuče lijepu Maru- Ova uze spuštenih 
vjedja ponudjenu joj jabuku, poljubi je i stavi je u pregaču. 
Gosti i domaćina veselo nato zapjevaše: 

»Živa bila i sina rodila!« 

Zatim napuniše čaše vinom, što domaćim, što po ženiku 
prinesenim, i pjevaše redom svatovske pjesme. Mara je blijeda 
i shrvana stajala do peći, kadno joj pridje Jakov, pa je zamoli: 

»Maro, kada da ti naše zaove (muževe sestre) donesu 
pogaču ?« 

»Kad im bude volja!« dahne nesretna djevojka. Ali mu onda 
šapne: 

»Ali ti dodji još danaske do ponoći kolima i sa dva brza 
konja!« 

Jakov se od čuda trgne, ali ona nastavi molećim pogledom: 

»Ne gledaj i ne čudi se! Ako me danas poslušaš, ja ću te za 
cijela života! — Ali molim te ko Boga, dodji, dodji, kako ti 
rekoh! Ako si priredio novaca, da me darivaš o prstenu, donesi 
sobom sve!« 

Jakov se još većma začudi smjelom njenom govoru, stisne 
Mari ruku i reče: 

»Pa dobro, bit će, kako želisf« 

Ona, kano da još nije sigurna, sva u strahu mu ponavljala: 

»Jakove, ako ti meni po volji činiš danas, ja ću vraćati 
dobrotom i pokomošću, dok živim 1« 

Tim riječima je Jakovu podala Miloše^u burmu. 

Iste noći, bilo je poslije Spasov-dana, zastao je Jakov s 
kolima i sa dva vatrena vranca nedaleko od Joze-gazdine kuće. 
Mara ga je već pred kućom čekala zavita u tamnu maramu, 
priskočila je kolima i tiho upitala: 

»Jesi li ponio novaca?« 

»Sto forinti gotovih! Evo!« i spusti kesicu u djevojčine ruke. 

Mara uhvati lakomo kesicu i turi ju u njedra. Tad skoči na 
kola, sjedne do Jakova, i reče: »Goni!« 

»Kuda?« 

»Do Salaše!« 

Oni poletješe u noć. Konji juriše kao pomamni. Jakov je 
tjerao, stiskao šake i zube od ljute srčane boli, što je znao, da 
ga djevojka ne voli, već drugamo smjera. Tad uhvatiše cilj, 
zadjoše u onaj bunjevački kraj, gdje su se krili prostaci, oslo- 
bodjeni od kmetstva. Oni su se bili pobunili protiv vlastele, 
koja su se služila nasiljem, poubijala oslobodjene seljake ili ih 
vezala i zatvarala u tmurne tamnice. 

Medju onima, koji su bili osudjeni na smrt, bijaše i Miloš. 
Da još jednom vidi milu svoju Maru, poslao joj je po momku 
ono pisamce i burmu, a znao je, da će mu doći na posljednji 
oproštaj. Ona pako, da udovolji njegovu i svome srcu, obećala 
se Jakovu, ako joj pomogne do tog sastanka, od kojeg se je 
nadala, da će milog druga možda izbaviti iz ropstva i od 
sramotne smrti na vješalima. 

Vrata od tamnice bila su pritvorena, jer je kroz njih izašao 
sveštenik, koji je pobimjene seljake pripravljao na smrt. Miloš 


je zastrašenim očima zurio prema izlazu, kadno ugleda svoju 
Mai-u, koja se je bacila u njegov naručaj i gorko zaridala. On 
nato usklikne: 

»Hvala tebi, dobri Bože, da sam prije smrti taj blaženi čas 
dočekao: 

Ona mu je pako šaptala, da je niko ne čuje: 

»Evo tebi u marami 50 forinti! Vrata su od tamnice otvorena, 
podmići vratara i bježi, dok ne bude kasno!« 

Miloš ju je ljubio i šaptao: 

»Maro, po drugi put mi spašavaš život!« 

U taj čas ukaže se na vratima tužno lice Jakovljevo. I taj 
Šapne: 

»Bježi, Milošu, čuvari se mogu svaki čas probuditi!« 

Mara spazi svoga ženika i usklikne: 

»Jakove, plemenita dušo!« 

»Ko ti je to?« zapita začudjeno Miloš. 

»Moj muž!« reče Mara. 

»Sretna bila s njime«, klonuto će Miloš, »i moj grob kojput 
potražili i za me se pomolili!« 

Ali će Jakov: 

»Nije nikad moja, Milošu, već samo tvoja! Grehota je vas 
razdvojiti! Idi stoga s njome, a ja ću ostati za te! Za me i onako 
nema simca!« 

Lijepa Mara se nato uspravi, obojicu milo pogleda i reče : 

Čujte, mila braćo, jedan vrijedi koliko i drugi! Neka sudbina 
odluči! Gospoda su naši bičevi, zato složno protiv njija! Ako 
vam je sudjeno, u buntovničkim ćete redovima obojica poginuti. 
Ako li koji ostane živ, stavit će mi vijenac na glavu! Inače ne 
budem ničija, ni do vijeka!« 

Jakov je one burne noći sretno izbavio Miloša, a sutradan 
su se priključili buntovničkim čoporima. Junački su se borili, 
bratski su zajedno trpjeli, a kad su došli do Sentomaša, u isti 
mah su pali . . . 

Tu zgodu je ispričala starica Bunjevka i završavala: 

»U našem fratarskom manastiru čitaju se svake godine za¬ 
dušnice za ta dva vrijedna mladića. Onamo dolazi često lijepa 
Mara, djevojka-udovica. Kutić, u kojem je uklesan spomen- 
kamen kiti vazda svježim cvijećem, a zapaljanim voštenicama 
grije ona studeni mrki mramor. 





14. SESTRICA _ RIBICA 

(ISTARSKA SA VEPRINCA ISPOD UČKE GORE) 

"D L A Ž E NI sv. Lovrinac-sedam je godina služio svetu Maiiju 
na visokoj gori, kuda ljudska noga osim njegove još nije 
stupila. Samo ptičice bi amo dolijetale, oko siromašne kolibice 
sveca bi poigravale i milo mu pjevale, da ga očuvaju od grešnih 
misli i želja. 

Kad je bilo minulo sedam godina, rekao je sv. Lovrinac 
Majci božjoj: 

»O preslavna Marijo, ja gren (idem) k svojoj majčici i 
k jedinoj svojoj sestrici, po imenu Anici.« 

Sveta mu je Bogorodica odgovorila: 

»Tvoje sestrice Anice nije doma, zač ju je jedno kvaterno 
jutro tvoja majka proklela. Ona ju je poslala u crikvu k maši, 
al tvoja sestrica nije ju tila slušati, neg je volila šetati nego na 
mašu pojti. Tužna majka ju je zaklela, kar je bila pobožna, 
a majčina kletva se navik na deci ispuni! Tvoja 
sestra se potle izgubila, pak nigdar je više doma ni!« 

Sv. Lovrinac kruto se žalostio, ali je ipak uzeo svoj štap 
i Bogorodici rekao: 

»Ja gren malo vidit, kako bi to moglo bit, da mi sestrica Anica • 

doma ni!« 

On se spustio nuz kamenitu stazu, došao do svoje kućice, , 

zastao na pragu i pozdravljao: 

»Pomoz Bože, milice-majčice i jedina sestrice!« 

Na vratima se ukaže starica majka, a oči joj slijepe od plača 
i jadikovanja. Pred svetim je sinom pala ničice i skrušeno mu se 
ispovijedala: ’ 

»Sine Lovrinče, božji ugodniče! Tvoje sestrice Anice doma 
ni, zač sam ju tužna zaklela: da bi z goru hodila, da bi z ribu 
plavala, kako svaka ribica, neg je već nigdar doma ni! Žal mi je, 
moj sinček, lubleni, zač sam tak gromko govorila, da me je čul 
na nebu Bog i sveta Marija i svi sveci božji, pak se je majčina 
zakletva ispunila!« 

Žalosno ju je slušao sveti Lovrinac i majci govorio: 

»Ajme, moja majčice, ča ste učinili? Jezik vam je prebrzo 
tekal! Sad specite mi brašnace za sedam celih let, ja gren iskat 
Anicu, moju milu sestricu!« 

Majka nije ni riječi više rekla, bojeći se, da joj jezik ne bi 
opet prebrzo tekao. Nije se ni usudila, ljubljena sinka da umoli, n 

neka bar tri noći ostane pod rodjenim krovom da prespava, da 
joj odlane u tužnoj samoći. 

Kad je izmijesila hljebove na sedam godina, pošao je sv. 

Lovrinac u svijet, da traži zakletu sestricu. Jadna majka klekla 


je na pragu, gdje je počivala sveta sinovljeva stopa, pa ga je 
u vrućoj molitvi preporučila Djevici Mariji, neka ga svuda 
prati, da u zdravlju hodi i sestricu dovede. 

Minulo je opet sedam godina. Sv. Lovrinac obišao je mnoge 
krajeve po kopnu i po moru, ali nigdje nije našao ljubljene 
sestrice. Umoran se je vraćao u svoju pustinjačku kolibicu pod 
Učkom gorom i opet pokorno služio sv. Bogorodici- 

Jednog jutra spazi kraj svoje daščare malen studenac, kojega 
do sada nije ovdje bilo, pa se je tome mnogo obradovao. Izvu¬ 
kao je iz pasa rog, da zagrabi bistru vodicu. Nagnuvši se nad 
studencem, spazi u njem srebrnu malu ribicu, koja je ondje 
plivala i prema svecu glavicu dizala. 

Sv. Lovrinac se razljutio, što mu životinjica muti čistu 
vodu, pa skoči, trgne iz pasa nož, da joj odsječe glavicu. On 
je zapita: 

»Si ti pravda, al nepravda ? To meni povedaj, aš ću ti odsić 
glavicu!« 

Ribica je zadrhtala, milo je sveca gledala, te mu odgovarala : 

»Blaženi sveti Lovrinac, nesici mi glavice! Ja sam pravda, 
ko i ti, oca jesam, ko i ti, i matere jesam, ko i ti!« 

Sv. Lovrinac odbaci nož, ispruži dlanove prema srebrnoj 
ribici, pa je dohvati i privine k srcu u suzama radosnicama, te 
joj reče: 

»Aj ti, moja sestrice Anice, biš ti mogla z manu pojt k miloj 
našoj majčici ?« 

Sestrica-ribica tužno je tresla glavicom : 

»Nigdar, nigdar več, Lovrenče! Majka me je zaklela, a to 
se je čulo do Boga, do svete Marije i do svih svecih na nebu! 
Ja moram ostat ribica tja do božjega Suda, a tam neznan kak 
bu! Moje malo srčece hoće se pokajat, ač bu pomoglo, ač ne ? 
Pojdi ti zato doma k našojmajčici, nek se za me nežali ni 
neplače! Nek duma (misli), da sam v hladnoj zemljici, v krilcu 

svete Marije [ — Ono moje ruhace (sitno ruho), ko sam mlada 
spravila, nek ona razdili ubogim sirotam bez dobre majčice i 
otročnim (dječjim) materam, neka za me mole Boga! One zlatne 
jabuke, ke sam mlada spravila, neka ona postavi svetoj Mariji 
na altar, da ih budu gledale vime dušice, ke buju prišle na 
nedilju na mašu i da se buju molile i mene spominjale [« 

To reče sestrica-ribica, još jedared svetog brata milo pogleda 
i zaroni u dubinu. Nikad je više nije vidio. 

15. TRI SAMOVILE 

(MAKEDONSKA) 

U Z E O je čovjek za ženu bajnu ljepoticu, kojoj nije bilo para 
do Stambula. Majka ju je od malena mazila i njegovala, 
čuvala ju je od rada i napora, lice joj umivala mlijekom, 
sušila joj ga na mjesečini, ruke joj kvasila večernjom blagom 
rosicom i ovijala ih svježom mahovinom, da joj vazda budu 
hladne i mekane. Stoga je djevojka u selu bila ljepota nad 
ljepoticama, a bila je i najponosnija na sijelu i divanu. 

Ušavši pod krov mladoženje, odmah je omrznula trim 
jetrvama (ženama muževe braće). Vrijedne te žene čitav su 
se dan kinile u teškom poslu, nisu mirovale od zore do mraka, 
da im kuća bude uredna i puna božjeg blagoslova, marva, da 
im bude u čistim stajama, a obilata hrana u komorama i u 
podrumu. 

Samo ljepotica nije radila ništa, nije bila vična ničemu, bila 
je stvorena i odgojena od matere lih za to, da svojom ljepotom 
usreći muža. Kad bi prije zore sva kuća oživjela, braća pošla 
na tešku rabotu, a jetrve se razišle po domaćem gospodarstvu, 
veselo pjevajući i šaleći se medjusobom i s djecom, ljepotica 
bi se snuždila, sjela bi pod lipu, tugovala i od dosade njegovala 
svoju ljepotu. 

Jednog su dana jetrve stupile pred oženitoga svaka, pa mu 
govorile: 

»Ne valja tako! Mi se vazdan mučimo i kinimo, a ona gleda 
prekrštenih ruku za leptirima i za sunčanim zrakama, kuda 
sjednu, i kako titraju po cvijeću I Ako joj se hoće pod našim 
krovom uživati hljeba, neka i ona pritegne poslu 1« 

Čovjek se je zamislio. Jetrve bi mu otada sve to češće 
dolazile, prišaptavale bi mu svaki dan jedno te isto, a jednoć 
mu kazale : 

»Neka ona radi bar najlakši i najčišći posao. Donesi joj iz 
grada pamuka, pa neka ga tke 1« 

Čovjek je nato otišao u grad i donio oveći svitak pamuka, 
pa ga stavio pred ženu ljepoticu, veleći : 

»Ajde, ljubo moja, primi se i ti posla, da ti u kući neće biti 
zamjere 1 Jetrve su kivne na te, što vazda dangubiš 1« 

Ljepotica nujno pogleda svog čovjeka i šuti- To ga razdraži, 
pa zavikne: 

»Kako sve ostale, tako i ti 1« 

Nije znala, što da radi. Neće da mu oda, što a ma baš ništa 
ne razumije, a to skrivila njena majka od prevelike ljubavi, ali 
ju time i u nesreću navela, Napokon će nujno : 

»Ostavi ti mene 1 Ja ću već, kako znam 1 Što će mi taj tanki 
svitak pamuka ? Nisam vična raditi na malo 1 Ja ću počet, kad 
ga bude više 1 « 

Čovjek podje za koji dan opet u grad i ponese kući veliku 
hrpu bijela pamuka, stavi ju pred ženu i čeka, što će ona nato. 
Ali ljepotica opet nesretna, pa šuti. Napokon on zapita : 

»Što si se ukočila ? Ajde na posao 1« 

»Samo ti nosi u kuću. Kako ću, tako ću f Pusti ti mene 1« 
ali su joj suze navirale na oči. 

Čovjeku se je ljepotica žena silno ražalila. Gledajući njene 
ljiljan-ruke i tanano izdjelane prste, vidi, da zaista nisu kadre 
da rade obične seljačke poslove. Ipak je još jednom pošao u 
grad i donio pamuka toliko, koliko je mogao na pleća uprtiti. 

Žena je pako svitak po svitak odnijela pod krov u veliku 
sobu, koje bi se ukućani od davnine klonili, buduć da-se ondje 


— kako je narod kazivao — noću uzvitlavale vještice i vampiri. 
Kad se je sva soba bila napunila pamukom, ušla je u nju lje¬ 
potica, zakračunala vrata, sjela usred predje, uzela svitak i 
nevještim ga rukama stala razmotavati, ali nije ni znala, kako 
bi ga navila na ručni tkalački stan, da ga tke. Od jeda i muke 
ona se je rasplakala i čekala, ne bi li došle zloglasne vještice, 
pa joj za lijep darak pomagale u poslu. 

Odjednom začu ljepotica ispred vratih čudan pjev iz sitnih 
grla ; 

»Gjurgjevo leto proleto, Gjurgje je [ 

Kćerku mi majka budeše, Gjurgje je [ 

Stani mi, kćerko, Gjurgje je, Gjui'gje !.. .« 

Najedanputa je pjesmu prekinuo tihi slatki hohot. Ljepotica 
pomisli: »Zar je u starih vješticah toliko umiljno grlo ?« 

No to nisu bile stare vještice, već tri mlade sestrice samo- 
vile, stvorene kao i ta mlada žena, za sunčanu 
ljepotu i za časovitu sreću. 

Jedna je od njih piije devet godina bila onijemila, a to se 
je desilo ovako : Jedući ribu, spazila je prvi put čovjeka, pa se 
tako uplašila, da joj je od straha u grlu zapela riblja kost. A 
kad su ovdje pred vratima zastale, i kroz ključanicu gledale, 
što radi najdivnija zemska ljepotica i spazile, kako nespretno 
prevrće pamuk, prasnule su u toliki smijeh, da je onoj nijemoj 
iz grla iskočila kost i ona opet progovorila. 

Prvo što je izustila, bilo je : 

»Ajdmo, sestrice, da joj iskažemo našu zahvalnost 1 Pomo- 
zimo sirotici 1 Ali tiho, da je ne preplašimo 1« 

Uzele su ispod skutova vilinje svoje rašlje (grančice), otvorile 
njime vrata, stupile unutra i šaptale ljepotici u uho : 

»Neboj se, lijepa sestrice, mi nismo zlobne žene 1 Mi smf* 
samovile, a došle smo, da ti pomognemo 1« 

Žena je zalamala rukama, pa se tužila : 

»Ore, ore [ Našto mi mladost, našto mi ljepota 1 Čovjek me 
je zavolio radi bijeloga mi lica, radi mekanih mi ruku, ali su 
me zamrzile jetrvice, jer nisam ni za što 1 Meke moje ruke tek 
su za milovanje, a bijelo moje lice tek za cjelivanje f« 

No samovile su je tješile : 

»Svakomu njegova sudbina I Nisu sve žene jednake! — Mi. 
ćemo ti sav pamuk istkati, a ti ga onda odnesi dolje pred jeti-ve, 
pa reci; 

»Evo, ne znate to ni vi bolje f« 

Samovile hitro su se primile posla, namjestile ručni stan, 
nategle na nj pamuk, a onda je ladjica letila kroz mreže kao 
munja, dok se je iza stana nagomilalo bijelo platno. Kad je 
posao bio dovršen, samovile su iznikle tako tiho i nevidivo, 
kako su došle. 

Presretna ljepotica skupila je sa zemlje istkano platno, a bilo 
ga je toliko, da ga je jedva dovukla nuz stepenice. Kad su to 
ugledale jeti'vice, od čuda su pljeskale u žuljave ruke i glasnom 
vikom i hvalom obasule ljepoticu. Začudio se je kruto i njen 
čovjek, pa ju je od toga časa još većma volio. 

Tri puta se je velika soba u prvom spratu napunila pamukom, 
a tri puta su dolazile mlade samovile, i svu tu gomilu istkale. 
No jednom reče ona najzahvalnija, koja je iza devet godina 
iznova progovorila : 

»Ljeto je osvanulo, proplanak se zasuo šarenim cvijećem, 
pa nas čeka novo uživanje, ples i dragotna šala na tratinama 
i proplancima. A1 poslu sad je kraj f Ne možemo više da ti 
dodjemo f« 

Ljepotica se ljuto rasplakala : 

»Jadne li mene, ore, ore! Jadne li moje lijepe oči! Od plača 
će ugasnuti!« 

Tad će ona zahvalna samovila: 

»Da vidiš, da ti nisam nezahvalnica, još ću ti jednom doći ! 
Pazi, što ti kažem! Kad u veče podješ na počinak, ostavi vrata 


pritvorena. Ja ću ti doći kao kornjača (željva). Kad me tvoj 
čovjek ugleda i zapita, tko i što sam, onda ti samo rukom od~ 
mahni, primiri ga i otjeraj me!« 

U veče, kad su pošli na počinak, ostavi ljepotica vrata od 
komore pritvorena. Usred noći pojavi se na pragu samovila. 
Prekrila je glavu, a ispružila ruke, Ijuskave i garave kao u željve. 
Ljepotica je bajage preplašeno zaviknula: 

»Jelaj, tetke, jelaj (idi, tetko)!« 

Čovjek se probudi i zapita; 

»Ko ti je ona ? Kakova je to željva ?« 

Mlada mu odvrati; 

»E, što je! Moja je tetka! Od premnogog rada otvi'dnule 
su joj ruke, skvrčilo joj se lice, pa je postala željva!« 

U to primi čovjek bijele ženine ruke u svoje, pogladi ih i 
reče; 

»Ti više odsada ne smiješ rabotati!« 

Ružna je željva iznikla, a svome se je uspjehu veselila. 

Tako je ljepotica, nalik na samovile, stvorena za ljepotu i 
radost, spasila svoju sudbinu. 



88 




i6. MOŽIČEK <SELJAK> I LAVIČEK 

<U MEDJIMURŠTINI) 

TEN pot je bil jen možiček, ki je marlivo orel i sejal, furt zemlu 
I prehitaval (prebacao), a furt mu je ona vmula (vraćala) 
sto pot vile, nek kaj je on rezsejal. On je bil takaj gospodar 
ober some i živinah. 

V jegovoj lomi je stanuval jen spametni stari lav ze vsojim 
lavičekom, ki je bil tak vesel i vudren, kakti vsaki zdravi deček. 
Gda je stari lav videl, da nijena živina nema mira od možičeka, 
ki je tak spameten, da mu ni on nemre nahudit, odišel je z malim 
lavičekom na drugo stran lome. 

Gda so odhajali od tega lepega mesta, gdi se je mali narodil, 
počel je ovaj žaluvat: 

»Kaj mi v naši lepi šomi smo ne doma ? Zakaj idemo proč ?« 

Stari lav samo je od žalosti stiskal zobe, pak je malemu rekel: 

»Naj se cendrat 1 Em ne razmeš, kak je to žalostno I« 

Gda so došli na čist drogo stran, gdi ni bilo ni sonca, ni 
travice, ni rožicah, ni metulah, se je mali laviček rezplakal, pak 
ga je stari moral mirit ^ 

»Sinek lobleni, tak more biti Mi moremo bežat pred mo- 
žičekom, ki navadno ni tak močen kak ja, al zna tuliko zvijačah 
(prevara) da se to ne da ni povedat 1 On ti je tak zvit, kakti 
ovnov rog 1« 

Laviček se je jako zečudil, pak si je želil, da bi jen krat 
videl možičeka, ki je još spametnejši neg jegov tarek. Spiteval 
ga je vsaki den, dok se stari lav ni rezsrdil i rekel: 


»Čkomi, vender je dost 1 Za decu ni dobro, puno znati Al 
V šomo vre ne boš sam hodil, kajti bi te možiček vlovil, pak 
bi te zeklal 1« 

Kaj je tatek povedal, to se je lavičeku još bol dopalo, pa ni 
štel posluhnut, neg je skakal po šomi kakti bedasti zajček. Jenpot 
je odbežal tak daleko, da je stari kričal ze jim : 

»Boš se pokajal 1« 

Laviček se je pak veselo metal po šomi, dok ni došel na 
jenu pašu, gdi je videl čist suhega, betežnega (bolesnoga) kojna. 
Na hrbtu je bil ves zbit (udaren) i krvav. Laviček ga je pital; 

»O ti bogi zdehnuti (izdahnuli) klepec 1 Gdo ti je to napravil, 
da nemi'eš stat na nogam i da ti je hrbet ves pohaban ?« 

»Možiček 1« odpovrnul je kojn i gluboko je zdehnul. »On je 
zgruntal (zamislio) nekako železo, zel je trdi remen i spleteni 
štrik, tega je zevezal okol mene, pak me tirja ćeli bogi den, 
kam god oče 1 Zato je moj hrbet ves pohaban kakti stari gujn 1« 

»Uh, taj možiček«, rezsrdi se laviček. »Al boš videl, kaj bom 
ja napravil 1 Ja bom možičeku povrnul (vratio) vsu krivicu, 
kaj ju je tebi naredil 1« 

Tak se je mali laviček korajžil i prešel je dale. Vezda je 
došel do jenega vola, ki je bil ves stočen od ti'de batine, a za 
roge je bil zvezan za jeno drevo tak hudo, da glavu nemre 
obrnut. Laviček ga je dogo gledal i pital: 

»O ti žalostni kipec 1 Gdo ti je tak nahudil, da vender moraš 
zijat furt na jednu stran ?« 

Vol je malega, kaj ga nigdar ni videl, čudno pogledal, pre~ 
žvakal je žalostno, kaj je imel k gobici, z jezikum je poliznul 
slinu, kakti da se premišlava, pak je odpovedal: 

»Možiček [ Sklepel me je v jarem, poganjal me je z korbačum, 
naj mu ćeli bogi den režem brazde i naj mu z orem kamene,. 
A gda sem se vre jako zmučil, tu me je ze štrikum pripelal, 
pak vezda morem navek zret ^^gledati) v drevo, al očem, al ne 1« 

Laviček se je zopet korajžil, pak je rekel; 

»Volek, lubleni volek, ti si veliki siromak [ A1 se nikaj ne 
žalosti [ Kamorkoli (kudgoder) dojdem, sigdi se tožijo na mo~ 
žičeka, al vre ne bo dogo [ Boš vre videl, kaj bom napravila 
pak se bote vsi veselo smejali 1« 

Na jen pot je laviček po zemli spetil stopinu (stope), pak je 
zepital: 

»Poveč mi, dragi volek, gdo je stopil po toj zemli ?« 

»Možiček«, odpovrne vol, a onda žalostno žvakal dale i 
lizal slinu. 

Laviček je pak oštro gledal, rezstegnul je tacu (šapu), pre- 
meril je stopinu i začudil se je: 

»To je prav mala stopina, al je velika zlobina I Borno vre 
vidli, kaj bo [ A vezda mi pokaži, dragi volek, gdi je ta grešna 
duša ?« 

Vol je vtegnul z debelum glavum, sim pak tam, al navek je 
morel zret samo v drevo. Zato je povedal malemu : 

»Daj pogleč tam k hridi, gdi možiček navek brusi nože I 
Morti je tam 1« 

Akurat je tam stal jen človek , nikam se ni ozirel, nek je 
brusil težku sekiru. Mali laviček vezda ni mel mira, htel je ne¬ 
kakvo pripetenje (doživljaj), kajti ga je mlada hrabra krv pikala. 
On se je postavil polek vola, zdigel je glas, pak je zekričal: 

»Možiček I Kulko si ti na zemli stvoril sramote i krivice ? 
Nijena živina pred tebum nema mira I Zakaj si takov ?! 

Možiček se je obrnul na onu stran, zečudil se je, al je onda 
zdigel sekiru i ž jum se je zepretil malemu: 

»Kaj se ti, mali smrček, vu to mešaš ? A kaj se korajžiš 
z daleka? Dojdi sim, pak te bom pripelal za drevo kak vola, 
i kožu bom z tebe odri, kakti z kojna, a ovum sekirum bom te 
rezsekel na frtale i na čist drobne falačece 1« 

Laviček ni štel it bliže, nek je zopet kričal z daleka: 

»Ak tebe ni strah od nas, dojdi z menom k mojemu tateku, 
staremu lavu. On je sudec ober svih živinah, zna vse plemenite 
pravice, pak bo i tebi presodil I« 

Človek je pregruntal, kaj bi napravil. Hitil je brus pred hrid, 
zel je sekira i nož, pak se je odpravil k špajsnemu lavičeku i 
rekel: 

»Bom išel s tebum, al mi se moreš pređi zaklet, kak i ja tebi, 
da se jen drugoga ne bo dotakel, nit mu napravil niš hudega, 
dok borno ne došli pred tvojega tateka, spametnega lava 1« 

Mali laviček se je gizdavo spružil na vršak (u vis), zdigel je 
tacico, pak je prisegel; 

»Ne bom, možiček, pri duši moje pokojne mamice, ne bom f« 

Vezda so oni lepo mimo i spametno išli skup prek polja i 
prek paše, pak so zakrenuli v šomo, naprej je išel človek, a za 
jim laviček. Na jen pot je možiček obmul s pota, pak je tirjal 
črez gosto grmle. Mali se je motal za jim, al se je težko vlekel 
naprej, kajti so se male tace splele med trne i grane i goste 
trave. Težko je mali zdihuval, al možiček ni htel stat, nek je 
samo brundal: 

»Al moreš, al ne, kak goder očeš 1« 

Vender je mali videl, da ga je človek vkanil (prevario). Gda 
je tacum brisal sozice, je videl, da mu je čist krvava, kak ti da 
je ž num zeklal kokoš. Na jen pot se je tak splel v tme, da ni 
mogel ni sim, ni tam, jako se je vutrudnil (umorio), pak je lepo 
ponizno prosil človeka: 

»Čakaj, prosim te čakaj, lubleni možiček, vez sem se zeplel,. 
ne mrem naprej 1« 

Možiček je Vender ipak zestal, pak je pital grubo: ' 

»A kaj ti, prokleta spodoba ?« 

Mali se je tak preplašil, da je najponiznejše prosil : 

»Daj mi, prosim te, pomogni, vtrgni mi z nožum ove tme i 
trave, kaj su mi krvave tacice 1« 

Človek se je gmbo nasmejal: 

»A kaj se nismo zakleli, da se jen drugega nebu doteknul,. 
dokledob borno ne došli do starega lava ? Kaj si pozabil ?« 

Al malega su tacice tak jako bolele, da je zekričal: 


»Vre se morem ne genuti 1 Pomogni mi, ak imaš toplo 
srčece 1« 

I jako se je rezplakal. Možičeku je bilo baš prav, kajti je štel 
da bo tak. Zvadil je z žepa svojo pipo, pak jo je nažgel i čist 
mimo zekadil, kak da niš hudega ne grunta. Onda je ze šome 
zvlekel jen jaki kolec, zemehnul je ž jim i trdo tukel po malemu 
lavičeku. Taj je vre bil tak slab, da je samo težko dehnul i 
rekel: 

»Neverni možiček, kaj delaš ? Naj ti mene po glavici, ni po 
hrbteku, nek ti mene vudri po vuših, kajti nisem slušal tateka, 
gda su mi rekli: »Sinek lobleni, možiček ti je zvit kakti ovnov 
rogi Bo te vlovil i vubil I Prav su rekli tatek, zato ti vudri po 
mojim neverlivim vušim i po mojem bedastem serčecu, ki je 
preziralo tatekovu prepoved (zabranu) gda su rekli: Ka jal 
se boš I« 

Možiček ni niš poslušal, kaj mali zdihuje i plače, nek ga je 
celega prebil težkim kolcum, dok ni malo serčece prestalo bit 
(udarati) i dok se mali hrabri laviček ni reztegnul po travici i 
nigdar vre prebodil. 

17. DETE DUKATINĆE 

<OKO KUMANOVA U STAROJ SRBIJI) 

J EDNE |e večeri Kraljević Marko sjedio do stola uz svoju 
majku, pa su zajedno večerali. Marko se je u debele brkove 
nekako čudno podsmjehivao, a to se majci činilo krivo, pa ga 
upita; 

»More, Marko, slavni Kraljeviću Marko, da li se ti smeješ 
na gospodsku večera ili se smeješ na moju sedu kosu ili na 
moje jadove ?« 

Marko je majci prostodušno odgovarao : 

»Čuj ovamo, mila mi ostarjela majko 1 Nit se smejem na 
tvoju sedu kosu, nit na tvoje jadove, nego se smejem na svoje 
junaštvo! Izvedi mi, majko, moga konja Pelivana (hrvača), pa 
ga stegni sa dvanaest kolana (gusto vezano usko remenje), 
idem do Deteta Dukatinčeta,. da mu vidim njegovo junaštvo !« 


Starica majka pohitila je pod strehu, osedlala sinku snažnog 
Pelivana, stegnula ga preko slabina sa svih dvanaest kolana, 
pa ga izvela u dvorište pred Marka. Taj je konja uzjašio, majku 
u čelo poljubio, i prošao prema jugu (u Makedoniju), da obidje 
nepoznatog svog sesti'ića, Dete Dukatinče, o kojem je svijet 
pričao, da je jači od samog Kraljevića Marka, jači snagom i 
junaštvom. 

Jašeći po mjesečini, ugledao je Marko večernju zvijezdu 
Danicu, pa je upita : 

»Oj ti zvezdo. Večernjače, 

Ti visoko stojiš i daleko vidiš, 

Kaži mi, zvezdo Večernjače, 

Ima li nigde po junak od mene ?« 

Zvijezda Danica mu s visoka odvrati; 

»O ti Kraljeviću Marko, tamo daleko ti je zemlja Dukatinska, 
tamo ima jedno dete, tvoj je sestrić, nazvano Dete Dukatinče. 
Ono je sedam puta veći junak od tebe, gizdavi Marko !« 

Kad je Marko čuo te nemile riječi, žestoko se trgnuo, svog 
Pelivana podbo i potjerao ga kroz crne šume i maglovite 
poljane, no nije znao puta kroz nepoznatu zemlju. Tada sretne 
babu, pa je upita: 

»Čuj ovamo, more stara babo, ako te pitam, pravo mi kaži! 
Kuda sedi Dete Dukatinče ?« 

Baba se zamisli, da se malko pribere, pa će njemu : 

»Čuj ovamo. Kraljeviću Marko, kad me pitaš, pravo ću ti 
kazat! Putuj još dalje ponadolje, pa ćeš izdaleka spazit porte 
od dukata, tamo sedi Dete Dukatinče!« 

Marko je Pelivana opet živo potjerao, pošao nizbrdice, pa 
opet uzbrdice, razgledavao se na sve strane, ali svuda vidio 
samo tamne vrleti i klisure. Tad srete ovčare, pa ih upita za 
dvore svoga junačkog sestrića. Oni mu pokazaše put i rekoše : 

»Idi pravo, pa gde vidiš zlatne dvore sa portama od dukata, 
a na njima bescene alke (nepi'ocjenive kvake) i srebrene zidove, 
to su dvorovi Deteta Dukatinčeta!« 

Marko opet podbode Pelivana i goni napred, traži i traži 
prema istoku i prema zapadu, po sjeveru i po jugu, ali nigdje 
traga dvorovima- Zlovoljno se spusti nuz planine, kadno srete 
mladu čobanicu, što je živo pjevala, te i nju upita za Dukatinčeve 
dvore. Ona mu odvrati: 

»Čuj ovamo Kraljeviću Marko 1 Ti ne traži dvore Dukatinčeve * 

po zemlji, već ih traži po uebul Tamo! gdje se u oblacima 
odrazuje zlatni sjaj, tamo mora da su dvorovi Deteta 
Dukatinčeta 1« 

No Marko već nije tjerao dalje, nego je zlovoljno sjeo na 
zemlju, pa se nujno zamislio. Dok je pako djevojka nuz goru 
odmicala, na zapadu se je spuštalo sunce, a oblaci po svemiru 
se upalili živim plamenom. U tom žaru ugleda Marko izdaleka 
kićene dvorove, kairo da su plovili po plamenom moru u 
zlaćanim maglicama. 

To su bili zlatni dvori Dukatinčeta sa portama od dukata, 
neprocjenivim alkama, optočenima sa draguljima, i srebrenim 
zidovima. Onamo je Marko potjerao svog Pelivana. Kad je 
dospio na cilj, ugleda na visokom doksatu mladog svog sestrića, 
lijepog i vedrog kao dobar dan, pa ga naslovi: 

»Čuj ovamo, Dete Dukatinče 1 Otvorit ću ja tvoje dukat- j 

porte 1« 

A1 mu Dete s visoka mirno odgovori: ^ 

»Čuj ovamo. Kraljeviću Marko, aram (turski »uzalud«) da je i 

na tvoje junaštvo, kad ne možeš porte da preripiš (preskočiš) 1« 

Te su riječi Marka ujele i razdražile. Zato je svog Pelivana j, 

žabo u slabine, pritegao uzde, preripio porte od dukata i uripio 
(uskočio) u Detine dvorove. Mladi silnik svoga je gosta srdačno 
primio i tri ga je dana obilato gostio, kako to biva po staro¬ 
davnom gostoprimstvu. Kad su sjeli za stol, kićeno ga je 
pozdravio; _ I 


»Bujurum (turski »izvoli) ujčo (ujače), na tu trogodišnju 
rakiju, bujurum, ujčo, na taj slatki ručak, bujurum, ujčo, na 
to rujna vino 1« 

No Marko ga je svejednako mrko gledao i svome sestriću 
odgovarao: 

»Čuj ovamo, Dete Dukatinče, po krvi mi sestriću I Ja si imam 
tu ljutu rakiju, ja si imam još posladak ručak, ja si imam i to 
rujno vino. A1 sam došo, da ti vidim čuvena junaštva 1« 

Dete Dukatinče slatko se nasmija, i slavnom svom ujku 
predlaže: 

»Bujurum, ujčo, junaštvo da vidiš ? Ej, pa ajdmo I Tamo vani 
stoje devet kladenica (bunara). Vrti se na levo ili vrti na desno, 
ffeba da ih preskočiš I Prvi neka je moj gost, a ja ću za njim [« 

Marko se digne sa stola, zajaše Pelivana i bijesno ga goni, 
da preskoči svih devet bunara. Vrtio konja na lijevo, vrtio na 
desno, ali mu jalov trud. Preskočio ih je samo tri, ali nije 
svih devet. 

Nato je uzjašilo i Dete Dukatinče, zaigralo svoga bijelca, dok 
se taj nije uzobjestio, nije vrtio ni na lijevo, ni na desno, već 
preskočio izravno svih devet bunara. 

- Kad to vide Kraljeviću Marko, da je mladi sestrić zaista sedam 
puta vještiji junak od njega, on se kruto zamisli, kako bi ga 
umorio, da se riješi takmaca za prvenstvo. Čitavu je noć raz¬ 
mišljao, kako bi to udesio i izveo. Drugog jutra reče svome 
mladome sestriću: 

»Čuj ovamo, Dete Dukatinče 1 Izvedi junačkog svog belca, 
stegni ga sa dvanaest kolana, da nam konji poigraju na Kosovu 
polju, preko njega da krenemo do Gračanica-crkve 1 

Oba junaka uzjahala žustre svoje konje, od kojih bi svaki 
stegnut sa dvanaest kolana. Svaki junak uzeo i svoju tešku 
topuzinu (buzdovan), te ju uz sebe privezao- Putem se je objesno 
frljao (poigravao) Kraljeviću Marko, frljalo bome i Dete Duka * 
tinče teškom svojom topuzinom. No u Marka bile su mrke misli. 

Zaostao je za tri koraka za svojim sestrićem, zamahnuo topu- 
zinom, te iza ledja pogodio Dete Dukatinče, pa ga rasjekao 
na polovinu. 

Mladić nije to pravo ni osjetio, već se samo nevoljko otresao 
i rekao : 

»Čuj ovamo, ujčo, teško me je srce od nečega zabolilo I« 

Kad su prešli preko Kosova polja, pa sve do Gračamice- 
crkve, ondje zastali i svoje konje uz deblo privezali, najedanputa 
se je Detetov konj na polovinu raspao. 

Oni su pako ušli u crkvu, pred ikonom su pali na koljena, 
debele svoje šube od astrahana turili u njedra i ruke sklopili 
na molitvu. Tada sestrić šapnu Marku u uho : 

»Ujko, ujko. Bog da te ubije f Što si od mene učinio, nigdje 
ti se grob ne poznao f« 

Ta je zakletva po svoj crkvi šaputala, ječila iz kuta u kut, 
sa svoda i sa zemlje. Marko je prkosno šutio, te iz crkve izašaO' 
Kad su mrtvoga bijelca zakopali, oba su junaka od nužde sjela 
na Markova Pelivana. A kad su jahali prema zapadu, a Dete 
Dukatinče omamljeno spuštalo glavu, reče Marko : 

»Vidim tamo dolje kladenac, tamo ćemo se napiti hladne 
vode, pa će te proći srce I« 

Dete se je poradovalo, kraj bunara sišlo prvo i nadvilo se 
na*d ogradom, kadno mu se rascjepano tijelo prekide i propade 
u dubini. 

Iznutra je bolno ječalo : 

»Ujčo, ujčo. Bog da te ubio 1 Nigdje ti se grob ne poznao 1« 

Marko pako pod ljutom kletvom sagnuo šiju i bijesno po¬ 
tjerao Pelivana kroz ravno polje. A kad je umro, stigla ga je 
kletva: nitko ne zna za grob najslavnijeg tog junaka. 

i8. RUŽA STEPENICA <STOLISTA> 

<12 BIVŠE HRVATSKE KRAJINE) 

U drevno doba ljudstva sve su se moći natezale za gospod¬ 
stvo na zemlji, ali nijedna nije mog'la da prevlada ni umom 
ni snagom. Tad su se borili za prevlast i čovjek protiv lukavoga 
Kurenta.*) Kako se nikako nisu mog'li nagoditi, ni riječju ni 
mudrošću, to su se uhvatili u koštac, neka odluči surova snaga. 

Hi'vali su se sto godina ili jedan vijek ili jednu božju uru- 
Tamo gdje su se opirali o zemlju, pod njihovim se je koljenima 
razrovalo tlo, izdubili su se ponori, a suvišna se je zemlja na¬ 
gomilala na brdinama, da su porasle do oblaka. Minuo je i taj 
vijek, a da se gospodstvo još uvijek nije priklonilo nijednome, 
dok su dva borca već svoju snagu bili iscrjDli, smalaksaii i zapali 
u stoljetni san. 

Za to vrijeme digao se je iz svog zatišja silni Dobrin i okovao 
oba protivnika teškim verigama. Oni toga u snu nisu primijetili. 
Tek kad je minuo i taj vijek, iz zdravog su se sna probudili, 
ogledavali svoje ruke i noge, pa se začudili, kakova ih je to 
oplela paučina. 

Oba su skočila na noge, stresla gvoždje kao da je šuštavo 
lišće, uzela zlatne lisičine, njima svezali Dobrina i predali ga 
ognjenom zmaju, veleći: 

»Ako se on ikada otrese zlatnih lisičina, onda ih ti upotrebi, 
da njima opleteš crnu kosu svoje žene 1« 

*') Po slavenskoj mitologiji bio je Kurent sin Kupale i Atisa. 

čovjek se je tada svalio na visoku planinu, da se prije po¬ 
novnog boja još malko protegne. Jednim je okom zurio prema 
nebesima, dok je drugim kružio naokolo po silnim gomilama, 
što su ih. pod sobom njih dvoje bili uzvitlali. Iza svakog sto¬ 
ljetnog hrvanja sva se je površina promijenila, na njoj onda i 
životinje, raslinje i samo kamenje, dok bi se silne vode pre¬ 
tapale iz kotline u kotlinu. 

Dok je čovjek ovako promatrao i razmišljavao o vječnoj 
mijenji, sjedio je Kurent na drugoj jednoj silno klisuri, raskrečio 
noge preko dva mora, a ruke raširio preko dva gorska klanca. 
Napokon je preko planina doviknuo svome protivniku : 

»Ala smo lude 1 Dok su nam od hrvanja utrnula uda, a mi 
opet jedan vijek prespali utaman, digao se je nespretni gorostas 
Dobrin. Da je bio malko dosjetljiviji, mogao si je za vrijeme 
našega spavanja prisvojiti i samo prvenstvo nad zemljom. Ali 
to ubuduće ne smije da bude 1 Prelaka bi to bila pobjeda 1 Ti 
si junak, a ni ja nisam šeprtlja. To nam svjedoče ponori i 
kotline, koje smo, hrvajući se, izdubli. Treba da se nas dvoje 
složi, dok nas ne pretekne koja rdja f« 

Čovjek ga nije slušao. Bio je još mamuran od sna, a nasla- 
djivajući se ljepotama božje prirode, podao se je ugodnom 
snatrenju. Htjelo bi mu se dapače, još jedan vijek da prosanja. 
Ali Kurent nije popuštao. Stao je čovjeku pričati: 

»U mojem ti je vrtu čudnovata neka ruža, nazvana steperica, 
jer ima u nje do stotinu tananih perca ili latica. Ona je izrasla 
iz dubine, gotovo iz središta zemlje, gdje neka silna zvijer njen 
koren drži sapet, a ne pušta ga iz svojih ralja, već kojput bolno 
zaurla, da se sva zemlja strese i muklo zatutnji. Tu ružu ne 
smiješ korenom iščupati, inače bi iz zemlje izbila tolika vatra, 
da bi jednim mahom uništila sve, što je izraslo kroz vjekove. 
Ni vršak ruže steperice ne smiješ da otrgneš, visok je i žilav, 
a kad bi ga uništio, propalo bi u zemlju sve, što se pod suncem 
radja, pa i sam ljudski rodi Ta je ruža Sudbina svijeta 
iz vjekova u vjekove!« 


Čovjek je tromo slušao i upitao : 

»A onda ?« 

Kui'ent će važno : 

»A onda ? Digni se, čovječe, rastrijezni se, pa da čuješ I 
Pristupiš li bliže do ruže steperice, spazit ćeš čudno njeno pei-je, 
a kad sjedneš pod nju, začut ćeš iz njene nutrinje čame pjesme, 
koje će ti omamiti srce i um. Ni sama vodena vila-pjevačica 
ne bi te toliko zanijela I A svi ti zvuci potiču nas na dobro i 
lijepo!« 

Čovjek će opet sanjivo : 

»A onda ?« 

»A onda ? Ovo perje treba da čupaš I Ali ne smiješ krutom 
rukom, već laticu po laticu opreznim prstima. Što ih više čupaš 
i trošiš, to se na stablju razbujaju sve to ljepše i mnogobrojnije, 
dok iz nutrinje sve to sladji zvuci talasaju, da moraš od milja 
da proplačeš. Čupaš li pako latice noću, tad razumiješ čak i 
govor ptica t cvijeća, pa i trepetljiv smijeh nebeskih zvijezda!« 

Kurent je tim pričanjem postigao svoje. Čovjek se po- 
mamio za bajnom ružom stepericom, skočio odjednom na noge 
i nestrpljivo preko planina zaviknuo : 

»Podjimo onamo!« 

»Pa podjimo«, pristane Kurent, »pitajmo ružu stepericu i 
njeno perje, kakova nam je otkrojena sudbina. Čupat ćemo 
njene latice ovako : Prvo je tvoje, drugo moje, a treće svoje! 
Koji će iščupat posljednju laticu, taj će zavladati svijetom!« 

»Pristajem«, reče čovjek, i oni pošli do ruže steperice, i našli 
je zaista u Kurentovu vrtu. No putem će Kurent oprezno : 

»Ali to gospodstvo svakoga od nas neka ne traje kroz sve 
vjekove — to ne bi dolikovalo zemaljskom poretku — već samo 
sto godina ili jedan vijek ili jednu božju uru. Poslije toga mora 
on tu vlast predati onome, koji sada nije bio na redu. Tako 
ćemo se nagoditi bez pravdanja i hrvanja«. 

Dobroćudni čovjek bio je ushićen od tog mirnog riješenja, 
stao je pod ružu stepericu, pomilovao rumenkaste njene latice, 
divio se njihovoj neobičnoj boji i sladjanom mirisu. 

Kurent je pako odmah stao brojiti i čupati: »Ja tvoj, ti moj, 
svaki svoj 1 Ja tvoj, ti moj, svaki svoj 1« itd. 

Čovjek je za njim ponavljao : 

»Ja tvoj, ti moj, svaki svoj 1« itd. ; 

Ruža steperica neko ih je vrijeme strpljivo slušala. Ali joj 
nije bilo po volji, što oni bez njene privole pitaju sudbinu, nit 
joj bilo pravo, da bi jedan jedini stvor zavladao čitavim svi¬ 
jetom kao svesilnik i samodržac. Stoga je njihova nabrajanja 
okrenula ovako : 

»Ja tvoj, ti moj, a treće — ničije 1« itd. 

Kurent je naskoro spazio, da se je neka viša sila zadrla u 
njegove osnove. Ne mogavši nikako dobrojiti, buduć da su j 

vječito nicale nove latice, pa se ružin cvijet nikad nije ispraznio I 

do kraja, napusti jalov trud i reče čovjeku: ' 

»Treba još jednom dobro promisliti, što nam valja činiti 1« ' 

Tad su se opet popeli na klisure i najviše planine, a čovjek 
se je odmah na suncu lagodno ispružio i zadrijemao na daljnih 
sto godina. Kurent pako samo zažmirio, mislio i pripazio, 
da li ga čovjek ne vara, da li se ne kani potajno vratiti k ruži, 
da posljednju laticu ubere i time da steče gospodstvo nad 
zemljom. Da ga ne prevari san, stavio je Kurent pod svaku 
svoju vjedju šiljatu jednu liticu, koja bi ga ljuto ubola, da 
spusti oči. * 

U slatkom snu potratio je čovjek opet sto godina. Medjutim 
su dolazile zvijeri i čovjeku se kruto narugale. U ušima su mu , 

se kotile lisice, u gustu dugačku kosu — kao granje u prašumi f, 

— uljezle su noćne ptice i šišmiši, dok su mu rnedju prste ruku f 

i nogu sjeli krokodili i kameleoni. Nitko se njega nije bojao, 
bio je dobričina golemog tijela, dugačak kao nedogledna 
pustara, krupan kao visoka planina, ali svoju snagu nije znao 


iskoristiti u svoju dobit. On je u snu žudio jedino za mirisom 
i pjevom ruže steperice, i ništa više. 

Minulo je i tih sto godina, a Kurent ih je pomno bio brojio, 
mećući kamen do kamena u dugačkom redu. Tad je probudio 
čovjeka, veleći: 

»Nisam ti kriv, što si svoj vijek, odmjeren ti po laticama, 
pi'espavao. Sad sam ja na redu I« 

Čovjek se prenuo i otrijeznio, ali se nikako nije mogao 
da sjeti, kako je to bilo. Je li mu ruža dodijelila gospodstvo ili 
nije? Je li vladao ili nije? Znao je tek jedno: Bio je prekrasan 
život i božanstveno uživanje, ii u snu ii na javi h< 

Kurent se medjutim spremao na rad. Kružio je oštiim 
okom po svemiru, u mislima je sve sredjivao, kako će po svojoj 
volji zavladati. A posao mu je i uspio. Sve je otada pošlo nekim 
stalnim poretkom, ni priroda ni zvijeri nisu se žalile ni na što. 
No glavna je Kurentova briga bila, kako će svog protivnika za 
ubuduće oslabiti. 

Jednog dana pozove Kurent čovjeka na ručak, te ga ponudi 
vinom iz svog vinograda. Kad je čovjek prvi put za života rog 
s tim nepoznatim pićem privinuo k usnama i gucnuo, nevoljko 
je pljucnuo : 

»Brrrr, loša pića u loša gospodara I« 

Kurent mu se zlorado nasmije. Vidio je, da treba okrenuti 
na sladje. On donese iz južnog svog vinograda rumeniku, natoči 
u rog i poda čovjeku, neka i tu božju kapljicu kuša. Čovjek 
posrkne jedanputa, dva i tri puta pa će vedrije ; 

»Čudna li pića u čudna gospodaral« 

Kurent se zadovoljno nasmiješi i pomisli; Sudbina, o kojoj 
nije htjela da odluči ruža steperica, ispunit će se ovako 1« 

On ode i natoči najsladju meku, vino iz prvog svog vino¬ 
grada, od prve jeseni, otkad mu je loza rodila. Bilo je mirisavo 
i plemenito. 

čovjek ga je srkao i srkao, pucketao jezikom i opet srkao, 
opajao se i razblaživao, zanosio se u uživanju. Prevarilo ga je 
toliko, da je čitav rog ispio na dušak. Onda ga bacio u travu 
i u zanosu zaviknuo: 

»Ala dobra pića u dobra gospodara f« 

Kurent je od zadovoljstva zahohotao, da je odzvanjalo od 
sedamdeset i sedam planina, pa još i dalje, kudgod je stupila 
živa noga. Otada je Kurent po svim sunčanim brdinama i bre¬ 
žuljcima sadio vinovu lozu, njome privezao uza se čovjeka, 
iiapajao ga dnevno i slabio mu volju i razum. Od dana u elan, 
od godine u godinu, od vijeka u vijek, sve dotle, dok nije čovjek 
više bio kadar, da mu se opire. Kurent mu je u vinu ostavio 
tek jedno neopasno uživanje: čovjek pijući novi taj sok, 
zanosio se je prečamim maštanjem, velebnim mislima i osno¬ 
vama, pjevao pjesme, gradio kule, okitio ljepotom sebe i kasniji 
svoj rod. 

Ali se je lišio goleme svoje prasnage. Uzalud ju je tražio, 
a videći, da mu se nikad više vraćati ne će, klicao je Kurentu: 

»Ne treba meni ni snage, ni vlasti, ni slobode, dok u Kurenta 
ima slatkog vina I« 

Otada je Kurent zavladao svijetom i ljudskim rodom- On se 
nije više bojao čovjeka, čije su božanske sposobnosti propadala 
u uživanju vina. 




19, DJEVOJKA JABLAN 

<BANATSKA> 

TANKA bila je nesretnica i čemernica. Dao je Bog, da se dje- 
I vojka protegla i uzrasla kao gladna godina, suhonjava, dugo- 
vrata, tvrdoruka, bez čara i svježine. Kano da je nikla iz 
močvare, gdje izbija sabljast šaš, tvrd i bezbojan, dugačak i 
nezaobljen, bez soka i mirisa, a ne služi ni za ašikovanje, ni za 
nakit oltara, a tek onda, kad je već iščupan i osušen, mogu 
se od njega plesti košare i asure. 

Tako nije ni Janka imala a ma baš nikakovih dražesti ni 
ljepote, nije bila ni rumena, ni vesela, a odugoljeni svoj ne¬ 
spretni stas nosila je kroz život tužno i nezadovoljno. Ljudi je 
gledali, kano da je ona sama skrivila svoju nesreću. 

Došle su godine za udaju, a Janka bila dobra i vrijedna kao 
dobar dan. Gdjegod bi bilo posla i žurbe, dozvali bi Janku, neka 
pomogne. Janka ovamo, Janka onamo, svuda su njene koščate, 
mršave ruke pritegle, bilo kod žetve, bilo kod krstitaka ili kar¬ 
mina ili svatova. U čas bi Janka izmijesila gužvaru i gurabije, 
naj bjeliji hljebac, okrečila bi svu kuću, očistila avliju (dvorište), 
i namjestila za goste trpezu (stol). Žene bi ju hvalile, matori 
gazde bi se zadovoljno s njome šalili, ali nijedan momak ne bi 
stao pod njen pendžer, nit bi je uhvatio u kolo, nit bi je za¬ 
prosio, da se najvrednijom djevojkom u selu okući. 

Njene su se vršnjakinje redom poudavale. Janka bi svakoj 
opasala crvenu svilenu kecelju (pregaču), svakoj bi oko glave 

povezala vijenčac, samo ona jedina ostala je bez kape. Stiskala 
je srce i zube, nikome se nije žalila, ali joj je u grudima porasla 
silna žalost nad nesretnim svojim udesom, 

Godine su odmicale. Janki se je lice proteglo, od nezado¬ 
voljstva i odricanja, ruke joj od mnogog rada još više otvrdnule 
i spuštale se niz košćati struk kao dvije istrošene letve uz tarabe 
(plot). Veni danas, veni sutra, osušila se Janka kano brstina, a 
nitko nije pitao za nju. Kod slavlja i svatova pomagale su sada 
mladje, veselije i pustopašnije, pa makar one i ne znale onako 
vješto kuhati ni rediti kao Janka. 

Život je Janki napokon i dodijao. Kad bi zavirila udatim. 
družicama u kuću, a tamo našla prpošno veselje, sva bi se od 
boli skamenila i pomislila: Svijet ne zna cijeniti prave dobrote 1 

Kad je Janka ostarila, a rad po kući i po polju već joj i 
doteščao, tad je bila mladjima na smetnji, pa su je sve žene 
uzele na zub: Janka je ovaka i onaka, dao Bog, da se je riješimo! 

Ona je to počešće čula na rodjene svoje uši. I domaća djeca, 
koju je digla iz porodjaja, hranila ih i redila i na noge postavila, 
ona ista su joj se zlorado rugala. Nitko ju u kući već nije milo 
gledao, kano da im je krv na očima. 

Otada bi Janka večernju svoju molitvu okrenula drugačije: 

»Bože, ako si u istinu milostiv, a ti me pretvori u išta drugo, 
samo da me budem medju čeljadi stara usidjelica, sebi i drugima 
na ruglo i teret!« 

Dugo nije Bog uslišao njene molbe, koja je bila tako ne¬ 
obična, da se na nebesima još nikad nije pročula. No jedne se 
je noći Bog ipak smilovao vrijednoj toj ženskoj duši. Bilo je u 
samoj Ivanjskoj noći, kad se je po humcima palio Ivanjski kriješ, 
kad se svuda razbudila ljubav i veselje, kad se sav svijet kitio 
cvijećem i zelenim granama. 

One iste noći nestalo je iz sela Janke. Ali pred bijelim domom 
njena roda izrastao je u blagoj mjesečini prekrasan mlad jablan. 
Rastao je i rastao, da mu nikad nije bilo kraja, visok, uzan i 
vitak, obložio se tananim trepetljivim lišćem, a kano da se 


sam sebi raduje, u noćnom je povjetarcu na sve strane nagibao 

vršak na pozdrav cijelome veselome selu. 

Kad se čeljak u noći vraćala sa Ivanjske slave, ugledala 
je iznenada to božje čudo, uhvatila se iznova u kolo, zaigrala 
oko tog zelenog tornjića, složila smjesta novu pjesmicu sa 
Šaljivim pripjevom^ pozdravljajući novoga gosta^ a ra svoje 
nedogledne dužine i visine nazvali ga Janka-jablan. 

Otada je visoki jablan postao miljenčetom svega sela. Pod 
njim bi se djeca poigravala, i od njegovih šiba plela korbačiće, 
starci bi se ondje na usadjenoj klupici ponajbolje razglagoijali, 
mladež bi u veče ondje ašikovala, ptičice bi u visokom jablanu 
splele svoja gnijezda, a kad bi svanulo proljeće, momci bi sa 
jablana snimali grančice, pa bi ih presadili u bašču, ali i po 
dugačkom cesarskom drumu do jaika, da su se na daleko vidjeli 
gizdavi dvoredi. Kad se je pako kroz godine selo proširilo, po 
tolikim jablanima se je nazvalo »Jablanac«. 

Starim ljudima bio je ipak najmiliji onaj prvi najviši jablan, 
l^oji je — kako su upamtili — izrastao kao čudo u onoj istoj 
Ivanjskoj noći, kad je nestalo Janke. I ona im je ostala u pameti, 
bila je isto tako nesebična i požrtvovna kao taj najstanji jablan, 
koji usrećuje staro i mlado. 

20. MUCIKA IN PSIČEK 

<U KRANJSKOJ SLOVENŠTINI) 

'KT Č E R A J so pri krčmarjevih klali, pak so spremili klobasice 

^ V shrambo (smočnicu) na policu kraj lonca, vu katerem 
je bila gorka voda. Sam Bog ve, ki je bedak okol lonca ovil 
vrvico (vrpcu), pak je ze nju privezel one klobase. 

Pri hiši (kući) je bila jena lepa bela mucika,. ki je imela tanki 
nosek, kaj bi vsaku stvar znal najti, ak ima lepo duho (miris) 
i fini žmah. Tak je mucika našla i klobase. A1 ni štela zeti, nek 
se je sama saboj pregovarjala: 

»Mucika, kradla bol ? Sram te bilo 1« 

A1 nosek in jeziček nisu dali mira. Mucika je bila majhna, 
pak ni mog’la dojti do klobas, nek se je ogledala nakrog 
(naokolo), al je sama, al jo nigdo ne gledi. 

»Brez skrbi sem«, rekla si je mucika, no najenkrat je vani 
zalajel psiček. Ona je taki odskočila in skrila se v kot in potajila 
se in pričakovala je. Ak bo gdo planul v shrambo, ona bu hitro 
smuknula ven. 

Zopet je bio tiho. K klobasam se mucika upala ni, kajti ju 
gospa ima navek na piki (rovašu), al bo samo gledala, kak so 
lepe in kakšno slatko duho imajo. No zdaj (sad) se pretkani 
(prepredeni) muciki porodi lepa misel. Ona sebi reče : 

»Bom privabila neumnega psičeka 1 Taj norček bo rad pokusi! 
siečo, bo zvlekel klobase dol, a ja ih bom vre pospravila v kraj,, 
v želoček f« 


Ona još gleda in gleda tisto vrvico, ki je bingala dol po zidu. 
Nebo težko zvleč, treba samo krepko otegnut, pak bojo klo¬ 
basice same prifrčale pod gobček. 

Mali psiček ni neč znal od klobas, al je najenkrat došel pred 
shrambo, veselo je polajal, a mucika mu je prijazno zamijavčala, 
zdignila je predno tacico in mignila psičku v shrambo : 

»Mijavc, mijavc, psiček, pridi, pridi (dodji)! Oh, ti ne veš 
(ne znaš), kaj vse dobrega je tu notr 1« 

Tega norčka ni bio teško siliti. 

»Hov, hov, hov«, je odgovarjal in prašal (pitao), »a kaj je 
mucika ?« 

Ona ga je pominjala: 

»Nikaj ne breckajl Hoj, tu gor pogledaj, na polici so 
klobasice 1« 

Psiček je još bil jako mlad in neskosen (neiskusan), zasejali 
so mo se oči, sline so mu se pocedile po goltancu (guši), kak 
da vre drži v zubih preimenitno kosilo (vanredno jelo). On je 
zrjel (gledao) prijatno v muciko: 

»Kaj si me povabila na mastne koline ?« 

Ona je s taciko (šapicom) psičeku po gobcu dala znamenje, 
naj bo tiho, potlej mu je namignula, naj pogledi tistu vrvicu in 
rekla: 

»Kaj ne veš, kaj treba storit ? Poskoči in zgrabi in potegni za 
vrvico, pak mam bojo klobase same opale v gobček. Veš ?« 

Psiček je mirno stal in migal je repom in ni vedel, kak bi 
napravih Ali mucika se je namrdnila jezno (ljutite), pak ga je 
dražila: 

»Kaj si tak slab, da ne mreš pocukat? Sram te bilof« 

Psiček je štel pokazat, kak ga ni sram, nit je preslab, pak je 
s gobcom zgrabil za vrvico. Mucika se je norčeku smejala, ona 
je stala na vseh šterih (četiri), pak se ogledavala in pripravlala 
na beg, ak bi klobase preveč zaropotale. 

Psiček potegne, a dobre mastne klobasice prifrčile su na tla. 
Mucika ih je naglo otrgnula od vrvice, in je zbežala z nimi vu 
verno zavetišče (skrovište) v kot vu veži. Ali s klobasicami se 
je tuđi zrušil i onaj lonec s gorko vodo in prekucnil (udario) 
prestrašenemu psičeku ravno na glavo, pak ga poki'il prek uhljev 
(ušiju) in prek gobčka in vrata. Voda je curela po nim, pak je 
bil ves moker. 

Bogi psiček je zatulil: 

»Hov, hov, hov I Luba mucika pomagaj mi, hov, hov, hov f« 

Glava mu je šla v lonec, vun pa ne. On je javkal od žalosti, 
kaj ima tak neprijatan tamni kloboček. A mucika ni vre bila tu, 
nek so v shrambo prišli gospa in zaklicali: 

»Mrhavna ti grda> sad te bom 1« 

Oni so zgrabili metlo, pak so nedolžnega psičeka jezno tukla. 
Močno zaropoče lonec, metla ga je rezbila, psiček je pregledal, 
črepinje so ležale po tleh, ali mucike nigdi ni. 

Psiček zajavče milo, stisne podvijen repek in steče (pobjegne) 
izpred jeznih gospinih oči. Gda je bil vre daleč od hiše, sušil 
se je na toplom solnčeku, a s tacom si je brisal solzne oči in 
javkal: 

»Krop je razlit, lonec je ubit, al klobas pa nikjer 1. . . Pa kje 
so klobase ?« 

On se ni upal (usudio) nazaj, da bi pregledal shrambo, gdi 
so ostali gospa in njega hudo prekleli. 

Mucika je še vedno čepela v veži v kutu in se je mastila 
s debelim! klobasami, pak si je rekla: 

»Al je to norček, kaj se dal tak napelati I Zdaj bojo gospa 
po ćeli hiši povedali, da su enkrat našli tata, kateri priliže 
smetano (vrhnje), ki ogrize slanino, ki izmekne kus mesa. A ona 
prava tatica, umna mucika, nebo nič kriva, nek bo zopet pri 
hiši na dobrem glasu«. 


Gospa su vedno iskali klobase- Psiček ni ih mogel pojest. 
A gdo pa mu je pomagal ? Zdaj pa so po tlah po pesku zapazili 
mačkine stopinje, pak so klicali: 

»Kaj bi neumni psiček ? 1 To je bio tatinsko mače, kaj vkradlo 
klobase, a zdaj se negdi ž njimi lepo masti 1« 

Gda su gospa prihajali vu vežu, mucika je vre bila sita, slišala 
je korake, skrila je kosilo (jelo) pod stare krpe in potem je 
zbežala. 

Predrznica je šla ravno pred gospo, prav nedolžno je za- 
mijavcnula in rekla: 

»Neč nisem bila pri klobasicah I Neč, čist neč 1« 

Ali gda je mucika ovak govorila, je prhala od sebe majhene 
kosčke (male kosti) klobas, ki so se držali nenih brk, in po 
veži je dišalo po klobasicah, baš iz onoga kota. Gospa so 
tatinsko maco zgrabili, zaprli ga v komrico, pa so šli gledati 
V kot i tam vse našli, kaj je mucika skrila i za večero. Gospa 
so želi velko brezovo metlo, otprli so dveri in stirjali so neverno 
mače iz hiše in kričali so močno ; 

»Nigdar vre se ne smeš prikazati k nam, in le raztrga naj te 
gladni volk (vuk) 1 Ti mrhavna, ti grda živina [« 

Mucika je zbežala s hiše ravno do gozda (šume). Tam je 
zestala in javkala: 

»Mijavc, mijavc, oh, kaj sem storila ? Bezumna sem bila h< 

V gozdu je tišti dan pastir pasel ovce. Najenkrat je iz goSče 
(guste šume) priplazil volk. On je bil silovito lačen (gladan), al 
pastir ga je taki spetil, pak je na nega natirjal dva psa, da ga 
odženeta (otprave). 

Volk se je obrnul i bežal nazaj v temni gozd, pravkat pa je 
prišla mucika. Gda jo je lačni volk zagledel, naglo jo je zgrabil. 
Ona je strahovito zamijaucnula, ali vre ni za nju bilo rešidbe 
iz vočjih kremplah (pandža), to je ona dobro vedela. 

»Oh, zakaj sem kradla, zakaj sem nedolžnega psičeka zapelala 
V greh r« 

Tak bi ona hotela klicati, da bi je slišale njene sestrice v vaši 
(selu), al vre ni bio glasa iz gobčeka, že je zaprla oči. Sestradani 
volk jo je reztrgal. 

Oj mucika, neč ni takp skrit, 
da ne bi bio gdaj (ikada) očiti 

21. DŽEMAL I FEIMA 

<MUSLIMANSKA IZ HERCEGOVINE) 

S AJIT-EFENDI volio je svoju hanumu, zakonitu ženu, 
mnogo godina vjerno i pošteno. No kako su uzalud čekali 
djecu, a Al^ ih time nije usrećio, to je njih dvoje po starom 
muslimanskom običaju stupilo u pobratimstvo, koje se je medju 
njimia časno čuvalo. 

Sajit-efendi se je nato odlučio, da uzme drugu mladju ženu- 
Ali ni taj novi vez nije Alah blagoslovio djecom. Napokon se 
je Sajit odlučio, da posini sitno siroče, I^emala, Ijepušnog 
snažnog dječarca, koji je svima u kući omilio. 

Kako je zaredao rat za ratom, a Sajit-efendi bio dobra duša 
i mnogo pomagao potlačenoj hercegovačkoj raji, to je s vre¬ 
menom izgubio sav svoj lijepi imetak, koji ga je dosada bio 
hranio. Došlo je do toga, da mu nije ostalo ni toliko, da bi po 
svom običaju kupio zetina (ulja), pa da svakog džumačuna 
(petak kao tjedni svetak) u džamiji zapali žižak u slavu Alahovu. 

Jednog se dana onamo navratio bogati ]^jtularpaša, a 
ugledavši Džemala, tražio je od Sajit-efendije, neka mu ga proda. 
On ga je dobro platio i u svoj gizdavi čardak (dvorac) odveo. 

Bejtula-paša nije Džemala smatrao svojim robom, već ga za 
igraćeg druga predao svojoj jedinici, maloj Feimi,^.koja mu je 
po vreloj krvi i junačkoj ćudi bila i sinak i kćerka. Djeca su se 
naskoro zavoljela, zajedno su od kravlje dlake gradila lopte, 
od ilovače mijesila topove, ali kad bi se po sokaku (ulici) 

s ostalom djecom igrala rata, tad bi se kao neprijatelji znali 
porvati, do krvi se izgrepsti, kosu si počupati, dok se ne bi 
konačno opet pomirili. 

Feima je bila prava divlja košuta, ali po ljepoti, gipkosti i 
veseloj ćudi bila je prava muslimanka. Kad je navršila trinaestu 
godinu, silno se je obradovala, kad ju je stara hanuma, njena 
majka, podjevojčila. 

Preko širokih hlača dimlija navukla joj je fistan, donju 
haljinu, a kad bi izašle na sokak, pa sa komšijicama (susjedama) 
u hladoviti teferić (izletište), tad bi ju svu zagrnula debelo pri- 
krojenim feredžimom, koji ne bi odavao djevojačkog lika. Glavu 
bi joj pako zavila gustim velom jašmakom, iz kojeg su Feimine 
sjajne oči znalično gledale u svijet. 

Od toga dana sav se Feimin život jedarim časom pro¬ 
mijenio. Kad bi s majkom, praćena služavkom, prolazila sokakom, 
mimo one djece, s kojom se je još nedavno objesno naganjala, 
mimo onih pješčanih humaka, gdje bi s Džemalom i njegovim 
drugovima bila gradila utvrde i zakloništa, tad bi se doduše 
gizdala, što se je podjevojčila, ali u srcu je ipak žalila, što je 
morala za uvijek da se odbije od slobode i dječjih pustopašnih 
igara. 

Nije više bilo povratka [ Po muslimanskom adetu morala se¬ 
je Feima odsada u haremliku (ženski odio doma) kriti pred 
muškima. No mnogome muslimanu ostale su u pameti Feimine 
plamene oči, svilena joj kosa, koja se kao svakoj muslimanskoj 
djevojčici ponajprije bojadisala crveno, a kasnije crno, da nikada 
ne posijede, zatim fino isklesani njen nosić sa titravim nosni¬ 
cama i rumena joj sočna ustašca. Ta ljepota ne da se zaboraviti 1 

Ni sa Džemalom nije Feima više smjela da se po zaklonjenom 
dvorištu u igri naganja. On to nije više ni tražio. Od onog 
prevažnog dana njena podjevojčenja, nekako se je pred njom 
sustezao. Što više, on je odjednom osjetio ogradu, koja njemu, 

kupljenom robu, pripada u pašinom bogatom čardaku. Jednog 
se je dana prebukao u čobana, pa je svakog jutra gazdine ovce 
tjerao na pašnjak. 

Kad bi u veče zasvijetio mjesec, gonio bi Džemal cijelo bijelo 
krdo ovaca pod Feimin pendžer, one bi legle u travu, a bijelile 
bi se u noćnoj vedrini kano da je zapao snijeg. Džemal bi pako 
drugarici Feimi kroz noć tiho pjevao : 

Lijep je zambak, lijep je ćul, (krin, ruža) 

Karanfil i feslijen, (i bosiljak) 

Najljepša je Feima, 

Sen s’n ben’m eskiden 1 (Ti si moja od vajkada) 

Ova kuća beš pendžer. 

Jedan kavez pokvai'en, (kavez: gusta rešetka) 

Na taj kavez oka dva, 

Sen s'n ben'm eskiden 1 

Na taj kavez uha dva, 

Nek me čuje Feima, 

Pjesma mi je od srca, 

Sen s'n ben'm eskiden 1 

Iza gustog kaveza stajala je Feima, slatko se smijala, a kad 
je vidjela, da je nitko ne čuva, oprezno je digla rešetku i šaptala : 

»Hel, Džemal, odi mi na muhavef (razgovor) 1« 

Ali se je ipak stidjele jedno i drugo. Otkad su bili odvojeni, 
teško su se našli jefirio prema drugome. No večeras imala je 
Feima mnogo toga da Džemalu priča. Otkako su komšijice njenu 
ljepotu hvalile po svem gradu, javljali su se otmjeni i bogati 
prosci, a Bejtula-paša kano da je zaboravio na davno svoje 
obećanje, da će tu djecu, kad doi-astu, sjediniti. Ta Džemal je 
bio plemenita, agina roda, koji je u ratovima sav propao. 

Danas je bio za Feimu vrlo važan dan. Došao je ocu u goste 
silni Muhadžjex..paša, zaprosio djevojku za svog sina Ahm etUr 
pa ju odmah i prstenovao. Feima se time toliko ponosila, da 
nije mogla dočekati časa, kad će to ispričati Džemalu. 

Kad je momak tiho, da ga nitko ne vidi ni ne čuje, stupio na | 

prag selamlika, gdje domaćina prima muške goste, zapljesne 
Feima objesno u ručice : 

»Bre, bre, bre 1 (vidiš, vidiš) Što ti to učini ? Prevrgo se u 
čobana 1« 

Od smijeha nije znala, kako da nadje riječi. Zatim je stala 
oko njega tapkati, odasvuda ga je ogledavala, pipala za pantole 
(široke hlače) od proste tamne čohe, zarinula ručice u kožnate 
bisage (torbak) i rugala se okovanim kondurama na njegovim 
nogama. Džemal joj se u tom prostom ruhu pričinjao smiješan 
kao začarani kraljević, pa se iskidala od prigušenog hihotanja. 

Napokon šapne: 

»Ma sjedni, more, što si zastao na pragu ?« 

Ali on ne htjede, već zastidjeno reče : 

»Zaprljao bih čilim I« 

Feima naprči usne, gotovo da ga ne istjera. No domislivši 
se svom djevojačkom dostojanstvu, ponudi ga crnom kavom. 

Kad mu je fildžan napunila po treći put, spusti unutra vjerenički 
prsten, što joj je danas po ocu poslao silni Muhadžer-paša u 
znak vjereništva. Dok je Džemal srkao kavu, ona ga je objesno 
gledala i zašapne : 

»Evo vidiš belaja (nesreće) [ Nisi mario za me, ugursuze, pa 
me roditelji vjerili s Muhadžer-pašinim sinom Ahmetom. A1 ja 
ne ću da podjem za tog bezobraznika, jer moja duša tebe hoće 
mnogo 1 Ili ću s tobom zijafet-slavu proslaviti ili ću umrknuti 
(umrijeti) f« 

Džemalu je odjednom u grlu zastao njen prsten, malo da ga 
nije progutao. On ga turi u pas, a kad je tužan izašao, izvadi 
i svilenu maramicu, koju mu je ona nekoć izvezla, zavi u nju 
prsten, načini devet uzlova i turi ga u njedra. 

Sutradan stupi Feima pred roditelje, pa se rasprede razgovor, 
kako to često biva u muslimanskoj kući, kad roditelji odluče 
djevojačkom udajom. Kćerka zakuka: 

»Vaj bana (teško meni) I Pod silu me hoćete udavati 1 Pre- 
varili ste me, što će mi onaj alaz (lijenivac) ?« 

Majka ju prekori: • 

»Što more ? Aman ne čini grijeha \ U stambolski ćeš se 
čardak udati, grad je najsjajniji na svijetu, na dva mora je legao, 
na dva svijeta se je ispmžio.« 

Bejtula-paša pako jedinicu svoju mirio : 

»Tvoje abadije (drugarice) prihvatile bi obim rukama. No da 
čujemo, što bi se tebi htjelo I« 

Feima se pred roditeljima uspravi i odvrati: 

»Alah će mi biti u pomoć I Za mog djetinjstva ste mi Džemala 
odabrali za sudjenika, veleći, da je doduše siroče ali plemenita, 
agina roda. Otkako se je javio bogatiji, vi ste onoga napustili, 
kojega je moje srce zavolilo I Ali ima vremena [ Neka Muhadžer- 
paša dade svome sinu 2000 piastera, a vi isto toliko Džemalu. 
Obojica, neka krenu u svijet. Onaj, koji će se vratiti bogatiji i 
pametniji, neka mi po vašoj volji bude efendija.« 

Roditelji jedni i drugi moradoše da popuste, pa da mladiće 
opreme na put u svijet. Muhadžer-pašin Ahmet bi opremljen u 
zlatu i srebru, a praćen sa nekoliko hrabrih kavaza, konjanika, 
pa su veselo potrkali drumom. Iza njih kročio je Džemal, pješke 
u čobanskom ruhu, ali srce puno nade i sreće. Oproštaj s Feimom 
bio je kratak. On joj je pod pendžerom doviknuo : 

»Alali (zbogom) I« 

A ona njemu: »Alali i tebi [« 

Kad oni dodjoše do velika grada, usklikne Ahmet: 

»Nikud dalje, tako mi Alaha! Nema ljepšeg grada od ovog, 
ni bučnijeg veselja! Ostanimo ovdje, dok je u nas pare!« 
Džemal je nato sam produžio put. Zašao je u visoku planinu, 
gdje je susreo derviša (turskog kaludjera), koji je sjedio na 

tursku podvinutih koljena, i duboko se bio zamislio. Mladi putnik 
sjeo je do njega, ispričao starcu svu svoju sudbinu, taj ga šuteći 
slušao, gladio dugačku bradu, a napokon rekao : 

»Ako je u tvojim bisagama uistinu 2000 piastera, onda ti 
i vjerujem, što mi govoriš. Rado ću ti pomoći do sreće, ali ćemo 
dobitak vazda podijeliti. Alah emrile (Božja ti pomoć) 1 Kreni 
sutra zorom u dolinu, do prve mehane (kavane), tamo sjedi 
kafedžija, koji ima staroga majmuna. Reci čovjeku, da tog 
majmuna kupiš. On će od šale za njega tražiti 1000 piastera, 
ti mu ih pred svjedocima isplati, uzmi majmuna, pa se žuri 
amo 1« 

Džemal izvrši sve točno, kako mu je derviš naredio. Starac 
je majmuna raspolovio po duljini, izvadio mu mozak, na vatri 
ga rastopio, u kutiju napunio i podao Džemalu veleći: 

»Eto ti Čudotvornog mehlema (ljekovite masti) 1 Kudgod ideš 
svijetom, gdjegod sretneš slijepca, namaži mu mehlemom oči, 
pa će mahom progledati. Ali ne pitaj nikada plaće unapred, 
već se zadovolji time, što će ti tko dati. Inače džaba te bilo 
(uzalud) [« 

Džemal krene u svijet. Liječio je putem mnogo nevoljnika, 
a svaki ga je obdario prema svom imuštvu, neki i dukatima i 
dragim kamenjem, da su mu se bisage naduvale kao gajde. 
Jednom je došao do rijeke, a tamo na brodu sjedio je stari 
slijepac. Džemal priskoči, namaze mu melemom oči, a čovjek 
progleda. Taj stade slaviti Alaha i časnog mu slugu, koji diže 
nesreću s ovog svijeta, a onda završi: 

»Inšalah (ako Bog da), nagradit ću te po zasluzi 1 Podji sa 
mnom na brodu preko rijeke, tamo sjedi bogati kalif, a već 
dvadeset i pet godina ne vidje božjeg danka. Svakojaki čuveni 
hećimi (liječnici) trude se oko njega, ali mu još niko nije 
pomogao.« 

Džemal se s njime ukrca u brod, oni preplove veliku rijeku 
i dodju do sjajnog čardaka, pred kojim stajahu straže u svilenim 


odorama sa bijelim krznom. Nitko ne htjede stranca da pusti 
unutra. No kad mladić reče, da će izliječiti kalifa, sve su se 
dveri pred njim raskrilile, on udje u sjajne dvorove, pa sve do 
odaje, u kojoj je sjedio starac srebrolike brade i mutnih očiju. 

Mladić pristupi, pozdravi se s jadnikom, namaže mu melemom 
oči, a taj smjesta progleda i zavikne od velike sreće: 

»Dina mi (vjere mi), ne znam čime da ti naplatim, što si mi 
povratio vid 1 Ajde uzmi deset tovara zlata, natovari ih na mojih 
deset najljepših arapskih ata (konja), pa kreni zdravo kući. Tri 
moja zabita (časnika) neka te prate 1« 

Džemal sa stečenim bogatstvom krenu prema svom domu. 
Putem morao je proći kroz onaj bučni grad, u kojem je bio 
zaostao Ahmet. Predje i preko one planine, gdje ga je čekao 
derviš, da s njime podijeli blago. Ali je Džemalu još uvijek 
ostalo toliko, da se Ahmet ne će moći s njime mjeriti. 

Ušavši u grad sa svojim natovarenim bijelcima, pod zaštitom 
triju časnika, nadje Ahmeta u velikom siromaštvu i odmah mu 
priskoči u pomoć. Kad su to tamošnji trgovci i kafedžije spazili, 
svi su se sjatili oko bogatog putnika, neka iskupi njihova dužnika 
Džemal to drage volje učini, ali uz jedan uvjet: Ahmet mora 
za taj dug primiti sramotni žig na čehi, kako ga nose robovi na 
lijevom ramenu. 

Pašin sin se svom silom otimao toj sramoti, pa se oni 
složili, da će mu Džemal žig udariti umjesto u čelo u gornji 
lakat. Tako i bude, a onda su krenuli kući. Ahmet je na jednom 
svom konju bez tovara hitro presjekao drumove i ravnine, dok 
je Džemal bogatim teretom polako odmićao. 

Došavši kući, otputi se Ahmet sa svojim ocem k Bejtula-paši. 
Unatoč sramotnog žiga, što ga je pomno krio, pričao je ondje 
o čudnovatim dogodjajima i junaštvima, što ih je širom svijeta 
proživio, da su mu se strani narodi divili, a on da se povratio 
velikim bogatstvom, koje se za njim doprema na silnim 
brodovima. 

Bejtula-paša mu povjerova i oni utanačiše svatove. Kad g-a 
Tipitaše, što se je desilo s Džemalom, reče Ahmet, da je putem 
poginuo, pa da leži negdje u šumi, izderan od vukova. Jedino 
Feima nije mu povjerovala ni riječi. 

Tad se svadbeno slavlje započelo, a taj zijafet trajao je sedam 
dana, u kojima vjerenik još uvijek nije smio da uoči svoju 
nevjestu. Na prvi dan pozvao je Bejtula-paša sve odličnike iz 
bliza i daleka, na drugi dan svu mnogobrojnu rodbinu po njemu 
i po hanumi, na treći sve age i begove, na četvrti sve gradjane 
iz čaršije, na peti prijatelje hrišćane, na šesti starješine iz 
obližnjih sela, a na sedmi dan sirotinju. Iz bogatih svojih 
hambara podao je milostinju apsenicima u tamnicama, bijelog 
hljeba bolesnicima, pečenog vola putnicima, guslarima i sli¬ 
jepcima, što ukraj druma pjevaju i nariču, a kroz tri dana dijelio 
je Žito svakom gladnom čovjeku. Neka svijet znade i saznade, 
kad je Bejtula-paša vjenčao svoju prekrasnu jedinicu. 

Kad je zijafet minuo u kućama obih roditelja, došao je Ahmet 
po svoju vjerenicu. Ali je ugledao čudo. Pred njenim čardakom 
zastali su arapski atovi, nakićeni na svatovsku sa zlatom i 
kadifom, natovareni bogatim plijenom, a časnici su stupili pod 
trijem i umolili Bejtula-pašu, ne bi li se oni sa svojim gospo¬ 
darom jedan dan ovdje mogli odmarati. 

Ušavši u selamlik, našli su tamo još posljednje svatove, dok 
se je mladenka u gorkom plaču skrivala pod jašmakom i otimala, 
da slijedi mladoženju. Ona je medju časnicima smjesta pre¬ 
poznala svoga Džemala, ali ne reče ništa. Po starom običaju 
pristupila je k svakom gostu, da se oprosti, poljubila ga u ruku, 
al kad je došla do Džemala i spazila na njegovom prstu darovani 
svoj vjerenički prsten, što mu ga je nekoć podala u kafi, cikne 
od sreće : 

»Tako mi Alah pomogao 1 Džemal nije nastradao u šumi, nit 
su ga vuci izderali, već nam se je vratio zdrav i čitav 1 A sad 
da vidimo, koji je moj gjuvegija prošao kroz svijet, i koji se je 
vratio mudriji i bogatiji 1« 


Roditelji i gosti u čudu su se gledali. Džemal je pristupio 
Ahmetu, otkrio mu rame, malrar se i taj otimao, pokazao užeženi 
sramotni žig, te ispričao sve na dušak, što su proživjeli. Onda 
je goste odveo u dvorište i pokazao veliko svoje blago na 
plemenitim konjima. 

j Kad su to roditelji čuli i vidjeli, a časnici im te riječi potvrdili, 

zagrliše Džemala, svog posinka, a Bejtula-paša podiže glas : 

»Alah je velik 1 Pravda je pobijedila I Ne ću ni ja da griješim 
dušu [ Neka svatovi započnu iznova I« 

Ovo drugo pirovanje nije trajalo samo sedam dana, već tri 
puta po sedam dana. Za to vrijeme sašao je s planine i stari 
derviš, a kad je Džemala jedan čas našao na samo, govorio 
mu je: 

»Utanačili smo, da sve podijelimo, dakle pripada meni i 
polovina tvoje nevjeste I« 

Džemal problijedi, dosjetivši se, kako je derviš raspolovio 
majmuna. No starac, videći njegov strah, reče : 

»Ne boj se, sinko, ja sam se s tobom našalio 1 Ja sam poslan 
od samoga Alaha. Ti si bio odabran, da po svijetu liječiš ljude, 
a sad si dočekao za svoj trud pravednu nagradu. Tamo vani 
na drumu čeka te ona druga polovina od šest konja sa zlatnim 
teretom, što si ga pošteno sa mnom podijelio. A na magarcu 
(> ima još više vreća svakojakog blaga, što sam dometnuo. Budi 

sretan, Inšalah 1« ^ 

22. LUKAVI OMIŠ ANI 

<DALMATINSKA> 

JEDNOĆ su se digla tri Omišana, da brodom krenu uzduž 
I obale prema sjeveru, pa da vide, je li narod ondje pametniji ili 
gluplji od njih. Ali su bili loše sreće, nigdje nisu našli zarade, 
već potrošili ono malo, što su od kuće ponijeli. No Omišani su 
bistre glave, ne boje se gladi. Ponajprije su prebrojili posljednje 
svoje pare. Žalosna im majka I Jedan je u dubokom džepu našao 
samo dvije banice (kovani novac od 10 novč.), drugi samo jednu, 
dok trećemu nije preostala a ma baš nijedna. Tad su se tješili: 

»Kako Bog da i naša pamet 1« 

Kad su pristali do omanjeg dalmatinskog grada, razmišljali 
su, kako će na brodu prirediti slastan ručaL Onaj, u kojeg je 
bila jedna banica, reče : 

»Ja ću pribavit kumpir (krumpir) f« 

Onaj, koji je u džepu gizdavo zveckao sa dvije banice, reče: 

»Ja ću dobavit vino 1« 

Onaj treći, u čijem je džepu bio pusti mrak, reče : 

»Ja ću donijet ribu f« 

Tad su pošli na kopno, a na rastariku jedan drugome 
dovikivao: 

»Sad dušu u se pa pomoz Bog 1« 


Onaj s jednom jedincatom banicom, oholo se usšetao kontra- 
dom (ulicom), naherio kapu i klicao: 

»He-ej, be-ej, kome sam dužan jednu banicu, neka mi se 
javi I Dat ću mu je za kumpir I« 

Narod ga je slušao i ne slušao, nije mario za budalu. Omišanin 
podje dalje, uspne se uz kamenitu uličicu, viče i viče i nudja 
svoju jadnu banicu, kadno stane pred njega djevojčica, noseći 
na glavi konistricu (košaricu) krumpira. Kad se Omišanin iznova 
razvikao, ona mu je govorila 

»Šior (gospodine), meni si dužan!« 

Taj izvadi iz džepa svoju banicu, pa će uslužno ; 

»Na ti, divojčica, ali mi za to daj kumpira! No to je puno 
malo! Ajde ti lipo dorna, donesi još dvi konistre kumpira, ja 
ću te ovod čekat, a sve ću ti dobro platit I« 

Tim riječima stavi on banicu opet u džep. 

Djevojčica se poradova, istrese krumpir na zemlju i pobrza 
kući, da ga još donese. Omišanin natrpa krumpirom džepove i 
kapu, zatrči se prema obali kano da je utekao ispod konopca 
i prispije sretno na brod. 

Onaj, koji je gizdavo zveckao sa dvije banice, ode medjutim 
od konobe (vinskog podruma) do konobe, svuda zaviriva, gdje 
bi najbolje pogodio, noseći pod pazuhom omašni botiljun (bocu) 
od tri litre. Napokon nadje konobu, u kojoj je drijemala nemoćna 
starica. On se stane s njome pogadjati: 

»Ej, kuma, doša ti je dobar kupac! Vaja li ti vino ? Ma se 
pogadjajmo bez privare i grihote!« 

Starica se stade preklinjati: 

»Loretske mi Madonne! Zdravja mi moga! Nisam još nikoga 
privarila, ne ću ni tebe ! Kušaj f« 

Omišanin ogleda trbušaste bačve, kuša vino, jedno i drugo 
i treće, bome valja. Rodilo je na kršnom brijegu, pod dalma¬ 
tinskim žarkim suncem, pa je slatko i mirisavo. Dvije su mu 
banice u džepu zvonile kano da je stotina zlatnika, pa će starici: 

»Ajde, kuma, napuni mi ovaj botiljun od najcmijega, odnit 
ću ga za mustru. Ako mojoj braći bude drago, uzest ću od 
ovoga tri bačve I« 

Starica se digne na teškim nogama, poče točiti iz najveće 
bačve,' ali je u konobi bilo škuro (tamno), a stare su ruke po¬ 
drhtavale, pa nisu stigle. Kad je Omišanin spazio, da se je 
botiljun napokon naprmio do grla, baci potajno veliki drveni čep 
pod bačvu i zaviče : 

»Oštija I Ispa mi čep 1 Čuvaj stara 1« 

On tobože po zemlji traži očima i pipa rukama, ali ni s kan- 
delirom (svijećom) nije ništa našao. A starica od bojazni za 
skupo svoje vino nogama je tapkala i tihe kletve medju zubima 
mrsila. Tad se Omišanin tobože dosjeti, pa zaviče iznova: 

»Kuma, a ti drži prst u bužu (luknju), da se vino ne istoči f«: 

Starica stišće i stišće prste unutra, što bolje može, pa u svom 
strahu ne vidi, da je putnik s napunjenim botiljunom ispao iz 
konobe i otrčao prema moru. Žurio se kao pomaman, znajući,, 
kad je supa (juha) vrela, može ga i opeći. 

Onaj treći, što nije imao nijedne banice, pošao je drugim 
putem, pa je na uglu spazio dječaka, koji je pred sobom držao 
krtol (plosnatu košaru) s ribom. Njih dvoje se je ukratko po- 
gadjalo, a onda reče Omišanin : 

»Ajd, mulac, nosi iza mene I« 

Prešli su piazzu i došli do lijepe kamenite crkve, pa će putnik :■ 

»Ja sam popov brat I Gren mu reć, da plati ribu [ Ti me 
ovde čekaj 1« 

Momčić je krupnu svoju ribu u krtolu pridržao i čekao stranca.. 
A čekao je vrlo dugo i strpljivo. Ovaj je pako ušao u crkvu,, 
tamo čekao, dok je župnik ispovijedao nekog starca, onda 
k njemu pristupio i ponizno rekao : 

»Molim vas, šior kurato, ispovidite mi i moga maloga, koj 
isprid crikve čeka I« 

Župnik kimne glavom, a Omišanin izidje i dozove dječaka :: 


»Mulo, kurato (župnik) ti šalje ordin (zapovijed), neka dojdeš 
po pinize, a ja da odnesem ribu u kužinu (kuhinju)!« 

Mali mu povjerova, preda mu krtol s ribom, udje u crkvu, 
dok Omišanin s plijenom pohiti na brod. Župnik je dječaka 
čekao u propovijedaonici, a kad ga ugleda, mahne mu rukom, 
neka pristupi na ispovijed i šapne : 

»Klekni!« 

Mali se zamišljava, što mu to pop govori, a kako nije bio 
strašljiv, upita : 

»Šior Ziozi (Gjorgje), očete mi platit, da gren ča (da idem) ?« 

Pop se otrese na maloga: 

»Šta ću ti ja platit ? Jesi li se doša ispovidit ?« 

Dok su se njih dvoje ovako natezali, prispio je i taj Omišanin 
i\a brod, pa su sva trojica veselo razgledavala, što su bez ijedne 
banice dobavila. Lijepo bi sad bilo ispeći tustu ribu, pa je zaliti 
vinom, ali nije bilo začina- Što će sad ? Nijedan neće da izadje 
po drugi put na kopno, previše je bilo brke, vrgli su zlo na zlo, 
grijeh na grijeh, pa bi moglo doći do galame i zatvora. Tad 
reče jedan od njih : 

»Ajd, dignimo sidro i putujmo naprid! Bit će još ludog svita, 
koji se more privarit!« 

Kad se primračilo, zastali su kraj omanjeg mjesta, izašli 
pred svijet kao čestite duše, noseći svoj krumpir, ribu i 
vino. U nekoj tihoj uličici ugledali su ženu do komina, kako 
vari večeru. Oni će njoj : 

»Dobra večer, kuma!« A ona njima : »Hvaljen Isus !« 

»Ajde kuma, spremi nam večeru! Đonili smo, što je potriba, 
a ti kuvaj, pa ćeš s nami jist i pit!« 

Žena se zadovoljno nasmiješila, ponudila strancima mjesto, 
očistila ribu, kušala vino, a bila razgovorljiva i šaljiva. Kad je 
ribu dobro namastila i na vatri ispržila, stali su zajedno večerati, 
a kako je domaće maslinovo ulje baš valjalo, to su putnici 
tražili, neka im žena napuni veliku botilju, koju će ponijeti na 


put. Kad su se spremali na odlazak, stala je žena pred njih i 
tražila svoju platu. Omišani su se začudjeno zagledali jedan u 
drugoga, pa se pitali: 

»Šta ? Koji je sad na redu, da plati ?« 

Kruto su se pred ženom posvadjali. Jedan je tvrdio, da je 
skupo platio vino, drugi ribu, treći krumpir. Nastala je vika i 
graja i prepirka. No žena je bila snažna i neustrašiva, pa je 
stala na kućni prag i branila dužnicima, da izlaze. Pokuša jedan 
i drugi i treći, ali ona stoji ukočeno kano voštani duplir kraj 
plamena, a ne da nikome mimo sebe. Tad će onaj jadnik prazna 
džepa: 

Čuj, kuma, jedan od nas vaja da plati! Oštija mu! A znaš 
šta ? Neka odredi šćap (batina)!« 

Tad su ženi zavezali oči, u ruku joj podali batinu, a ona neka 
udri. Koga će zapasti štap, onaj neka plati. Žena mlati i mlati, 
po podu, po vratnicama, po uzduhu, ali ne pogodi nikoga. 
Omišani su naime tiho svukli cipele, vješto izmakli na brod, a 
ona ostala kratkih rukava. Odjednom pred njom zastanu koraci. 
Bio je njen muž, a ona zamahne i zaviče : 

»Plati, lupež, plati! Grom u te!« 

Čovjek joj mukom izmakne, istrgne joj batinu i facolet 
(maramicu) s očiju, pa će Ijutito ; 

»Kome ti pritiš, da plati? Ti ćeš meni platit!« 

Žena udari u bijeg, on za njom, ali kad je sjela do kišnika 
(cisterne u kojoj se čuva kišnica) da odahne, u suzama i jedu 
mu je sve ukratko ispripovijedala. Na to muž bijesan udari 
prema pristaništu, da uhiti lopove, ali ovi su već odjedrili. Teško 
onima, u kojih je šuplja tikva ! 




23. CAR DUKLJANIN OTEO SUNCE 

<IZ HRVATSKE BANOVINE) 

K a D je Sotoni uspjelo, da pobuni angjele protiv Svevišnjeg 
Stvoritelja svijeta, a oni htjeli, da po moći i pravicama 
budu ravni svome Gospodaru, ovaj se razljuti, pa nevjernu djecu 
izbaci iz nebeskog raja. 

Angjeli su se nato otputili na zemlju, ali su od osvete iste 
noći sa nebeskog svoda ukrali sunce, dok se je ovo drijemajući 
bilo smrklo, pa su ga sobom ponesli dolje. S tim zlatnim teretom 
pali su na jadransku obalu u gizdav grad od bijela mramora, u 
kojem je stolovao car Dukljanin. 

Moćni ih je vladar ljubazno primio, nastanio ih u svojim 
hramovima od porfira i ružičasta mramora, pa im je milostivo 
govorio : 

»Bit ću vam dobar i darežljiv gospodar! Ničega vam ne će 
uzmanjkati, a ne tražim nikakove nagrade, tek jedno ću si pri¬ 
svojiti : nebesko sunce.« 

Ne mareći za živahne prigovore, car je sunce žabo na svoje 
koplje, uprtio ga na ledja, a kudgod bi otada pošao, svuda bi 
sunce sobom nosio. 


Gornja je slika starinski original. (Opaska aut.) 










No sad je sunce bilo zemlji preblizu, a to se je kruto osjećalo. 
Nježno cvijeće i tanke travice mahom su se opržili, u drveću 
i grmlju sušili su se sokovi, pa se ono okrutilo, a sve, što bi u 
prirodi na novo' nicalo, smjesta bi sunčana žega uništila. Žedna 
je zemlja lakomo ispila potoke i rijeke, pa je ostalo jedino 
vječno more. 

Zemlja se vrućim vapajem potuži Gospodu Bogu: 

»Skapavam od suše! Sva mi rmitrinja gori! Naokolo su 
zamrle vodene žilice, nema nigdje kaplje, da bi me nakvasila, 
pa ću okrutiti kano planinski krš. Pomozi Gospodaru svijeta, 
digni sunce na pravo svoje mjesto I« 

Bog se ražali nad zemljom, koja je već kroz tisuće godina 
hranila sav ljudski rod. On pozove preda se najvjernijeg svog 
Arkandjela, te mu reče : 

»Spusti se na zemlju I U najčamijem kraju svijeta na jadran¬ 
skom moru, gdje živi prokleti neotesanac, mladi car Dukljanin, 
čini naše sunce mnogo kvara. Dukljanin ga je odmetnutim našim 
angjelima oteo, pa ga vjerno čuva. Nastoj, da mu sunce uzmeš, 
bilo laskanjem bilo silomi« 

Arkangjel se duboko pokloni, a onda se, nečujno lebdeći p)o 
svemiru, spusti u jadransko Primorje izravno do raskošnih 
dvorova cara Dukljanina. Vladar je na terasi počivao u grimiznoj 
mekanoj nosiljci, ali usprkos nesnosne žege nije se usudio 
da zadrijema, da mu ne bi tko ukrao sunce, što ga je navin 
koplja bio smjestio do sebe. 

Okolo cara stajali su bijeli robovi, te svoga moćnoga vladara 
hladili dugačkim mahalicama od bijela paunova perja. K njemu 
pristupi otmjen stranac, Arkangjel, lijepo se s njim pozdravi i 
upusti u ugodan razgovor, a on ga pozva, neka mu koje vrijeme 
bude gostom. 

Dukljanin je uz to svejednako mislio : Taj mi hoće da ukrade 
sunce, zato ga treba vječito nadzirati. 

Arkangjel je pako mislio : Ala je car sumnjičav i opiezari’ 
Treba da uprem sve sile i sav razbor. 


Svaki dan sjedilo bi njih dvoje na morskom žalu, srčući 
pohlepno i najmanji hladni dašak, koji bi se dizao za vrijeme 
p>iime. Tamo bi oni jeli i pili, prijateljski bi se razgovarali, pričali 
dosjetke, ali potajno razmišljali kako bi jedan drugoga prevaaro. 

Izmedju njihovih počivaljka je bilo na koplju nabodeno 
sunce i pripicalo paklenskom zlobom, a njih dvoje lakomo su 
prema njemu zirkali. Tad se dosjete, da bi se zapravo u moru 
mogli malko da ohlade. Car digne koplje sa suncem, usadi ga 
' do obale, pa će hajdi [ zaroniti u valove. 

Plivali su amo i tamo, gore i dolje, no tek što bi se jedan 
približio do obale, dmgi bi hitro za njim, vrebajući na sunce. 
Najedanput će Arkangjel pustopašnim smijehom : 

»Ajde, care, da vidimo, tko će dublje uroniti [« 

Dukljanin ga ošine pronicavim pogledom i pomisli: Ha, sad 
hoće da mi ukrade sunce I No da ga stranac ne smatra 
plašljivcem, on će glasno: 

»Neka bude, ali najprije uroni ti, pa da vidimo, što znaš U< 
Arkangjel uropi naumice na najdubljem mjestu, pa ga dugo 
nije bilo vidjeti. Car se obradova i tiho kliknu : 

»Toga sam se neprijatna gosta riješio za uvijek 1« 

Ali najedanput digne se Arkangjel zajedno s velikim valom, 
noseći na dlanu srebreni morski pijesak, što ga je na dnu ubrao, 
te ga smiješeći se pruži caru. Nema fajde, sad mora i car da 
roni. Ali kako će ? Da sunce ponese sobom ? Ono bi se u vodi 
ugaslo. Da ga ostavi na obali ? Nema na zemlji pouzdana 
čovjeka, kojemu bi ga povjerio. 

Tad se car dosjeti, da treba suncu naći čuvara, koji je izvan 
ij Jjudska prevarljiva roda. On pljune na tle, pa se pred njim 

^ _ stvori ptica, siva svraka. Ona je po naravi za blistavim stvarima 

još lakomija nego li čovjek. Ta će suncu biti najbrižniji čuvar- 
Sad je car mirne duše uronio na dno mora. U onaj čas, kad 
p je iznikao s površine, pretvori ju Arkangjel u led, ispod kojega 

će zakopati cara Dukljanina. Nagomilao je dvanaest naslaga 
leda, a svaka je mjerila devet lakata u debljini. 

Od te silne studene struje u prvi čas su svraki zamrla krila, 
kljun i noge. Za to vrijeme je Arkangjel bez zapreke uhvatio 
sunce i slavodobitno s njime poletio prema visinama. 

Kad je car dospio na morsko dno, začu odjednom svrakino 

prođimo grlo ; 

»Kvar-kvar-kvar!« 

Car se trgne, upre svu svoju mladenačku snagu, da su ga 
morske struje naglo podigle, tjemenom je udario u ukrucenu 
površinu i probio šest naslaga. Ali je nad njim bilo njih i više. 
Stoga je zaronio još jednom sve do dna, uhvatio težak kamen, 
stavio ga sebi na tjeme, zaletio se iznova u vis i njime probio 
još i ostalih šest naslaga. 

Na morskom žalu čekala ga je svraka. Ona je razastrla snažna 
svoja krila, Dukljanin se uhvatio za njih i s njom uzletio u 
visine u potjeru za nevjernim gostom. Letjeli su po svemiru, 
kano da se grabežljive zvijeri love po prašumi. 

Kojput bi u Arkangjelovim rukama zablijesnulo sunce, sto 
ga je uzalud krio iza oblaka. Hitro bi svraka onamo upravila 
svoj let. No oblaci bi se u nemirnom vazduhu vitlali kao debelo 
o-ranje u vihoru, zavaravali bi i dražili, jer je njima upravljao 
sv. Ilija. U mahnitom lijetu sa vrelim teretom pod pazuhom 
nastojao je Arkangjel, da iznikne, ali bi ga vazda odavali 
sunčani traci. S druge strane je pako svraka svojim vječitim 
blebetanjem spriječavala cara, da se krišom domogne plijena. 

Odjednom zagrmi Dukljanin kroz oblake; 

»Stani, druže, da ti nešto kažem!« 

Arkangjel mu odvrati; 

»Nemam kada, care, žuri mi se kući!« ^ 

Božji sluga prtio je sunce sve to teže, jer je bilo puno vrelm 
iskara, koje su se u letu sve to više uspirivale. Ruke su mu 
već bile posvema opržene, kano da su ih žegle koprive. ^ 

Svraka je medjutim na lakim krilima nosila cara sve to blize, 
pa joj je uspjelo, da angjela uhiti u tom času, kad su pred njim 
već i raskrilile rajske dveri. Arkangjeo šmugne unutra, pio- 

klinjajući nevjernu braću odmetnike, za koje je morao toliko 
da pati. U tom času uspije caru, da kroz pritvorene dveri uhvati 
Arkangjelovu nogu, te u braini od stopala otkine komadić mesa. 
No odmah mu se pred očima smrači, i on se probudi tek na 
zemlji u svojoj počivaljci. 

Arkangjel postidjeno stupi pred Svevišnjeg Gospodara 
svijeta, pa mu se prituži: 

»Gospode, vidi, što mi učini taj podmukli zemski stvorak [4 

On digne nogu sa ranjenim tabanom i nastavi; 

»Što ću sad, kad sam tako nagrdjen. Ne ću više biti naj- 
savršenija 'tvoja slika i prilika I« 

Gospod Bog mu se slatko nasmije, i 3 a se domisli: 

»Lako za to! Izvršio si spram svog Stvoritelja svoju dužnost 
kako valja, stoga budi bez brige. A da ne budeš nakaza medju 
savršeno lijepim stvorovima, to naredjujem, da odsada svaki 
ljudski taban imade jednaku izdubinu!« 

Gospod Bog tada postavi sunce na prijašnje svoje časno 
mjesto. Kad je ono sa visine po starom mnogovjekom običaju 
opet sjalo blagim svijetlom, a ljudi se na zemlji oporavljali od 
nesnosne žege, ali i od tjeskobnog sumraka, koji je bio zavladao 
posljednjih dana, u čudu su ogledavali svoje tabane. Na svakoj 
se ljudskoj nozi stvorila zavijena udubina, kano da si skoknuo 
s visoka i zgnječio stopalo. 

24 - JAJEVO DRUŠTVO 

<BOSANSKA> 

K roz vjekove su se po zemlji skitali Kapisuzi. Tako je narod 
nazivao Turke bez službe i bez hljeba. Jedan njihov gladan 
brat došao je jednom u bosansko selo, zastao na pragu siromašne 
kuće i od reduše tražio užinu. , 

Ona mu odgovori: 

»Ništa nam nije jesenas rodilo. Nemam ni djeci što da 
dadnem 1« 

Kapisuz po svom običaju ne htjede da popusti, već će opet: 
»Pa uzmi bar jedno jaje, ter mi načini čimbur (ispečeno) I« 
U kući je bilo jedno jedino jaje. Ono je bilo sakriveno na 
polici, a kad je čulo, da se radi o njegovoj glavi, polako spuza 
i pobjegne u svijet, gdje nema Kapisuza- Na svom putu sretne 
mlada pjetlića, taj upita jaje, kuda će, a ono mu reče : 

»Bježim od zuluma (turskog nasilja) 1« 

Nato mu pjetlić ispriča, da Kapisuzi htjedoše njega da zakolju, 
ali su na sreću bili pijani, a mačevi im tupi, stoga je mladac 
mogao da izbjegne kroz uzduh. 

Njih dvoje krenu zajedno dalje, pa susretnu ovna, koji bješe 
ispod zulumčarskog nasilja upravo uprcao. Iskazavši svaki svoju 


tugu, podjoše u društvu dalje i sustigoše magarca. Opet svaki 
ispripovijeda svoje, a magai'ac reče ; 

»I- ja, bih se rad kudgod ukloniti. Premda nosim drva, vodu, 
vreće u mlin i iz njAga, sa svijem tim mi ne dadu zobi, već 
moram da se hranim sa konjskim ogrizama. Još bih prebolio 
i to, da me ne biju, kad teško nosim«, 

Društvo povede sobom i magarca, a dalje se namjeri na 
mačka, koji, zapuhavši Ijutito brke i čučeći na kladi pokraj puta, 
a u strahu-vrteći očima na sve strane, upita jajevu svojtu, kuda 
kreće. Svaki iskaza svoj hal i belaj (muku i nesreću), pa se kraj 
mačka odmarahu. Ovaj im pakp ispriča : 

»Ta i mene je iz sela otjerao zulum 1 Jedva sam iznio živu 
glavu f Ako me primite u svoje društvo, bit ću vam pažljiv 
drug I« 

Onda zakrenuše zajedno u šumu, gdje ih ugleda lisica. 
Slušajući njihov razgovor, ona izleti pred njih, pa će ovako : 

»Baš je i meni zulum Kapisuza dojadio I Vazda naštelekaju 
na me paščad, pa će mi umalo koža ići na pazar f« 

I nju primiše u društvo, ali tek onda, kad već utanačiše, da 
će ona orozu (pijetlu) biti obzirna posestrima. Tad se namjeriše 
još i na vuka, koji se potuži: 

»I meni skrivi zulum I Od šta se god ovce poplaše, viču: 
vuk je kriv f Tad navale s jedne strane ovčarski psi, a s druge 
Kapisuzi s toljagama i puškama. Ele, izgubit ću glavu, ako ne 
podjem s vama I« 

Njih sedmero, uzevši se za ramena, podjoše složno dalje. 
Poišavši malko, namjeriše se na jednu lokvu, a lisica reče : 

»Ovdje treba otpočinuti, najesti se i dobre se vode napiti, 
jer Bog zna, kad ćemo se opet namjeriti na vodu.« 

Svi rekoše : »Dobro 1« 

Jaje okrene trbuh prema suncu, da se ogrije, magarac i ovai\ 
stanu pasti, lisica potraži baje (neke trave), pjetlić češa travu, 
a vuk obori nos niz oči i nešto se zamisli. Zatijem se prikuči 
k ovnu, te mu zašapta : 

»Druže, ti znati imaš, da je vilajet (svijet), u koji mi idemo, 
mlogo vučljiv (pun vukova), pa da ti nijedan dan više ne ćeš 
nositi na ramenu glavu. Daklen daj, da ja tebe pojedem, a ti 
sebi izaberi smrt najlakšu.« 

Ovan čuvši to pomisli, da se ne će spasiti od vuka ni danas 
nr sutra, ako ga odmah ne prevari, pa će mu prijazno : 

»Hvala ti, moj dobročinitelju f Kad si već tako dobar, da mi 
hoćeš skratiti muke, onda stani pred vrbu i zini, što bolje morež. 
Ja ću živ u tebe uletjeti 1« 

Vuk radosno pobrza pred vrbu i zine. Ovan pako ode daleko, 
da se zaleti, nasrne kao strijela i vilašastim rozima razvali vuku 
žvalje- Ovaj pane, otegne noge i lipsa. 

Sve se jajevo društvo tome obveseli i pohvali ovna. Otpo- 
činuvši dobro, hoćahu poći dalje, kadno će oprezna lisica : 

»Mrtva druga ne smijemo ovdje ostaviti! On će se usmrditi, 
pa ne će niko ovdje moći ni otpočinuti, a kamo li vodu lokati, 
nego će nas svaki stvor proklinjati: »Tko ga je ubio, kuće svoje 
ne vidio !« Pa Bog zna, ter nam bet hoda (kletva) ne naudi. 

Ovan reče : • 

»Ja sam vuka ubio, ali tko će ga nositi ?« 

Svi pogledaše na magarca, a taj uzdahne : 

»Megjer! Moj tovar ne će nikada da me ostavi!« 

Magare strpljivo klekne, a društvo poskoči, pa neko za glavu, 
neko za noge, neko za rep popavši vuka, presedlaše ga preko 
magarca. Zatim se otale digoše, ter aj-aj-aj! dospješe u vilajet, 
gdje nema ljudi, pa ni Kapisuza. Tamo se iz nekakove špilje 
začu buka. 

Opet će lisica : 

»Ako su ono ljudi, pa možda još i Kapisuzi, valja bježati 
dalje. Ajde ti, jaje, tebi ne će niko ništa učinit, idi pa pitaj, more 
li se tuđe noćiti.« 

Jaje udje i vidi, da je tamo vučji pir; Na čelu sinije (stola) 
sjedjeo je stari vučji svat, a jaje ga zapita, da li poštene duše 
mogu ovdje prenoćiti. Stari vuk odgovori: 

»Možete, ako ste zbilja poštene duše!« 

Nato društvo oprezno udje, ali magarac prije svega pred 
pećinom svali mrtva vuka. Gosti posjedoše oko sinije, a vuci 
im nazdravljahu iz velikih volovskih rogova. Magarac nato skoči, 
pa će junački: 

»Bre, stari svate! Ni u tvoje ni u moje zdravlje, već u onoga, 
koji je pred kućom !« 

Umukoše. Stari svat vučjim jezikom zapovijedi jednome, 
neka vidi, ko je vani. Izadje vuk, a vidjevši mrtva brata, podvi 
rep i pobježe u goru. Stari svat zapovijedi drugome isto, ali i 
taj učini kao prvi, i tako se izredaše svi do najstarijeg. 

Najposlije će stari svat: 

»Sad ću se vratiti!« 

Ali i on pobježe za svojom družinom. Čučnuvši se u gori svi 
zajedno, koji su pobjegli ispred jajevog društva, poče ih stari 
svat poučiti ovako : 

. »One živine, prije nevidjene, oli su naša izgibio (pogibelj), 
oli ne. Nikako ne valja, da svi sunemo u pogibio, daklen bolje, 
da jedan od nas oli pogine, ali ih rastjera. Možda će sebi ne¬ 
umrlu slavu učiniti« 

To čuvši najmladji vuk, trgnu se na srijedi, i hvaleći se, reče : 

»Idem ja one kukavice rasprhati«. 

On udje u pećinu medju goste. Spazivši ga magarac, skoči i 
stražnjim nogama počne vuka mlatiti u rebra. S druge strane 
zaleti se ovan, pa ga vilašastim rozima stane gruvati. Lisica ga 
uhvati za rep, da ga podmetne, mačak mu se prikvači pod vrat, 
pa ga sad jednom šapom, sad drugom opatme po nosu i po 
očima. Pjetlić se pako diže na krila, pope se na pantre (grede), 
a prelećući s jedne strane na drugu, ponavljaše : 

»Ko-ko-ko f Trista mu gromova 1« 

Jaje pako, koje bješe blizu vatre, kad vidi, da se je vuk onamo 
prikučio i ne imajući kuda da uteče, nego se pritisnulo uz žegu, 
tako se ražesti, da od jada puče, ter vuka zaslijepi oko očiju. 

Mladi vuk na posljedku trgnu natrag, uprca na vrata, a jedva 
živ uteče u goru medju svoje drugove. Ondje ga upita stari svat: 

»Što dakle bi ?« 

Mlado vuče odvrati teško hripljući: 

»Znat će uvijek moja rebra, što bi 1« 

Zatim ispriča, što je muke i straha propatilo. Vucima se od 
strave naježi dlaka, pa će stari svat: 

»Ta čujte, ovo je naš pomori Bježimo dakle!« 

Oni se ne usudiše bježati golim brdom, nego podjoše nuz 
rijeku, da pokraj vode uhvate šumu. Poslije dugog lutanja i 
krvavog znojenja kroz gusto šikarje izvališe se napokon na 
jedno brdo i namjeriše se tamo na starog medvjeda i na divljeg 
krmka. Njih dvoje se je dan prije bilo pobratilo, ter se tuđe 
sada častijahu. 

Medvjed opazi, kako se bokovi u vukova nadimaju kao 
kovački mjehovi, ter upita: 

»Što ste se tako napuhali ?« 

Drkćući će stari svat: 

»Bre, kakva nam je muka, dobro da nismo i pare ispuhali 1« 


On redom iskaza sve, kako je u rodjenoj njihovoj špilji nastao 
zulum, kakovog nije još svijet vidio. Nisu to kapisuzi, nego 
mnogo gore, objesne neke utvare. 

Nato poče i medvjed da se izjada: 

»Dabome, da je tako nešto 1 Eto sadjosmo pred vašu pećinu, 
a čuvši neku huku i tarlabuku, ne smjedosmo unići, već se ja 
pope na divlju krušku, a moj pobratim krmak žarovi se u bujad. 
Tek što se nas dvoje udobno smjesti, eto ti rupiše iz pećine 
prije nevidjene živine. Oni kudrov, gladna duša, uzbacio na 
vrat dva, uha, svako od pol aršina, a razvratio žvalje tako, da 
bi mogla uletjeti živa vrana. Za njim izadje jedno zvire duga 
'• nosa i još dulja repa, pa opet za ovim jedan s crvenom krunom 

na glavi — valja da je njihov kralj — a otraga nosi zakovrčenu 
perjanicu. Taj se raskorači kao žaba po ledu, pa na kratko 
zapjeva: »Ku-ku-ri-ku 1« Taj vrag spopade moga pobratima 
krmka svojim šiljatim zubom i kukama, i brez sumnje bi ga 
zadavio, da se ovaj nije snažno odbio i otrčao u šumu. Od¬ 
jednom se taj perušasti junak uzleti na krušku do mene- Kad 
ja to vidi, ja podmotavši sve četiri noge, bubnu s njime na 
ledinu. Jao! Što visina, što moja težina, što tvrda ledina, 
smrviše mi kosti u koži. Ne znam ni sam, za koliko sam tu 
ležao, dok mi se para ne povrati u nos. Tad se dadoh i ja u 
^ bježaniju za mojim pobratimom, ter se srećom namjeri na njega 

za brdom, gdje me je čekao.« 

Svečano će nato stari vuk: 

»Dakle braćo junaci 1« Nit je više mjesta ovdje nami, 

’ a bome ni vami, zašto je to naš pomor 1 Nego bježimo kud 

znamo, glavom preko svijeta!« 

iS Bježeći kao pomamni, uletiše u onaj kraj, gdje su kapisuzi 

T našli utočište, skriveni u veliku medvjedju špilju. Izbjegavši pred 

jednim zulumom, zapali su u još gori. Tamo su ih dočekale 
sigurne cijevi pušaka, pa su ti bjegunci ostavili gustu svoju 
^ dlaku i slasno svoje meso. Što nisu izjeli kapisuzi, to je bilo za 

gozbu njihovim psima. 

Jajevo društvo neko |e vrijeme stanovalo u vučjoj špilji. Kad 
je vidjelo, da sve velike zvijeri pred njim bježe, sve to više se 
je ono ogledavalo po šumi, ali nigdje nije bilo hrane — osim 
za ovna — koje bi društvo bilo vično od kuće. 

Za koje vrijeme izgubi se jedan i drugi i treći, svaki se šutke 
povratio prijašnjem svom domu, u stari jaram. Jedino jaje ostalo 
je na mjestu, jer je bilo prepuklo od jada nad mladim vukom. 

25. SUNČANA VURA 

<U HRVATSKO-ZAGORSKOJ KAJKAVŠTINI) 

U selu je bila stara cirkva, a ober cirkvenih vrat je zdavna 
bila namalana stara sunčena vura- Ni vre bilo puno videt nit 
od vure, nit od nacajhnanih brojkah, nit od žutega namalanega 
sunca V središču. Samo hrdjavi železnati cajgei špičil se je 
v zrak, a nigdar — ni za sto let - ni se posmeknul ze svojega 
mesta. Mužeki i mužačice, ki su se rodili v onem selu, bih su 
navajeni gledat na tu sunčenu vum, kak su ih navčili starejši, 
pak su navek pogodili, kulko je vun 

Jenkrat su se v ono siromašno selo navrnuli gospon plebanuš 
z varoša, a gda su prečastni vidli, da je na cirkvi samo jena 
splahjena sunčena vura, su obećali domaćemu gosponu župniku, 
da buju za ovu faru poslali z varoša jenu novu vuru turnovku. 

Turnovka je rihtig jen dan došla, pak ju jen človek zabil na 
turen pod drveni krov cirkve, naj bu ludima na zapoved, kak 
se more ju žurit pri delu, i kak more ju z birtije rajnše it dimo. 

Varošica vura strašno se je štimala pred mužekom’ Navele je 
z dvam cajgerom, kalcti da su božji prsti, pokažuvala na brojke 
i navek je glasno vudrla vsaki frtal vure. A1 najgorše se je 
štimala pred starom zlizanum sestricum spod sebe. 

Gda je z oblakah curel deždek (kišica), božji blagoslov, i 
namakal (kvasio) pola i dolove, onda se je z tom vodum najpredi 
oprala turnovka i neni cajgeri, a zmazane kaple su spustili, naj 
se cediju čez zid dol do bogečke stare vurice. Ak oče, naj ih 
polizne, em ima cajt 1 Gda nema sunca, em nema nikakvega 
dela, em nemie ni znamenuvat (označivati) vure, nit ima glasa, 
da bi zebrundala. 

Jenkrat su zopet gospon plebanuš došli z varoša, da vidiju, 
al je vse v redu, pak su rekli mežneru: 

»Poldan i pozdravlenje moreš zvonit po turnovki, a ne po 
bedastoj sunčenoj vuri. Naj se svet navči reda 1« 

Al mežner je vezda navek bil žalosten, kajti je i on bil navčen 
na sunčenu vuru. Ak je na njoj bila senca al ni, on je zmir znal, 
gda more zvonit. A vezda ga je ova varoška gizdavka čist 
zmešala. 

Ona je pokažuvala i vudrla frtale, kak god je štela, norila je, 
kak da su joj cajgeri pijani. Jenkrat je vudrla poldan, a mežner 
je bil pri delu v trnacu, pak je bežal dimo kak ždrebe, da zvoni. 
Al još ni bilo na sunčenoj vuri — koja nigdar ne prevari — 
jedenajsta prešla. Drugikrat je v letu bilo, sunce je vre tirjalo 
za goru, blago se je vre stiščalo pod strehu, a na turnovki je 
komaj vudrla četrta vura. Nigdar nisu cajgeri prav pokažuvali, 
nit ni mežner nigdar znal, gda bi zvonik 

Jen den bilo je to vre prebedasto i turnovki, pak se je malo 
posramila, kajti je znala, da zagorski mužeki nebuju dugo trpeli 
tu zmešariju. Najenkrat je postala prijazna, namigala je dole 
staroj zlizanoj sestrici, pak se je udostojila ju nagovorit: 

»Znaš ti morti, kulko je vur ?« 

Stara vura se je zečudila, polukala je gor ober sebe, pak je 
ponizno odgovarjala: 


»Nemrem im prav povedat, kajti je pri ineni doli baš senca I« 

Ona gizdavka na vršaku tiho se je smejala, a i stara vurica 
se je ž num smejala, pak se je rezbrblala : 

»Em mi lehko počakamol Gda bu negda pretegla i gda bu 
se sunce zopet rezsmejalo, onda burno vre vidli, al je poldan 
vre prešel, al ni. Znaju, pri nam v selu nisu nigdar bili vučni, 
tak jako gledat na vuru. Naši mužeki bili su navek strpežlivi. 
Gda je blago zatulilo, i gda je v našem turnu zezvonelo po¬ 
zdravlenje, onda su mužeki hitili motike na rame, zvlekli su 
z glave škrlačece, mužačice su sklopile ruke i vsi su se tiho 
molili Boga, pak je vsakom bilo prav. V jutro pak su ih zbudili 
kokoti, a gda su popevali tretji krat, akurat je bilo cajt, da ludi 
ideju na posel«. 

Turnovka se je zečudila, kak se je ta starica spod nje tak 
jako rezšlebekovala svojim bedastim mužačkim jezikom. 

Zato joj se je zopet grdo nasmejela: 

»A poklen kakva si ti vura, gda ne znaš znamenuvat cajt ?« 

To je poštenu staricu jako piknulo v srce, pak je jedko 
otpovedala gizdavoj varoški: 

»Znaju, gda sunce spi, lehko i ja spim 1 Rajše, nek da 
človekom povem (kazujem) laži, kakti nove vure, ki klepečeju 
i navek si rihtaju cajgere, al nigdar ne znaju povedat istinu I« 

Turnovka povleče vu se veter kakti srdita gizdava dama, i 
grunta (pomisli): Ta prostača ima svadliv jezik [ Ali joj je ipak 
prijazno odgovarjala: 

»Naj se srdit, babica [ Em ja tebe žalujem, kaj si tak 
nemoćna. Ja za sebe nigdar ne iščem (tražim) falu, kajti znam 
i sama, kulko vredim. Al mi sveti sunce, al ne, al je den, al 
noć, moji cajgeri moreju navek hodit, moreju skakat kak jarčeki 
od broja do broja, kak im zapovedam. Samo v jutro more dojti 
mežner, more ruku vteknuti vu moju nutrinju, more naviti moje 
vretene i male kolce, onda ja hodim furt jednak, čez dvajset 
i četiri vure. Ak moji cajgeri zemudiju poldan, nisem kriva, nek 

mežner, ki je vre rano v jutro pijan, pak me nezna navit. A1 ti, 
bogica, ka se meni vidi, nemreš ni vure brojit, nit nemaš 
nikakov glasek, ki bi popeval. Navek dremleš I« 

Sunčena vura je vezda čkomila. Naj varoška gizdavka govori, 
kajgod oče, ona se nebu ž num svadila, nek bu ostala strpežliva, 
kak se šika za stare spodobe. 

Dok se je ona zmešanka pod turnom još špinčila, prešli su 
oblaki, sunce se je pričelo sladko rezsmejat, a najenkrat se je 
ćela stai'a cirkvica rezsvetila, kak da je na se prevlekla nedelnu 
opravicu. I stari hrdjavi križek na vršaku, kega je veter navek 
tirjal, zehripel je od veselja. Megle su se rezkadile, pak se je 
najenkrat nasmejalo ćelo lepo Zagorje : vinogradi, zlatne kuruze, 
svilena travica na livadi, i pisane rožice v tmacu, brblavi potoki 
i bele steže. A ž nim su se smejali i zagorski mužeki i deca i 
siročeki živine- 

Sunčena vura se je prva pričela smejat. Namiguvala je 
svojemu železnatemu cajgeru, ki je zedrhtal od starine pod 
toplim sunčecem, a spod sebe pokažuval je tenku črnu sencu, 
koja se je polahko premekavala. 

Vezda se je i stara vurica gizdavo štimala, pak je poluknula 
gor na višak i veselo klicala : 

»Čuju oni, vezda im morem čist prav povedat, kulko je vur! 
Naj si dostojiju narihtat cajgera na poldan. Akurat je tuliko, 
sunce nigdar ne fali 1« 

26, INDŽE-VOJVODA 

{BUGARSKA) 

D ivlji Kirdžalije svu su zemlju izranili. Mjesta su većinom 
požgana, stanovnici što rastjerani, što poubijani, a stada 
su pobrana i u Gujumli dognana. Tužna bugarska zemlja sa 
sivim svojim kamenitim Balkanom jecala je i trzala se od krvavih 
rana svoje djece. 

Krvoločna četa Kirdžalija iza bijesne je pobjede slavila slavlje 
u razapetim šatorima, valjala se po mekim ćilimima, opajala se 
pjevom i razvratnim pričanjem. 

Usred tabora stajao je golem šator njihovih vodja, sav obavit 
debelim ćebetima (gunjevima) protiv nevremena, a na vrhu 
sjajila se pozlaćena jabuka, znak ratne snage. 

U tom šatoru, obloženom pirotskim i perzijskim ćilimima i 
mekanim dušecima, podvinutih su nogu sjedjeli vodje. Tri 
turske poglavice : Kara=Ee 2 .-(crni fes), krvavi glavar bez srca i 
ljubavi, Deli-Kadir (ludi sudija), silovit i razvratan, a onda 
Indže-vojvoda, bugarski odmetnik i izdajica svoje domovine. 

žalosna mu majka 1 Bolje da ga nije rodila bugarska žena, nit 
ga svojim mlijekom dojila, nit na božjem suncu ga jačala, ni 
junačila. Indže-vojvoda je sramota svoga roda, otpadnik od 
svete pravoslavne vjere, koji je zaboravio na hrišćanskog Boga, 
pobratio se s nevjernim Turcima, a sad tlači Hrišćane, kao da 
je bešćutna tupa marva. 

Kad su se tri poglavice zasitili odmora i dangube, uskipi 
iznova krvca u Indže-vojvode i on zavikne : 

»Karakolju (crni Kolja-Nikola) smioni moj barjaktaru! Idi do 
kirdžalijskih šatora i razglasaj posvuda: Predugo već mirujemo, 
od nedjelje do nedjelje. U koga je dugačka dvocjevka, sablja 
krivošija, svijetli jatagan i kratki pistov (pištolj), neka se digne 
sutra u zoru, i neka osedla živa svog konjića, da sa mnom krene 
na junački plijen!« 

Karakolja-barjaktar sasluša svog gospodara nijemo i ponizno, 
zatim se pokloni do crne zemlje i izadje, da izvrši zapovijed. 
No obojica drugih vodja čudno su klimala glavom, a tad će 
Deli-Kadir: 

»Indža-vojvodo, slavni naš bimbašo (major, koji vodi 1000 
vojnika)! Ne hodi sutra na plijen, već čekaj drugi koji dan! 
Sjutra je praznik pravoslavne crkve, veliki praznik, dan svete 
Trojice, pa bi lako mogao nastradati « 

IndŽa-vojvoda krupno zahohota: 

»Što je meni griža (briga) za svetu Trojicu ? Što je meni 
praznik pravoslavne crkve ? Dvadeset godina, otkako nosim 
tursko oružje, otkako sam obišao široke zemlje od sinjega mora 
do biser-Save, od Karpata do Olimpa, pm toj zemlji vojevao, 
bilo svetak ili petak, meni su svi dani jednaki. A baš mi se hoće, 
da sjutra idem na pljenidbu i punim šakama da se vratim:« 

On uhvati vrč cvijetnog pića i podvine ga tako naglo pod 
usta, da mu se je prosulo po silnim širokim grudima, a onda 
zadrijemao. 

Kad je zasjala zora na svetu caricu nedjelju, izašao je Indže- 
vojvoda iz šatora, pregledao 300 svojih brkatih i mrkookih 


146 


divljaka na žustrim malenim konjima, oboružanih na smrt i 
lelek (jadikovanje). Oni izvedoše pred bimbašu plemenitog 
zelenka, na kojem se sjajilo sedlo, srebrom preprugano i 
prošiveno, sa bijelim uzdama, zlatom okovanima. Taj objesni 
konjić nestrpljivo je rzao, kano da ne može da dočeka, da ga 
uzjaši Indže-vojvoda, silnik, krvopija. 

Put ih je vodio u Jenikjoj. Kad je tamošnji narod iz daleka 
spazio, da se približavaju bezbožni kirdžalije, od bojazni i užasa 
sklonuo se je u crkvu. U toj bijeloj pravoslavnoj crkvi upravo 
se je počelo pojati bogoslužje u čast svete Trojice, današnjeg 
blagdana. 

Dok je narod pun strave u crkvi klečao i svoga Boga hvalio, 
prispije divlja četa, opkoli hram, grune u crkvu, prodre ravno 
do ikonostosa (velikog oltara) i obori starca popa, da se je 
jadnik na zemlji tri puta prevrnuo. Zatim mu Indže-vojvoda iz 
slabašnih ruku istrgnu skupocjeni zlatni kalež, urešen s alemima 
i rijetkim draguljima, iz kojega je ispala posvećena nafora (hljeb 
božji), te glasnim hihotom strpa taj rijetki plijen u široki svoj 
svileni pas. 

Vani su medjutim bjesomučni kirdžalije harali kao gladni 
vuci usred krda ovaca. Ušli šu medju narod, ' koji je bio u 
stajaćem (nedjeljnom) ruhu, rastjerao ga jataganima i kunda¬ 
cima, da su se preplašene duše dale u bijeg prema svojim 
kućama, ne bi li ih obranile od grabeža i požara. 

Indže-vojvoda bio je danas zadovoljan. Grožnja Deli-Kadira 
bila je suvišna! Lagodno se je silnik ljuljao na raskošnom sedlu, 
na svom neustrašivom zelenku, ljevicom se hvatao za pas 
s ugrabljenim kaležem, a prolazeći kroz opustošeno selo 
Jenikjoj objesno je potcikivao : 

»U čast svete Trojice neka se pale zublje po svim krovovima I« 

Njegov ga konj dovede do malenog bijelog dvorca, ispred 
kojega je bio uzrastao krupni orah. Pod njim' stajao je dječarac 
Bugarin, od kojih dvanaest godina, a starinsku je svoju 
dvocjevku brižno ogledavao i ručicama milovao. 

Indže-vojvoda bio je danas sklon i šali. On na konju pristupi 
bliže i dozove dječarca: 

»Ovčarče, amo de I Šta će tebi puška ? Tvoje su ruke još ^ 

preslabe, da pridrže teško oružje, a oči su ti još nevjeste, da i 

puški udare cilj- Podaj ju meni, ja ću ti je platiti 1« 

Dječarac naoružana stranca osine vatrom iz očiju, pa će j 

mrko: 

»Ostavi me na mir 1 Ne zakačaj (zadirkuj) ni mene, ni mojata f 

puška I« 

Zatim nastavi tvrdim g'rlom ; 

»Nit mi je puška preteška, da je ne bi znao opaliti, kad bude 
treba, nit mi je oko nevjesto, da udarim cilj, kad bude čas. 

Svoje puške ne dam nikome, pa ni tebi, makar i za nju molio. 

Sveta mi je moja puška dvocjevka, sveta, doklegod živim f« 

Indže-vojvodi nešto u srcu zaigra. On će malome Bugarinu : 

»Odakle tebi ta dugocjevka?« 

Dječarcu se ovlaže oči, a tad stane ponosno pričati; 

»Mojat bašta (otac) mi je dade i reče»Zemi puškata, milo 
moje djete!« A ja sajn pušku uzeo, dok je on umirao i tiho mi 
govorio : »Čuvaj pušku, nedaj je nikome, a kad jednom drobno 
tvoje tijelo ojača i okrupni, tada pušku vrgni na rame, otpravi 
se s njome u Svednu goru i osveti tvoga baštu f Ali ne zaboravi, 
što ti nalažem : Kad ugledaš Indže-vojvodu, onda uperi cijev 
na njegove grudi i pogodi ga u nevjerno bugarsko srce. On ti 
je oteo tvoga baštul« — Nato je moj dobri bašta klonuo 
od teških rana, koje mu je zadao Indže-izdajica, pa je izdahnuo. 

A ja sad već drugo ljeto hodam po Svedni gori. Oko mi je već 
sokolovo, da vidim i orla na visokom nebu, ruka mi je već 
tvrda i stalna, da pogodim smče u bijegu. Čekam Indže-vojvodu, 
ubojicu moga pravednog bašte, da svoje obećanje iskupim i da 
baštu osvetim 1« 

Divlji Indže-vojvoda nato zahropti: 

»Pile maleno, ne treba tebi poći u Svednu goru, da osvetiš 
svoga baštu, pa da ubiješ tamo Indže-vojvodu I Ja sam toj 


glavom sam 1... Ali ako mi je s voljom, ja ću tebi pušku oteti, 
na mom koljenu ću ju na dva kraja prebiti, da ne možeš baštinu 
volju ispimiti I« 

On potstrekne zelenka, priskoči k dječaku, ali taj, brz kao 
vjeverica, uspe se na deblo, pa se sakri u debelim gTanama. 
Moćni se vojvoda kruto nasmije, ali ga podžeže krv, i on tjera 
zelenka oko debla, maše jataganom po debelim granama, ali 
ne može dječarca da dohvati. Tad zavikne bijesno : 

»Daj pušku, prokleti bugarski pas I Ona je za junaka, a ne 
za ovčare 1« 

Momčić začu te krute riječi, ukloni se još bolje, naravna 
pušku, podigne je i cilja na krvnog neprijatelja Bugara. Puška 
plane, gorostas uzdahne, omakne se sa sedla, pa se sruši na tle. 
Dječarac osta okamenjen, tad sidje, udje u kuću, klekne pred 
majku i zaplače u njenom krilu. 

Kirdžalije nadjoše pod debelim orahom svoga gospodara, a 
doleti i vjerni Karakol-barjaktar, hoće da vojvodu pridigne, ali 
ovomu iz ustiju navali krv, lice mu se izobliči i poblijedne, nema 
mu spasa. 

Karakol-barjaktar skoči bijesno u kuću, dovuče malog ubojicu 
i hoće da ga na svog konja priveže. Ali će Indže-vojvoda 
umirući: 

»Pusti dječaka, ne ubij ga I« 

Oči su mu tražile jimačko bugarsko momče, a kad su ga 
ugledale, ranjenik će slabim grlom : 

»Bog s tebe, blgarsko momčence, i s milata ti majka, koja 
te je rodila istinski junak I. ■. Dvadeset sam godina po svetoj 
ovoj zemlji harao, rodnu krv proljevao, sve sam junake u boju 
nadvladao, a mene ni jedan... U mom pasu ima 100 zlatnih 
dukata, uzmi ih, blgarsko ovčarče, i spominjaj se Indže-vojvode. 
Moli se za me, i za tužnu moju mater I Ne dao Bog, da ona ikada 
saznade za teške moje grijehe 1« 

Time je strah i trepet bugarske zemlje izdahnuo, a duša mu 
ode na božji sud. 

Kirdžalije su zastali u krugu oko svoga vodje, s glave su 
skinuli teške kalpake, od granja su tad spleli nosiljku, na nju 
položili truplo, i polagano krenuli prema Gujumli-ju, glavnom 
taboru. Tamo su iskopali duboku jamu, u nju položili naj¬ 
slavnijeg svoga vodju i zemljom ga zasuli. 

Sutradan, kad je zasjalo sunce, spaze straže s užasom, da je 
bugarska zemlja nevjernog sinka izbacila, ne će da ga pohrani 
u svom naručju. Kirdžalije bi'že bolje iskopaše drugi grob, dva 
puta dublji i širi, u nj položiše Iješinu, zemljom je zasuše i 
konjskim kopitima ju tvrdo nabiše. 

Treće jutro opet je zemlja nevjernika izbacila, ne će te ne će 
da prigrli izdajicu domovine. Kirdžalije nato iskopaše treću 
jamu, još mnogo dublju i prostraniju, obložiše ju odasvuda 
kamenjem i pokriše ju teškom kamenitom pločom. 

Četvrta zora pokaza, da se je i kamen od krvnika odbio, te 
truplo opet izbacio. Tad je Iješina dvije nedjelje ležala na suncu, 
a svaki bi joj se prolaznik uklanjao, tek vuci i jastrebi bi po 
njoj brkali i rovali... 

U bug’arskom mjestu Orkaniji živjela je jadna Indžina majka. 
Vrijedna je starica dočula, što se je s njenim sinom dogodilo. 
Čula i ne čula, vjerovala i ne vjerovala- Kroz duge je godinice 
u stidu i u suzama Bogu se bila molila, da razvratnu ćud njena 
sinka okrene na dobro, neka joj ga vrati na majčine grudi. 

Napokon se ona odluči na daleki put preko Svedne gore, do 
tabora Gujumli, da vidi, je li zemlja zaista ne će da sačuva u 
sebi grešnu dušu. Došavši na mjesto, ugleda svoga sinka, kako 
po njem kljuvaju Iješinari i kako ga kusaju vuci. Jadna majka 
pala je kraj sina na zemlju, rukama je od zvijeri branila krvavi 
plijen i tako ga čuvala tri dana i tri noći, nije jela ni pila, ni 
spavala, već svojim lomnim tijelom zakrilila Iješinu. 

Kad je svanula treća zora, ona se dugim molitvama za svog 
sinka pokajala, sa svojim suzama ga je oprala i očistila, a tad 


ga uprtila na pleća i s njime krenula prema svetoj gori, 
k manastiru sv. Trojice. Mati je bila stara i nemoćna, truplo je 
bilo golemo, ali velika majčina ljubav stvorila je čudo. Ona je 
gorostasa ipak dovukla do cilja. Sto puta ga je bila s ramena 
odložila, sto puta mukom odahnula i novu snagu pribirala. Što 
I će jadna, kad ga bugarska zemlja ne će ? 

Iza sedam dana i sedam noći, kad je stigla do manastira 
i sv. Trojice, odvukla je mrtvog sina pred veliki ikonostos, a 

tamo zavapila: 

»Bože sveti i blažena Djevica Marija 1 Vidi muke jedne 
y majke I« 

U to joj se iznevjeri grlo. Drhtavim je rukama i noktima stala 
tucati po tlu, obloženim sitnim mozaik-kamenčićima, i molila u 
Boga, neka njoj i njenom djetetu dade mjesta za vječni počinak. 

Majčina se je molba čula do nebesih .Ispred ikonostosa ras¬ 
tvorila se je zemlja i primila u svoje krilo umornu majku sa 
njenim sinom. Zatim se je nad njima zemlja nečujno zaklopila, 
a nitko živ nije doznao, što to posvećeno mjesto pod sobom 
krije. 

Čiste majčine suze otkupile su sina od grijeha. 

